malayalamasika.in: Bindu Narayanamangalam :: കഥ :: വാട്‌സാപ്പ് സുന്ദരി\nവല്ല്യേച്ചിയുടെ പരാതികള് ഒരു കാലത്തും തീര്‍ന്നിട്ടില്ല. ചേച്ചിയ്ക്ക് എല്ലാ കാര്യങ്ങളും ആദ്യം ചെയ്യണം. പഠനകാര്യമായാലും ഭക്ഷണ കാര്യമായാലും യാത്രാ കാര്യങ്ങളായാലും എല്ലാം ആദ്യം ചെയ്യണം. കുഞ്ഞായ തന്നോട് എന്തേലും പരിഗണന അമ്മയുടെ ഭാഗത്തൂന്നുണ്ടായാല് അന്ന് ഉറങ്ങുന്നതുവരെ ചേച്ചി അമ്മയുടെ പുറകേ നടന്ന് പരാതി പറയും. അങ്ങനെയാണ് വല്ല്യേച്ചി. ചിലപ്പോഴൊക്കെ അച്ഛന്റെ വഴക്കും കേള്‍ക്കേണ്ടി വന്നിട്ടുണ്ട്. കുട്ടിയായിരിയ്ക്കുമ്പോഴെ അഹങ്കാരിയായ ചേച്ചിയുടെ മണ്ടത്തരങ്ങള്‍ക്കൊക്കെയും അച്ഛന് തൃക്കണ്ണു തുറക്കാറുണ്ടായിരുന്നു. അമ്മ പറഞ്ഞറിഞ്ഞു ചേട്ടനും ചേച്ചിയും എന്നും വഴക്കാണെന്ന്. സ്വൈരത ഇല്ലാത്ത ജീവിതമാണത്രേ. ചിലപ്പോഴൊക്കെ തോന്നിപ്പോകാറുണ്ട് ചേച്ചിയാണ് എല്ലാ പ്രശ്‌നങ്ങളുടേയും കാണക്കാരി.\nവിവാഹം കഴിഞ്ഞ് തിരക്കേറിയ ഈ നഗരത്തില് ചേക്കേറിയ തനിയ്ക്ക്,. നാടിന്റെ നിശബ്ദമായ അന്തരീക്ഷം എന്നും ലഹരിയായിരുന്നു. പക്ഷെ കാലചക്രത്തിന്റെ കടക്കണ്ണില് സ്‌നേഹവും സംരക്ഷണവും അളവു പാത്രങ്ങള് മാത്രമായപ്പോള് വരവ് മതിയാക്കി. നാടെന്ന ലഹരിയും ബന്ധങ്ങളാകുന്ന ബന്ധനങ്ങളും വല്ലപ്പോഴും ടെലിഫോണിന്ററ്റത്തെ സംഭാഷണങ്ങളിലൊതുക്കി.\nവളരെ പ്രശസ്തനായ വല്ല്യേട്ടനെ ചേച്ചിയ്ക്ക് എന്നും സംശയമായിരുന്നു. ഏട്ടനെ കാണാന് വരുന്ന സ്ത്രീകളുടെ പേരില് രാത്രിയില് അവരുടെ മുറിയിലെ സംഭാഷണങ്ങള് പൊട്ടിത്തെറികളായി പ്രതിധ്വനിക്കാറുണ്ട്. രാവിലെ പുത്തനുണര്‍വ്വും പുത്തനൂര്‍ജ്ജവുമായ് സൂര്യനുദിയ്ക്കുമ്പോള് പതിവു പ്രവര്‍ത്തനങ്ങളില് വ്യാപൃതരായിരുന്നു രണ്ടു പേരും. പുറം ലോകത്ത് ജനങ്ങളുടെ മുന്നില് രണ്ടുപേരും മാതൃകാ ദമ്പതിമാര്.\nചേട്ടന്റെ സുഹൃത്തുക്കളില് കൂടുതലും സ്ത്രീ കഥാപാത്രങ്ങളായിരുന്നു. കോളേജ് അദ്ധ്യാപകനായ അദ്ദേഹത്തിന്റെ സുഹൃത്ത് വലയം ചേച്ചിയുടെ ചിന്തകള്‍ക്കുമപ്പുറമായിരുന്നു. ചേട്ടന്റെ മറ്റുബന്ധങ്ങള് വീട്ടില് അവതരിപ്പിയ്ക്കുമ്പോള് എല്ലാവരും ചേച്ചിയെ കളിയാക്കി. മനസ്സിന് വലിപ്പമില്ലാഞ്ഞിട്ടും ഇടുങ്ങിയ ചിന്താഗതിയായതുകൊണ്ടും മാത്രമാണെന്ന് വിധിയെഴുതി. വളരെ അത്യാവശ്യം സുഹൃത്തുക്കളുടെ ഇടയില് മാത്രമേ ചേച്ചിയ്ക്ക് സ്ഥാനമുണ്ടായിരുന്നുള്ളൂ. ചേച്ചിയുടെ പക്വതയില്ലായ്മ തനിയ്ക്ക് കളങ്കമാകുമൊ എന്ന് കരുതീട്ടാകാം ചേട്ടന് വീട്ടില് വരുന്ന എല്ലാവരേയും ചേച്ചിയുമായി പരിചയപ്പെടുത്താത്തത്.\nചേച്ചിയുടെ മനസ്സിലെ സംശയങ്ങള് വളര്‍ന്നു പന്തലിച്ചു, ചേട്ടനുചുറ്റുമുള്ള വലയങ്ങളായി. വളരെ പക്വമതിയായ വല്യേട്ടന്, ചേച്ചിയുടെ ഇത്തരം പ്രവര്‍ത്തികള് ക്ഷമിച്ചു. സംസാരിച്ചു വെറുതെ ദിശ തിരിച്ചുവിട്ട്, അയല് രാജ്യങ്ങളിലെ ശത്രുക്കളായി ഒരേ വീട്ടിലും ഒരേ മുറിയിലും ഒരേ കട്ടിലിലും കഴിയാന് അദ്ദേഹം ശ്രമിച്ചില്ല. വല്ല്യേട്ടന് നടക്കാന് പോകുമ്പോഴും, കുളിയ്ക്കുമ്പോഴുമൊക്കെ വല്ല്യേട്ടന്റെ മൊബൈല് പരിശോധിയ്ക്കുന്നത് ചേച്ചി ശീലമാക്കി.\nഒരിയ്ക്കല് വല്ല്യേട്ടന്റെ മൊബൈല് വാട്‌സ് ആപ്പ് പരിശോധിയ്ക്കുന്നതിനിടെ ഒരു മെസേജ് 'സര് ഇന്നെന്റെ ബര്‍ത്ത്‌ഡേ ആണ്'. പ്രൊഫൈയിലില് (മുഖചിത്രത്തില്) നല്ലൊരു സുന്ദരിയുടെ ചിത്രം. കൗതുകം തോന്നിയ ചേച്ചി 'Happy Birthday' അയച്ചു. 'തിരിച്ചു കരയുന്ന ഇമോജി'. 'സാരമില്ല'. ഒരു കേക്കിന്റെ ചിത്രം അയച്ചു. ഒന്നുമറിയാത്തപോലെ ഫോണ് ഓഫാക്കി-അടുക്കളയിലേയ്ക്ക് പോയി. എല്ലാ ദിവസവും വല്ല്യേട്ടന് കുളിയ്ക്കാന് പോകുമ്പോള് വല്ല്യേച്ചി, ആ സുഹൃത്തിന് വാട്‌സാപ്പ് സന്ദേശങ്ങള് അയച്ചുകൊണ്ടിരുന്നു. വല്ല്യേട്ടന്റെ ഫോണില്‍നിന്നും ഏട്ടനറിയാതെ- 'അവള്,' 'വാട്ട്‌സാപ്പ് സുന്ദരി' ഏട്ടന്റെ മൊബൈലില് നിറഞ്ഞുനിന്നു.\nവല്ല്യേട്ടനറിയാതെ വല്ല്യേട്ടന്റെ ഫോണിലെ വാട്‌സാപ്പ് വാചകങ്ങളും വരികളും വല്ല്യേച്ചി ചേട്ടനെതിരെ തെളിവുകളായി നിരത്തി. അങ്ങേത്തലയ്ക്കലെ വാട്ട്‌സാപ്പ് സുന്ദരിയുടെ സ്‌നേഹമൂറുന്ന വരികളില് വല്ല്യേട്ടന് വീഴുമൊ എന്നും വല്ല്യേച്ചിയ്ക്ക് സംശയമായി. ഇതിനൊന്നിനും പ്രതികരിയ്ക്കാതെ വല്ല്യേട്ടന് വല്ല്യേച്ചിയെ സഹിച്ചുകൊണ്ടിരുന്നു.\nവിവാഹിതരായി മറ്റുസ്ഥലങ്ങളില് ജീവിതം വിരിയിച്ച മക്കള് വീട്ടില് വരുമ്പോള് അവരോട് അച്ഛന്റെ കഥകള് പൊടിപ്പും തൊങ്ങലും വച്ച് അവതരിപ്പിക്കാന് ചേച്ചി ഒട്ടും മടി കാണിച്ചില്ല. വല്ല്യേട്ടന് സ്വതസിദ്ധമായ പുഞ്ചിരിയോടെ മക്കളോടൊപ്പം പ്രിയതമയുടെ മണ്ടത്തരങ്ങള് ആസ്വദിക്കുകയായിരുന്നു.\nഅയയ്ക്കുന്ന സന്ദേശങ്ങള്‍ക്കൊക്കെയും മറുപടിയായി വരുന്ന വാചകങ്ങള് സ്‌നേഹമൂറുന്നതും പ്രണയവല്ലരി പൂത്തുലയാന് കൊതിയ്ക്കുന്ന പോലൊക്കെയും സമാഗമം പ്രതീക്ഷിയ്ക്കുന്നപോലെയും. വല്ല്യേച്ചി വായിച്ച് വേവുകേറി സ്‌ക്രീന്‍ഷോട്ട് എടുത്ത് തനിയ്ക്ക് അയയ്ച്ചു തന്നിരുന്നപ്പോള്, സത്യത്തില് വല്യേട്ടനോട് അമര്‍ഷം തോന്നിയിരുന്നു.\nപ്രായമാകുമ്പോള് പുരുഷകേസരിമാരുടെ സ്വഭാവം മാറുമെന്നും-മറ്റുള്ളവരിലേയ്ക്ക് ആകര്‍ഷകത്വം കൂടുമെന്നൊക്കെ അമ്മ പറഞ്ഞിരുന്നപ്പോള് ഇത്രയും പ്രതീക്ഷിച്ചില്ല. 'തന്നെക്കാളും സുന്ദരിയായിരുന്ന പുറം പണിക്കാരി കോമളത്തിനോട് അച്ഛനുതോന്നിയ അടുപ്പം അമ്മ വല്ലപ്പോഴുമൊക്കെ അച്ഛനെതിരെ പ്രയോഗിച്ചിരുന്ന പാശുപതാസ്ത്രം ആയിരുന്നു.\nപക്ഷെ വല്ല്യേട്ടന് അങ്ങനെയായിരുന്നില്ല. തികച്ചും ഗൗരവക്കാരനായിരുന്നു വല്ല്യേട്ടന്. കുടുംബമാണ് ഏറ്റവും വലുതെന്ന് വിശ്വസിക്കുന്നയാള്. വല്ല്യേച്ചിയെ സ്‌നേഹിച്ചു കെട്ടിയതാണ്. വല്ല്യേച്ചിയുടെ കുറവുകളും കുറ്റങ്ങളും ക്ഷമിയ്ക്കാന് കഴിവുള്ളയാളായിരുന്നു. വല്ല്യേച്ചിയുടെ സംശയങ്ങള്‍ക്ക് ഒന്നിനും ഒരിയ്ക്കലും ചേട്ടന് എതിര്‍ക്കുകയൊ തര്‍ക്കിക്കുകയോ ചെയ്തിരുന്നില്ല. എല്ലാം വല്ല്യേച്ചിയുടെ മണ്ടത്തരങ്ങളായി കരുതി. ഓരോ തവണയും ചേച്ചിയായിട്ടുണ്ടാക്കുന്ന പ്രശ്‌നങ്ങള് പലതും ചേച്ചിയെ ബന്ധുക്കളുടെ മുന്നില് കോമാളിയാക്കി. ചേച്ചിയുടെ കുട്ടിത്തത്തിനുമുന്നില് എല്ലാവരും തോറ്റു കൊടുത്തു. പണ്ടെങ്ങോ ചേച്ചിയുടെ ഹൃദയത്തിന്റെ വാല്‍വിന് എന്തൊ തകരാറ് ഉണ്ടായത്രെ. അതിനുശേഷം ചേച്ചിയ്ക്കു പ്രത്യേകം സംരക്ഷണമായിരുന്നു. പലപ്പോഴും തനിയ്ക്ക് ദേഷ്യവും വന്നിട്ടുണ്ട്.\n'നീ എവിടെ എത്തി മോളെ?' ഇന്ന് നിന്റെ വല്ല്യേട്ടന്റെ കഥ പൊളിയും നോക്കിക്കോ!' അങ്ങേതലയ്ക്കല് ചേച്ചിയാണ്. ചേച്ചിയുടെ നിരപരാധിത്വവും ചേട്ടന്റെ അപരാധിത്വവും തെളിയിക്കുന്ന മുഹൂര്‍ത്തം. ചേച്ചിയ്ക്ക് സംഭാഷണത്തില് ആത്മവിശ്വാസം അധികമായി തോന്നി. 'ഇപ്പൊ എത്തും. ഒരു 10 മിനിട്ട്'. ചേച്ചിയ്ക്ക് മറുപടി കൊടുത്തില്ലെങ്കില് അതുമതി പരാതി പറയാന്. വേഗം വീട്ടിലെത്തി.\nവല്ല്യേട്ടന്‍കാണാതെ ചേച്ചി വാട്ടസാപ്പ് സുന്ദരിയോട് വൈകുന്നേരം5മണിയ്ക്ക് വരാന് സന്ദേശം അയച്ചിരുന്നു. 'ഇവിടെ ആരുമില്ല, വരണം'. തീര്‍ച്ചയായും വരുമെന്ന് വാട്ട്‌സാപ്പ് സുന്ദരി ചിരിയ്ക്കുന്ന ഇ മോചി സഹിതം സന്ദേശം തിരിച്ചയച്ചു. സ്‌ക്രീന്‍ഷോട്ടിലൂടെ ചേച്ചി അത് കാണിയ്ക്കുമ്പോള് കണ്ണുകളില് പ്രത്യേക തിളക്കമായിരുന്നു.... ഇത്രയും വേണമായിരുന്നൊ? എന്ന് തോന്നി.\nവല്ല്യേട്ടന്റെ മുഖത്ത് യാതൊരുവിധ വൈക്ലബ്യങ്ങളും ഇല്ലായിരുന്നു.\nഅമ്മയും ചേച്ചിയും ഡൈനിംങ് ടേബിളിനടുത്തായി ഇരുന്നു.5മണി അടിച്ചു. വല്ല്യേട്ടന് സന്ദര്‍ശന റൂമിലിരുന്ന് ഫോണിലൂടെ ആരോടൊ 'കയറി വാ' എന്നു പറയുന്നുണ്ടായിരുന്നു.\nനിശബ്ദതയുടെ പ്രതീക്ഷകളെ ഖണ്ഡിച്ച് വല്ല്യേട്ടന് ഡ്രൈവര് ഗോവിന്ദിനെ കൈപിടിച്ച് ഹാളിലേയ്ക്ക് കൊണ്ടുവന്നു. 'വാ, സുന്ദരിയെ - എന്റെ പ്രിയതമ നല്ലപോലെ കാണട്ടെ!' വല്ല്യേട്ടന്റെ വാക്കുകളില് പതിവു പരിഹാസം. അമ്പലത്തില് വിളക്കെടുക്കാന് പെണ്‍വേഷം കെട്ടിയ ചിത്രം ഗോവിന്ദ് വാട്‌സാപ്പിന്റെ മുഖചിത്രമാക്കിയിരുന്നു.\n'മാഡം' അയയ്ക്കുന്ന സന്ദേശങ്ങള് ഗോവിന്ദ്, സാറിനെ അപ്പപ്പോള് കാണിക്കുന്നുണ്ടായിരുന്നു. പ്രിയതമയുടെ കുസൃതി എത്രത്തോളമാകും എന്നളക്കാന് വല്ല്യേട്ടനും കാത്തിരുന്നു. കഥയിലെ രഹസ്യാന്വേഷണ ചരടുപൊട്ടിയതില് ദുഃഖിച്ച് എന്റെ വല്ല്യേച്ചി!\nവല്ല്യേച്ചിയുടെ ആനമണ്ടത്തരത്തില് ചിരിയ്ക്കാതിരിയ്ക്കാന് ഞങ്ങള്‍ക്ക് കഴിഞ്ഞില്ല. വല്ല്യേട്ടന് ഫോണിലെ വാട്‌സാപ്പ് സുന്ദരിയുടെ ഫോട്ടോ.... ചേച്ചിയെ ഒരിയ്ക്കല്‍ക്കൂടി കാണിച്ചുകൊടുത്തു... ഗോവിന്ദന്റെ പെണ്‍വേഷം കെട്ടിയ ഫോട്ടൊ.................... സുന്ദരീ..........9181171114.\n--- Bindu Narayanamangalam\nനല്ല ട്വിസ്റ്റ്. അഭിനന്ദനങ്ങൾ


തുഷാറുമായുള്ള ഇടപാട് മൂലം മകന് ജയിലിലായി; നാട്ടില് വരാന് പോലും കഴിയാത്ത അവസ്ഥ: നാസില് അബ്ദുള്ളയുടെ ഉമ്മ റാബിയ - Janayugom Online\nHome / News / Kerala / തുഷാറുമായുള്ള ഇടപാട് മൂലം മകന് ജയിലിലായി; നാട്ടില് വരാന് പോലും കഴിയാത്ത അവസ്ഥ: നാസില് അബ്ദുള്ളയുടെ ഉമ്മ റാബിയ\nPosted on August 23, 2019, 7:51 pm\nകയ്പമംഗലം: തുഷാര് വെള്ളാപ്പള്ളിയുമായുണ്ടായ സാമ്പത്തിക ഇടപാടിനെ തുടര്‍ന്ന് കടക്കെണിയിലായ മകന് നാട്ടില് വരാന് പോലും കഴിയാത്ത അവസ്ഥയാണെന്ന് നാസില് അബ്ദുള്ളയുടെ ഉമ്മ റാബിയ. നാസിലിന്റെ പരാതിയെ തുടര്‍ന്ന് ചെക്ക് കേസില് ബിഡിജെഎസ് നേതാവ് തുഷാര് വെള്ളാപ്പള്ളി അറസ്റ്റിലായ സാഹചര്യത്തെ കുറിച്ച് മാധ്യമങ്ങളോട് പ്രതികരിക്കുകയായിരുന്നു അവര്.\nതുഷാര് വെള്ളാപ്പള്ളിയുടെ ഉടമസ്ഥതയിലുള്ള കമ്പനിയുമായി കരാറില് ഏര്‍പ്പെട്ട് നടത്തിയ കണ്‍സ്ട്രക്ഷന് പണികള്‍ക്കിടയിലാണ് മകന് സാമ്പത്തിക ബാധ്യതയുണ്ടായത്. സാധന സാമഗ്രികള് വാങ്ങുന്നതിനും ജോലിക്കാര്‍ക്ക് ശമ്പളം നല്‍കുന്നതിനും സ്വന്തം ചെക്കുകളാണ് മകന് നല്‍കിയിരുന്നത്. തുഷാറിന്റെ പണം കിട്ടാതായതോടെ ചെക്കുകള് മടങ്ങി കേസാവുകയും ജയിലാവുകയും ചെയ്തു. എട്ട് മാസത്തോളം നാസിലിന് വിദേശത്ത് ജയിലില് കഴിയേണ്ടി വന്നു. പണം കിട്ടാനുള്ളവര് വീട്ടിലെത്തി ബുദ്ധിമുട്ടിച്ചതോടെ പിതാവിന്റെ പേരില് നാട്ടിലുള്ള വസ്തുക്കള് വിറ്റാണ് ഒരു പരിധി വരെ കടങ്ങള് വീട്ടിയത്. പലവട്ടം തുഷാറിനോട് ആവശ്യപ്പെട്ടെങ്കിലുംപണം നല്‍കിയില്ലെന്നും റാബിയ പറഞ്ഞു. ഇതേ തുടര്‍ന്ന് നാസിലിന്റെ പിതാവ് അബ്ദുള്ള തളര്‍ന്ന് കിടപ്പായി. പിതാവിനെ കാണാന് വരാന് പോലും മകന് സാധിച്ചിട്ടില്ലെന്നും റാബിയ കൂട്ടിച്ചേര്‍ത്തു. നാസില് വിളിച്ചു വരുത്തി തുഷാറിനെ കുടുക്കിയെന്ന പ്രചരണം ശരിയല്ലെന്ന് ബന്ധു ഷംസുദ്ദീനും പറഞ്ഞു. ബന്ധുക്കളില് നിന്നും നാട്ടുകാരില് നിന്നും പണം കടം വാങ്ങിയാണ് ബാധ്യത തീര്‍ത്തതെന്നും കടം വാങ്ങിയവര്‍ക്ക് തിരിച്ച് നല്‍കാന് കഴിയാത്തതോടെ നാസിലിന് നാട്ടില് വരാന് പറ്റാത്ത സ്ഥിതിയാണെന്നും ഷംസുദ്ദീന് പറഞ്ഞു.\nകര്‍ഷകര്‍ക്കൊരു കൈത്താങ്ങ്: കര്‍ഷകര്‍ക്ക് മികച്ച വിലയില് ഉത്പന്നങ്ങള് വില്‍ക്കാന് അവസരമൊരുക്കി കൃഷിവകുപ്പ്\nഇവിടെ എലവേറ്റഡ് ഹൈവേ വേണ്ട; കര്‍ണാടക പരിസ്ഥിതി സംഘനടകള് പ്രതിഷേധിച്ചു


HomeGENERALസംസ്ഥാനത്ത് ഇന്ന് 5177 പേര്‍ക്ക് കോവിഡ്-19 സ്ഥിരീകരിച്ചു\nസംസ്ഥാനത്ത് ഇന്ന് 5177 പേര്‍ക്ക് കോവിഡ്-19 സ്ഥിരീകരിച്ചു.\nതൃശൂര് 591, കൊല്ലം 555, എറണാകുളം 544, കോഴിക്കോട് 518, കോട്ടയം 498, മലപ്പുറം 482, പത്തനംതിട്ട 405, തിരുവനന്തപുരം 334, പാലക്കാട് 313, ആലപ്പുഴ 272, കണ്ണൂര് 263, വയനാട് 165, ഇടുക്കി 153, കാസര്‍ഗോഡ് 84 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\n52 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. തിരുവനന്തപുരം 8, കോഴിക്കോട് 7, പത്തനംതിട്ട, എറണാകുളം, കണ്ണൂര്6വീതം, കൊല്ലം 5, തൃശൂര് 4, കോട്ടയം, വയനാട്3വീതം, പാലക്കാട് 2, മലപ്പുറം, കാസര്‍ഗോഡ് 1 വീതം ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 4801 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 310, കൊല്ലം 215, പത്തനംതിട്ട 228, ആലപ്പുഴ 202, കോട്ടയം 493, ഇടുക്കി 241, എറണാകുളം 979, തൃശൂര് 292, പാലക്കാട് 272, മലപ്പുറം 419, കോഴിക്കോട് 599, വയനാട് 179, കണ്ണൂര് 279, കാസര്‍ഗോഡ് 93 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 63,155 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 6,60,445 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 2,70,725 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,57,013 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 13,712 പേര് ആശുപത്രികളിലും നിരീക്ഷണത്തിലാണ്. 1645 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\nഇന്ന്3പുതിയ ഹോട്ട് സ്‌പോട്ടുകളാണുള്ളത്. പത്തനംതിട്ട ജില്ലയിലെ ഇരവിപേരൂര് (കണ്ടെന്‍മെന്റ് സോണ് സബ് വാര്‍ഡ് 5, 6), പാലക്കാട് ജില്ലയിലെ നാഗലശേരി (7), അമ്പലപ്പാറ (16) എന്നിവയാണ് പുതിയ ഹോട്ട് സ്‌പോട്ടുകള്.\nഇന്ന്4പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കി. ഇതോടെ ആകെ 459 ഹോട്ട് സ്‌പോട്ടുകളാണുള്ളത്.


ആലപ്പുഴയിൽ മയക്കുമരുന്നുമായി ഏഴ് യുവാക്കളെ പോലീസ് പിടികൂടി - Media Malayalam (മീഡിയ മലയാളം)\nആലപ്പുഴയിൽ മയക്കുമരുന്നുമായി ഏഴ് യുവാക്കളെ പോലീസ് പിടികൂടി\nആലപ്പുഴ: ആലപ്പുഴയിൽ മയക്കുമരുന്നുമായി ഏഴ് യുവാക്കളെ പോലീസ് പിടികൂടി. സിന്തറ്റിക് വിഭാഗത്തിൽ പെട്ട 50 ഗ്രാം എംഡിഎംഎ യുവാക്കളിൽ നിന്ന് പിടിച്ചെടുത്തു. ഹരിപ്പാട് സ്വദേശികളായ പ്രണവ്, സജിൻ, ശ്രാവൺ, അക്ഷയ്, സച്ചിൻ, അർജുൻ, രഘുരാമൻ എന്നിവരാണ് പിടിയിലായത്. ഹരിപ്പാടുള്ള റിസോർട്ട് കേന്ദ്രീകരിച്ച് മയക്കുമരുന്ന് വിൽക്കാനാണ് ഇവർ ശ്രമിച്ചത്.\nരണ്ടര ലക്ഷത്തോളം രൂപ മൂല്യമുള്ളതാണ് പിടിച്ചെടുത്ത മയക്കുമരുന്ന്. ഹരിപ്പാട് സിഐ ബിജു വി നായരുടെ നേതൃത്വത്തിലുള്ള പ്രത്യേക സംഘമാണ് ഇവരെ പിടികൂടിയത്. മയക്കുമരുന്നുകളിൽ കുറച്ച് ഇവർ വില്പന നടത്തിയെന്നാണ് വിവരം. വാങ്ങിയ ആൾക്കാരെ കേന്ദ്രീകരിച്ചും അന്വേഷണം പുരോഗമിക്കുന്നുണ്ട്.\nനാളുകളായി ഇവർ പൊലീസ് നിരീക്ഷണത്തിലായിരുന്നു. ഇവരുടെ താവളം റെയ്ഡ് ചെയ്തായിരുന്നു അറസ്റ്റ്. ബംഗളൂരുവിൽ നിന്നാണ് ജില്ലയിലേക്ക് എംഡിഎംഎ എത്തുന്നത് എന്നാണ് വിവരം. ജില്ലാ ആന്‍റി നർക്കോട്ടിക് ടീം ഇവരെ നിരന്തരം നിരിക്ഷിച്ചു വരികയായിരുന്നു.\nPolice nab seven youths\nPrevious articleഎംജി സർവകലാശാലയിൽ ജാതിവിവേചനം ആരോപിച്ച് ഗവേഷണ വിദ്യാര്‍ഥിനി ദീപ മോഹൻ നടത്തിവന്നിരുന്ന സമരം അവസാനിപ്പിച്ചു\nNext articleപ്രധാനമന്ത്രി നരേന്ദ്ര മോദിയുടെ കീഴില് ലോക സമ്പദ് വ്യവസ്ഥയെ തന്നെ നയിക്കാന് ഇന്ത്യയ്ക്ക് സാധിക്കുമെന്ന് കേന്ദ്ര ഐടി സഹമന്ത്രി രാജീവ് ചന്ദ്രശേഖർ


ഇന്നസെന്റിന്റെ 'കാൻസർ വാർഡിലെ ചിരി' തമിഴിലും\nഇന്നസെന്റിന്റെ കാൻസർ കാലത്തെ അനുഭവങ്ങളെക്കുറിച്ച് വിവരിക്കുന്ന ‘കാൻസർ വാർഡിലെ ചിരി’ എന്ന പുസ്തകത്തിന്റെ തമിഴ് പരിഭാഷ പ്രകാശനം ചെയ്തു. ‘സിരിപ്പിനിൽ കരൈന്തത് കാൻസർ’ എന്നുപേരിട്ട തമിഴ് പുസ്തകത്തിന്റെ ആദ്യപ്രതി നോവലിസ്റ്റ് ടി.ഡി. രാമകൃഷ്ണൻ ഏറ്റുവാങ്ങി. കെ. ഷണ്മുഖേശ്വരി പരിഭാഷ നിർവഹിച്ച പുസ്തകം തമിഴ് ഭാഷയുടെ സൗന്ദര്യംകൊണ്ടും ഉള്ളടക്കത്തിന്റെ ഭദ്രമായ തർജമകൊണ്ടും തികച്ചും നല്ല വായനാനുഭവമാണെന്ന് അദ്ദേഹം പറഞ്ഞു.\nസ്വകാര്യദുഃഖങ്ങൾ എല്ലാവർക്കും ഉണ്ടാകും. അതുമാത്രം പറഞ്ഞുകൊണ്ടിരിക്കാതെ തമാശകൾ പങ്കു വയ്ക്കാനും ജീവിതത്തിൽ സമയം കണ്ടെത്തണം. അല്ലാത്തപക്ഷം സുഹൃത്തുക്കളും ബന്ധുക്കളും ഏറെകാലം നമ്മളെ സഹിക്കില്ല. എല്ലാവർക്കും രോഗങ്ങളും പ്രാരാബ്ധങ്ങളുമുണ്ടാവും. സ്നേഹിതരെ നേരമ്പോക്കുകളും ചിരിയുംകൊണ്ട് രസിപ്പിക്കണം. അത് കേട്ടാസ്വദിക്കാൻ പലരും നമ്മെ തേടി വരും. അങ്ങനെയാണ് ദുഃഖങ്ങളെ മറികടക്കേണ്ടത്. തന്റെ മണ്ഡലത്തിൽ സ്തനാർബുദം നേരത്തേ കണ്ടെത്താനുള്ള അഞ്ച് മാമ്മോഗ്രാം യൂണിറ്റുകൾ തുടങ്ങിയതായി അദ്ദേഹം അറിയിച്ചു.\nജില്ലാ പബ്ലിക് ലൈബ്രറി ഹാളിൽ നടന്ന ചടങ്ങിൽ എം.ബി. രാജേഷ് എം.പി. അധ്യക്ഷനായി. ജില്ലാപഞ്ചായത്ത് പ്രസിഡന്റ് കെ. ശാന്തകുമാരി, കാൻസർ വാർഡിലെ ചിരിയുടെ രചയിതാവ് ശ്രീകാന്ത് കോട്ടക്കൽ, ബി. രവികുമാർ, കെ. ഷണ്മുഖേശ്വരി എന്നിവർ സംസാരിച്ചു.\nഡി സി പുസ്തകമേളയില് ‘വരിക ഗന്ധര്‍വ്വ ഗായകാ’ പ്രകാശിപ്പിക്കുന്നു


മലപ്പുറത്ത് സിനിമാ തിയേറ്ററില് പത്ത് വയസ്സുകാരിയ്ക്ക് നേരെ പീഡനം | USA Malayalam News Paper\nമലപ്പുറത്ത് സിനിമാ തിയേറ്ററില് പത്ത് വയസ്സുകാരിയ്ക്ക് നേരെ പീഡനം\nStory Dated: Saturday, May 12, 2018 12:38 hrs UTC\nതിയേറ്ററില് 10 വയസ്സുകാരിയെ ലൈംഗിക പീഡനത്തിന് ഇരയാക്കുന്ന നടുക്കുന്ന ദൃശ്യങ്ങള് പുറത്ത് വന്നതിന് പിന്നാലെ പ്രതിക്കെതിരെ കേസ്.മലപ്പുറത്തെ ഒരു തിയേറ്ററില് ഏപ്രില് 18 നായിരുന്നു സംഭവം. തൃത്താല സ്വദേശി മൊയ്തീൻ കുട്ടിക്കെതിരെ ചങ്ങരംകുളം പൊലീസാണ് കേസെടുത്തത്. പ്രതി ഒളിവിലാണെന്ന് പൊലീസ് വ്യക്തമാക്കി.\nതിയേറ്ററിലെ സിസിടിവിയിലാണ് ഈ ക്രൂര സംഭവം പതിഞ്ഞത്. ഇവര് ദൃശ്യം ചൈല്‍ഡ് ലൈന് കൈമാറുകയായിരുന്നു. ഏപ്രില് 26 ന് ചൈല്‍ഡ് ലൈന് പൊലീസിന് ദൃശ്യങ്ങള് കൈമാറിയിട്ടും വാര്‍ത്ത പുറത്തുവിട്ടശേഷം മാത്രമാണ് കേസ് എടുക്കാന് തയ്യാറായിരിക്കുന്നത് എന്ന ആരോപണവും നിലവിലുണ്ട്.\nഅമ്മയെന്ന് തോന്നിപ്പിക്കുന്ന സ്ത്രീയോടൊപ്പമെത്തിയ കുട്ടിയാണ് പീഡനത്തിന് ഇരയായത്. അമ്മയെയും കുട്ടിയെയും ഇയാള് ഒരുമിച്ച് ലൈംഗികമായി ഉപയോഗിക്കുന്നത് ദൃശ്യങ്ങളില് വ്യക്തമാണ്.\nPrathiba May 13, 2018 06:45\nകുറ്റം മൂടിവെച്ച പോലീസ് എമാന്മാര്‍ക്കും മന്ത്രിക്കും എതിരെ എന്ത് നടപടിയെടുക്കും? രണ്ടാഴ്ച സംഭവം പൂഴ്ത്തി വെച്ചത് ഡിജിപിയും ആഭ്യന്തര മന്ത്രിയും അറിഞ്ഞു കാണുമല്ലോ. കോടതിക്ക് ഒന്നും ചെയ്യാന് വയ്യെങ്കില് ജനങ്ങള് നിയമം കയ്യിലെടുക്കുക തന്നെ ചെയ്യും.


Janmabhumi| വിഷ്ണുലോകത്തെ വാങ്മയങ്ങള്\nFebruary 26, 2021, 05:57 p.m.\n1991 ല് പെരുമ്പാവൂരില് നടന്ന തപസ്യയുടെ പതിനഞ്ചാം വാര്‍ഷികാഘോഷത്തില് 'ബുദ്ധിജീവികളും സാംസ്‌കാരിക രംഗവും' എന്ന സെമിനാര് ഉദ്ഘാടനം ചെയ്തുകൊണ്ട് നടത്തിയ പ്രസംഗത്തില് താന് ചെയ്തുകൊണ്ടിരിക്കുന്ന ഒരു സാംസ്‌കാരിക ദൗത്യത്തെ അദ്ദേഹം ഇങ്ങനെ എടുത്തു പറയുന്നു:\nകഴിഞ്ഞ കുറച്ചു മാസങ്ങളായി, കൃത്യമായി പറഞ്ഞാല് മഹാകവി അക്കിത്തവും സുഗതകുമാരിയും വിടപറഞ്ഞശേഷം, വര്‍ഷങ്ങള്‍ക്കു മുമ്പു ശബ്ദലേഖനം ചെയ്ത ചില ഓഡിയോ കാസെറ്റുകള് ഫംഗസ്സു തുടച്ചെടുത്ത് ഡിജിറ്റല് ഫോര്‍മാറ്റിലേക്ക് മാറ്റിക്കൊണ്ടിരിക്കയാണ് ഞാന്. കഴിഞ്ഞ ദിവസങ്ങളില് കൈയില് വന്നു തടഞ്ഞത് തപസ്യയുടെ പരിപാടികളില് വിഷ്ണുനാരായണന് നമ്പൂതിരി ചെയ്ത പ്രസംഗങ്ങളായിരുന്നു.\n''കഴിഞ്ഞ നാലഞ്ചു മാസമായി കേരളത്തിലെ പത്തുപന്ത്രണ്ട് നഗരങ്ങളില് പോയി ഒന്നര ദിവസം നീണ്ടുനില്‍ക്കുന്ന ചെറിയ ചില പ്രഭാഷണങ്ങള് ചെയ്തുകൊണ്ടിരിക്കയാണ് ഞാന്. എനിക്കു വേണമെന്നു തോന്നിയിട്ട് അങ്ങനെ ചെയ്തതാണ്. ശ്രീ പരമേശ്വര്‍ജിയാണ് എന്നെ അതിന് പ്രേരിപ്പിച്ചത്. നമ്മുടെ ചരിത്രത്തില് നാം ധരിച്ചുവച്ചിരിക്കുന്ന സത്യങ്ങളും യഥാര്‍ഥ സത്യങ്ങളും തമ്മിലുള്ള അന്തരമാണ് അവിടെയൊക്കെ ഞാന് പറഞ്ഞത്. നമ്മുടെ സ്‌കൂളുകളിലും കോളേജുകളിലും പഠിപ്പിക്കുന്നത് നാം ഒരു ജനതയേ അല്ലെന്നാണ്. വര്‍ഷങ്ങള്‍ക്കു മുമ്പ് 'ഇന്ത്യയെന്ന വികാരം' എന്ന ഒരു കവിത ഞാന് എഴുതിയപ്പോള് എന്നെ പരിഹസിച്ചവരാണ് ഇവിടത്തെ പത്രങ്ങളും ഇടതുപക്ഷ സാംസ്‌കാരികലോകവും. പക്ഷെ പിന്നീട് അതേ പത്രങ്ങള് അവരുടെ മുഖപ്രസംഗത്തില് എന്റെ പ്രയോഗം ഇടയ്ക്കിടെ ആവര്‍ത്തിക്കുന്നത് കണ്ട് കൗതുകം തോന്നുകയുണ്ടായി.''\nകവിതയില് വിഷ്ണുനാരായണന് നമ്പൂതിരിയെ ഏറെ സ്വാധീനിച്ചത് വൈലോപ്പിള്ളിയാണെങ്കില് സാംസ്‌കാരിക പ്രവര്‍ത്തനങ്ങളില് പരമേശ്വര്‍ജിയായിരുന്നു അദ്ദേഹത്തിന്റെ മുന്നിലെ വെളിച്ചം. കഴിഞ്ഞ ഫെബ്രുവരിയില് പരമേശ്വര്‍ജി ഇഹലോകവാസം വെടിഞ്ഞപ്പോള് കവി ഒരുപക്ഷെ അതറിഞ്ഞു കാണില്ല. തനിക്ക് ജ്യേഷ്ഠതുല്യനായ അക്കിത്തവും കാവ്യസോദരിയായ സുഗതകുമാരിയും പോയതും അറിഞ്ഞിരിക്കില്ല. ഓര്‍മ്മകളുടെ എല്ലാ കുമിളകളും പൊട്ടിപ്പോയി വിസ്മൃതിയുടെ അന്ധകാരത്തില് അലിഞ്ഞുപോയിരുന്നല്ലോ അദ്ദേഹത്തിന്റെ ബോധതലം.\nതപസ്യ വേദികളില് ഏറ്റവും കൂടുതലായി മുഴങ്ങിക്കൊണ്ടിരുന്ന ശബ്ദമായിരുന്നു വിഷ്ണുനാരായണന് നമ്പൂതിരിയുടെയും എം.വി. ദേവന്റെയും. ഭാരതീയ സംസ്‌കാരത്തിന്റെയും ജീവിതദര്‍ശനത്തിന്റെയും അനന്യമായ സവിശേഷതകള് പൊതുസമൂഹത്തിനു മുന്നില് തുറന്നു കാട്ടുന്നവയായിരുന്നു വിഷ്ണുനാരായണന് നമ്പൂതിരിയുടെ പ്രസംഗങ്ങള്. കാലാകാലമായി അതില് വന്നുപെട്ട ഇരുട്ടറകളെ അടയാളപ്പെടുത്തുന്നവയായിരുന്നു എം.വി.ദേവന്റെ പ്രസംഗങ്ങള്. അതിനാല് അവ രണ്ടും പരസ്പരപൂരകങ്ങളായിരുന്നു.\nലോകത്തില് ഉള്ളവനും ഇല്ലാത്തവനും എന്ന രണ്ടു വര്‍ഗമേയുള്ളൂ എന്ന മാര്‍ക്‌സിയന് സിദ്ധാന്തത്തെ തന്റെ ഓരോ പ്രസംഗങ്ങളിലും വിഷ്ണുനാരായണന് നമ്പൂതിരി ഖണ്ഡിച്ചുകൊണ്ടേയിരുന്നു. ഇന്ത്യയെ അറിയാത്ത ആ പ്രത്യയശാസ്ത്രത്തിന്റെ അപ്രസക്തി അദ്ദേഹം ചൂണ്ടിക്കാണിച്ചുകൊണ്ടിരുന്നു. ഇന്ത്യയില് 'ഉണ്ടായിട്ടും വേണ്ടാത്തവന്' എന്ന മൂന്നാമതൊരു വര്‍ഗമുള്ളത് മാര്‍ക്‌സിനോ പാശ്ചാത്യചിന്തകര്‍ക്കോ സങ്കല്‍പ്പിക്കാന് പോലും കഴിഞ്ഞിരുന്നില്ല എന്നാണ് അദ്ദേഹം സമര്‍ഥിച്ചിരുന്നത്. 'അപരിഗ്രഹം' എന്ന സംസ്‌കാരം ഉന്നതരായ ഋഷീശ്വരര്‍ക്കു മാത്രമായിരുന്നില്ല, സാധാരണ മനുഷ്യരിലേക്കു വരെ നീണ്ട ജീവിതധാരയായിരുന്നു എന്ന് അദ്ദേഹം ആവര്‍ത്തിച്ച് പറയുമായിരുന്നു.\nഒരു പാന് ഏഷ്യന് തലത്തിലേക്കു വികസിക്കുന്ന വിശാലഭാരതം എന്ന സങ്കല്‍പ്പം അദ്ദേഹം മുന്നോട്ടു വച്ചിരുന്നു. ഇന്ത്യയുടെ രാജ്യാതിര്‍ത്തികള്‍ക്കപ്പുറത്തേക്കു വികസിക്കുന്ന വലിയൊരു സാംസ്‌കാരിക പ്രവാഹത്തെ കണ്ടെടുക്കേണ്ടതും സംരക്ഷിക്കേണ്ടതുമുണ്ട് എന്ന് അദ്ദേഹം ഓര്‍മിപ്പിച്ചുകൊണ്ടേയിരുന്നു. 1989 ല് തിരുവനന്തപുരത്തു നടന്ന തപസ്യയുടെ പതിമൂന്നാം വാര്‍ഷികാഘോഷത്തെ മുന്നില് നിന്നു നയിച്ചുകൊണ്ട് അതിലെ പ്രധാന ചര്‍ച്ചാവിഷയമായി അദ്ദേഹം നിര്‍ദേശിച്ചതും അവതരിപ്പിച്ചതും 'വിശാലഭാരതത്തിന്റെ സാംസ്‌കാരികപ്രശ്‌നങ്ങള്' എന്ന വിഷയമായിരുന്നു. മധ്യേഷ്യമുതല് പൂര്‍വേഷ്യവരെ നീളുന്ന ഭൂപ്രദേശത്തെ രാഷ്ട്ര സംസ്‌കൃതിയുടെ കേന്ദ്രബിന്ദു ഭാരതീയ സംസ്‌കാരമാണെന്ന് അന്നത്തെ സുദീര്‍ഘമായ പ്രസംഗത്തില് അദ്ദേഹം വരച്ചുകാട്ടി.\nപാശ്ചാത്യമായ സാഹിത്യത്തെയും സിദ്ധാന്തങ്ങളെയും ദര്‍ശനങ്ങളെയും ആഴത്തില് പഠിച്ചുകൊണ്ട് അവയെ ഭാരതീയ തത്ത്വചിന്തയുമായി താരതമ്യം ചെയ്തായിരുന്നു തന്റെ നിലപാടുകളും കാഴ്ചപ്പാടുകളും അദ്ദേഹം അവതരിപ്പിച്ചത്. സമകാലികജീവിതത്തിലെ സാമൂഹികപ്രശ്‌നങ്ങളും പാരിസ്ഥിതികപ്രശ്‌നങ്ങളും രാഷ്ട്രീയസ്ഥിതികളും ഭാരതീയമായ പരിപ്രേക്ഷ്യത്തിലൂടെ വിശകലനം ചെയ്തുകൊണ്ടിരുന്ന വിഷ്ണുനാരായണന് നമ്പൂതിരിക്ക് ജയപ്രകാശ് നാരായണന് ആദര്‍ശമൂര്‍ത്തിയായിരുന്നു.\n''കാലം കിതച്ച് എത്തുന്നതിനു മുമ്പുതന്നെ അനായാസമായി ചെന്നെത്തുന്നവരാണ് കവികള് എന്നാണ് എല്ലാ നാട്ടിലെയും ധാരണ. എന്നാല് ഇവിടെ കാലം സാധാരണഗതിയില് എത്തിയിട്ടും കവികള് കിതച്ച് ഓടി വരുന്നേയുള്ളൂ. ഇത് വളരെ പ്രതീകാത്മകമായിട്ടാണ് എനിക്ക് തോന്നുന്നത്.'' തപസ്യയുടെ ഒരു കവിയരങ്ങില് അധ്യക്ഷം വഹിച്ചുകൊണ്ട് വിഷ്ണുനാരായണന് നമ്പൂതിരി പങ്കിട്ട ആശങ്കയാണിത്. ഒരു പക്ഷെ തങ്ങള്‍ക്ക് സൗകര്യമായതിനെ മാത്രം തിരഞ്ഞെടുത്ത് പ്രതികരിക്കുകയും കാലത്തിനു മുഖം തിരിച്ച് വേരു കെട്ടുപോയ പ്രത്യയശാസ്ത്രങ്ങളെ കെട്ടിപ്പിടിച്ചുറങ്ങുകയും ചെയ്യുന്ന കേരളത്തിലെ കവികളെയും സാംസ്‌കാരിക പ്രവര്‍ത്തകരെയും മുന്നില്‍ക്കണ്ടാവണം അദ്ദേഹം ഇതു പറഞ്ഞത്.\nഭാരതീയ സംസ്‌കാരത്തിന്റെ സംരക്ഷണത്തിനും പ്രതിരോധത്തിനും വേണ്ടി നിലകൊള്ളുന്ന എല്ലാ പ്രസ്ഥാനങ്ങളുടെയും കൂടെ തികഞ്ഞ ആത്മാര്‍ഥതയോടുകൂടി സര്‍വാത്മനാ സഹകരിക്കുക എന്നത് ഒരു കവി എന്നതിനപ്പുറം തന്റെ ദൗത്യമായി അദ്ദേഹം കരുതിയിരുന്നു. തപസ്യ കലാ-സാഹിത്യവേദിയെ തന്റെ ആത്മഭാവമായാണ് അദ്ദേഹം കരുതിയിരുന്നത്. തപസ്യ വേദികളിലെ ഉജ്വലിക്കുന്ന വാക്കായി മാറുന്നതോടൊപ്പം ഒരു സാധാരണ പ്രവര്‍ത്തകനെപ്പോലെയും അദ്ദേഹം ഇടപെട്ടിരുന്നു.\nപ്രസംഗവേദിയില് മുഴങ്ങുന്ന സ്ഫുടമായ സ്വരം. താളപ്പൊരുത്തമുള്ള വാക്കിന്റെ ഒഴുക്ക്. കാഴ്ചപ്പാടിലും നിലപാടിലുമുള്ള സ്ഥൈര്യം. ആശയപ്പൊലിമയുടെ ഗാംഭീര്യവും സുതാര്യതയും. കാവ്യമധുരമായ വാക്കിന്റെ ലയം.\nഅദ്ദേഹത്തിന്റെ 'ഭൂമിഗീതങ്ങള്' എന്ന കാവ്യത്തിലെ 'ശാന്തിപദം' എന്ന ഖണ്ഡം തുടങ്ങുന്നത് ഇങ്ങനെയാണ്:\nഉണക്കക്കൈ കൂപ്പി ഉരച്ചു കാനനം:-\n'എനിക്കു പാവക, വിമുക്തി തന്നാലും!'\nമഹീ, മാതാമഹീ, തിരുമാറില് ചേര്‍ത്തു\nപുണര്‍ന്നടിയനെ ഗ്രസിച്ചു കൊണ്ടാലും!\nഭ്രമങ്ങള് മാഞ്ഞ നിന് പദമണച്ചാലും!\nഎല്ലാ ചിന്താധാരകളെയും ജീവിതവികാരങ്ങളുടെ ആവാസവ്യവസ്ഥകളെയും വഹിക്കുന്ന കാടാണ് കവിഹൃദയം. അതിന്റെ തുടിപ്പുകള് ചിരംജീവിയായി പ്രകൃതിയുടെ പ്രസാദത്തില് വിലയം കൊള്ളട്ടെ.\nമലയാള കവിതയുടെ ഗംഗാപ്രവാഹം വറ്റിക്കൊണ്ടിരിക്കുന്നു. ചുറ്റിലും ഇനി ഒഴുകിപ്പരക്കുക മലിനജലമായിരിക്കും. ഒരു ഭഗീരഥന് ഉദയംകൊള്ളുംവരെ.\n(അധ്യാപകനും കഥാകൃത്തുമാണ് ലേഖകന്)


'നിങ്ങള് ലഡാക്കില് നിന്നും ചൈനീസ് സേനയെ എപ്പോള് തുരത്തുമെന്ന് പറയൂ?' പ്രധാനമന്ത്രിയോട് രാഹുല്‍ഗാന്ധി | DoolNews\n'നിങ്ങള് ലഡാക്കില് നിന്നും ചൈനീസ് സേനയെ എപ്പോള് തുരത്തുമെന്ന് പറയൂ?' പ്രധാനമന്ത്രിയോട് രാഹുല്‍ഗാന്ധി\nന്യൂദല്‍ഹി: ഇന്ത്യന് അതിര്‍ത്തിയിലേക്കുള്ള ചൈനയുടെ കടന്നു കയറ്റത്തില് കേന്ദ്രസര്‍ക്കാര് ഉടന് നടപടികള് പ്രഖ്യാപിക്കണമെന്ന് കോണ്‍ഗ്രസ് നേതാവ് രാഹുല് ഗാന്ധി. ലഡാക്കില് നിന്നും ചൈനീസ് സൈന്യത്തെ എപ്പോള് തുരത്തുമെന്നും രാഹുല് ചോദിച്ചു.\n‘ചൈന ഇന്ത്യയുടെ പ്രദേശത്ത് കയ്യേറിയെന്ന കാര്യം എല്ലാവര്‍ക്കുമറിയാം. ദല്‍ഹിയുടെ നാലു പ്രദേശത്ത് ചൈനീസ് സൈന്യം ഉണ്ടെന്നും എല്ലാവര്‍ക്കുമറിയാം. ചൈനീസ് സൈന്യത്തെ എപ്പോള് തുരത്തുമെന്നും എങ്ങനെ തുരത്തുമെന്നും പറയൂ,’ രാഹുല് ചോദിച്ചു. പ്രധാനമന്ത്രി രാജ്യത്തെ അഭി സംബോധന ചെയ്ത് സംസാരിച്ചതിന് ശേഷമായിരുന്നു രാഹുലിന്റെ പ്രതികരണം.\nഇന്ത്യ ചൈന തര്‍ക്കം ആരംഭിച്ചതുമുതല് കേന്ദ്ര സര്‍ക്കാരിനെതിരെ കോണ്‍ഗ്രസ് കടുത്ത വിമര്‍ശനമുന്നയിക്കുന്നുണ്ട്. ഇന്ത്യയിലേക്ക് ചൈന കടന്നുകയറിയിട്ടുണ്ടെന്ന് മോദി ജനങ്ങളോട് തുറന്നു സമ്മതിക്കണമെന്ന് നിരവധി തവണ രാഹുല് ഗാന്ധിയടക്കം നിരവധി നേതാക്കള് പ്രതികരിച്ചിരുന്നു.\nഇന്ത്യയിലേക്ക് ചൈനയുടെ കടന്നു കയറ്റമുണ്ടായിട്ടില്ലെന്നാണ് കേന്ദ്രം പറയുന്നത്.\nജൂണ് 15ന് ലഡാക്കിലുണ്ടായ സംഘര്‍ഷത്തില് 20 ഇന്ത്യന് പട്ടാളക്കാര് കൊല്ലപ്പെട്ടിരുന്നു. ചൈനീസ് സൈന്യം ഇന്ത്യയിലേക്ക് കടന്നുകയറിയിട്ടില്ലെങ്കില് ഇന്ത്യന് പട്ടാളം ചൈനയിലാണോ മരിച്ചു വീണതെന്ന് രാഹുല് ഗാന്ധി ചോദിച്ചിരുന്നു.


Achan  | അച്ഛന് \nസംവിധാനം എം ആര് എസ് മണി\nഅഭിനേതാക്കള് പ്രേം നസീര് ,തിക്കുറിശ്ശി സുകുമാരൻ നായർ ,എസ് പി പിള്ള,ബോബൻ കുഞ്ചാക്കോ,സെബാസ്റ്റ്യന് കുഞ്ഞു കുഞ്ഞു ഭാഗവതര്,മാത്തപ്പൻ,അടൂര് പങ്കജം,പങ്കജവല്ലി,സിആർ ലക്ഷ്മി,ജയശ്രീ ,ബി എസ് സരോജ\nഗായകര് എ എം രാജ ,കവിയൂര് രേവമ്മ ,കോഴിക്കോട് അബ്ദുൾ ഖാദർ,എം സത്യം ,പി ലീല ,തിരുവനന്തപുരം വി ലക്ഷ്മി\nചിത്രസംയോജനം മിസ്സിസ്സ് രാജഗോപാല്\nക്യാമറ പി ബി മണി\nറിലീസ് തീയതി 24/12/1952\nആരിരോ കണ്മണിയേ പി എസ് ദിവാകര് അഭയദേവ് -\nഅമ്പിളിയമ്മാവാ പി എസ് ദിവാകര് അഭയദേവ് തിരുവനന്തപുരം വി ലക്ഷ്മി\nദൈവമേ കരുണാ സാഗരമേ പി എസ് ദിവാകര് അഭയദേവ് കോഴിക്കോട് അബ്ദുൾ ഖാദർ,കവിയൂര് രേവമ്മ\nഎന്മകനേ നീയുറങ്ങുറങ്ങ് പി എസ് ദിവാകര് അഭയദേവ് എ എം രാജ\nഘോരകര്‍മ്മമിതരുതേ പി എസ് ദിവാകര് അഭയദേവ് -\nJeevithaanandam പി എസ് ദിവാകര് അഭയദേവ് കവിയൂര് രേവമ്മ\nKaalachakram Ithu പി എസ് ദിവാകര് അഭയദേവ് -\nLokare Ithu Kettu Chintha പി എസ് ദിവാകര് അഭയദേവ് -\nമാരാ മനം കൊള്ള ചെയ്ത പി എസ് ദിവാകര് അഭയദേവ് -\nമധുമാസചന്ദ്രികയായ് പി എസ് ദിവാകര് അഭയദേവ് -\nMadhuramadhuramee പി എസ് ദിവാകര് അഭയദേവ് പി ലീല കേദാരം\nനാമേ മുതലാളി പി എസ് ദിവാകര് അഭയദേവ് പി ലീല\nപണിചെയ്യാതെ വയര് പി എസ് ദിവാകര് അഭയദേവ് -\nപൊൻ മകനേ പി എസ് ദിവാകര് അഭയദേവ് എ എം രാജ ,എം സത്യം ,കവിയൂര് രേവമ്മ\nPoovanchumee പി എസ് ദിവാകര് അഭയദേവ് -\nതെളിയൂ നീ പൊന്‍വിളക്കേ പി എസ് ദിവാകര് അഭയദേവ് കവിയൂര് രേവമ്മ\nവനിതകലാ കണിമേലേ പി എസ് ദിവാകര് അഭയദേവ് -\nവരുമോ വരുമോ പി എസ് ദിവാകര് അഭയദേവ് പി ലീല\nവാത്സല്യത്തിന്റെ സജീവചൈതന്യമായിരുന്നു ആ അച്ഛന് (തിക്കുറിശ്ശി). സ്നേഹത്തിന്റെ നിറകുടം. അന്തസ്സും ഐശ്വര്യവും അകമ്പടി സേവിച്ചു നിന്നിരുന്ന ഒരു കുടുംബത്തിന്റെ ഉടമസ്ഥനാണദ്ദേഹം. രണ്ടു് ആണ്‍കുട്ടികളെ അവശേഷിപ്പിച്ചിട്ടു് സഹധര്‍മ്മിണി അകാലചരമം പ്രാപിച്ചു. ബാലനും ചന്ദ്രനും. ഇരു കണ്മിഴികളെപ്പോലെ അദ്ദേഹം അവരം സൂക്ഷിച്ചു വളര്‍ത്തി. മാതാവു മരിക്കുമ്പോള് തീരെ കൈക്കുഞ്ഞായിരുന്ന ചന്ദ്രനെ അദ്ദേഹം കൂടുതല് ലാളിച്ചു പോയതില് അതു തെറ്റാണോ ആവോ? അവരെ പരിചരിക്കുവാന് ഒരു നല്ല സ്ത്രീയെ (ജയശ്രീ) അദ്ദേഹം വിവാഹം ചെയ്തു. കുട്ടികള് അങ്ങനെ വളര്‍ന്നു. ചന്ദ്രന് ഒരു കൂസൃതിക്കുടുക്കയായി മാറി. അവനു് ഒരു കൂട്ടുകാരനുണ്ടു്, മാതു. നാട്ടിനു് അധികംവന്ന ഒരധികപ്രസംഗി.\nപാട്ടുംപാടിക്കൊണ്ടു് ഉടയോനില്ലാത്ത ഒരു കൊച്ചു പെണ്‍കുട്ടി (ഗിരിജ) തെരുവീഥികളില്‍ക്കൂടി നടക്കുമായിരുന്നു, ഉഷ. ചന്ദ്രന് പള്ളിക്കൂടത്തില് പോകുമ്പോള് കൂടെക്കൂടെ അവളെ നോക്കി അങ്ങനെ നില്‍ക്കാറുണ്ടു്. ആ കാട്ടുപൂവിന്റെ കലാവാസനയെ തേച്ചുമിനുക്കി കച്ചവടപ്രായമാക്കാമെന്നു കരുതി ഒരു സാധാരണക്കാരന് അവളെ കൂട്ടിക്കൊണ്ടുപോയി. അതാണു് മാനേജര് നാണുക്കുട്ടന് (കുഞ്ഞുകുഞ്ഞു ഭാഗവതര്).\nകാലത്തിന്റെ ഏടുകള് അതിശീഘ്രം മറിഞ്ഞുകൊണ്ടിരുന്നു. ചന്ദ്രന് ഇന്നു് കോമളനായ ഒരു യൂവാവാണു്, (പ്രേംനസീര്). ഉഷ പ്രസിദ്ധയായ നടിയും (ബി എസ് സരോജ).\nചന്ദ്രന് നാടകം കാണുകയാണു്. ഉഷയുടെ മനോഹരമായ മേനക. തരംഗമാലകളില്‍ക്കൂടി തത്തിക്കളിച്ചുവരുന്ന അരയന്നപ്പിട പോലെ അവള് അരങ്ങത്തേക്കു നീങ്ങി. അവളുടെ ഒരോ ചുവടുവയ്പും ചന്ദ്രന്റെ മൃദുലവികാരങ്ങളെ തട്ടിയുണര്‍ത്തി. ഓരോ അംഗചലനവും അവന്റെ ഹൃദയാന്തരീക്ഷത്തില് നിരവധി മഴവില്ലുകള് രചിച്ചു. അവളുടെ കടക്കണ്ണുകളില് സ്വര്‍ഗ്ഗസുഖങ്ങള് വിടര്‍ന്നു വരുന്നതായി തോന്നിയിരുന്ന കൗതുകം എന്ന പദം കാലത്തിന്റെ പേനത്തുമ്പുകൊണ്ടു് പ്രകൃതി പ്രേമം എന്നു വെട്ടിത്തിരുത്തി.\nചന്ദ്രനു് ഉഷയെ വിവാഹം ചെയ്യണം. നിര്‍ബന്ധം നിശ്ചയം എന്നീ കടിഞ്ഞാണില്ലാത്ത രണ്ടു കുതിരകള് ആ ആഗ്രഹത്തെ വലിച്ചിഴച്ചു് അച്ഛന്റെ തീരുമാനത്തിന്റെ തിരുമുറ്റത്തു് കൊണ്ടിട്ടു. അച്ഛന് ഞടുങ്ങി. ബന്ധുക്കള് അമ്പരന്നു. നാട്ടുകാര് പിറുപിറുത്തു. മകന്റെ വാശിയും അച്ഛന്റെ വാത്സല്യവും തമ്മില് ഒരു വടംവലി നടന്നു. ചന്ദ്രന് ഉഷയെ വിവാഹം ചെയ്തു.\nപഴയ ചങ്ങാതി മാതു ഇന്നും ജീവിതത്തിലെ തീരാത്ത ഇത്തിള്‍ക്കണ്ണിയാണു് (എസ് പി പിള്ള).\nഅച്ഛന്റെ വരുതികളുടെ വരമ്പുകളെല്ലാംതന്നെ ചന്ദ്രന് കവച്ചുവെച്ചുകൊണ്ടിരുന്നു. അവന്റെ നിഷേധസ്വരങ്ങള് ആ ഭവനഭിത്തിക്കുള്ളില് മുഴങ്ങി. അവന്റെ അട്ടഹാസത്തിന്റെ അലയടിയില് അവിടെ ശാന്തത ആടി ഉലഞ്ഞു. അച്ഛന്റെ ഹൃദയവീണയിലെ സമാധാനതന്ത്രികള് ഒന്നൊന്നായി പൊട്ടിത്തുടങ്ങി. ഐശ്വര്യത്തിന്റെ നറുമലരുകള് വിരിഞ്ഞിരുന്ന ആ കുടുംബതടാകത്തില് അവന് കല്ലുവലിച്ചെറിഞ്ഞു് കലക്കി കളങ്കപങ്കിലമാക്കി. ഉഷ, ഭര്‍ത്തൃഭക്തയായ ആ സ്നേഹസമ്മന്ന ഒരു ഭാര്യയുടെ അതിരുകളില് നിന്നുകൊണ്ടു് അവനെ ഉപദേശിച്ചു നന്നാക്കാന് ശ്രമിച്ചു. ചന്ദ്രന് ഒരച്ഛനായി.\nഅവന് ആവശ്യമില്ലാതെ പാവപ്പെട്ട ചിറ്റമ്മയെ കുറ്റപ്പെടുത്തി. അവിവേകത്തിന്റെ ലഹരിയില് ഒരു ദിവസം അവന് അച്ഛന്റെ മുഖത്തുനോക്കി ഓഹരി ചോദിച്ചു. "എന്റെ സ്വത്തും വസ്തുക്കളും മാത്രമേ പങ്കുവെയ്ക്കുവാനൊക്കൂ. എന്റെ സ്നേഹത്തിന്റെയും വാത്സല്യത്തിന്റെയും ആകെത്തുക എങ്ങനെ വീതിക്കുമോടാ മോനേ" അച്ഛന് വിങ്ങി വിങ്ങി പറഞ്ഞു പോയി. അവിടത്തെ വേലക്കാരന് കോമന് (മാത്തപ്പന്) പോലും ഹൃദയം നൊന്തു കരഞ്ഞു.\nചന്ദ്രന് ഒരു നാടകക്കമ്പനി തുടങ്ങി. മാതുവും മാനേജരും അതിനു ശിങ്കിടി പാടി. സര്‍വ്വവും അവതാളത്തിലായി. അപകടത്തില് നിന്നും രക്ഷ നേടുവാന് അസംബ്ലി സ്ഥാനാര്‍ത്ഥിയായി. തോറ്റു. അങ്ങനെ പരാജയത്തിന്റെ കെട്ടുവള്ളത്തില് കയറി. അധഃപതനത്തിന്റെ അറേബ്യന് കടലില് ചെന്നു വീണു. ദാരിദ്ര്യത്തിന്റെ കോളും നൈരാശ്യത്തിന്റെ ഇരുളും അവനെ അവിടെയിട്ടു വട്ടംകറക്കി.\nഇതിനിടയില് ഉഷയെപ്പറ്റി ഉറച്ച തെറ്റിദ്ധാരണകള് ചന്ദ്രനില് കടന്നുകൂടി. സംഭവങ്ങള് നിറഞ്ഞ മണിക്കൂറുകള് ഒരു കൊടുങ്കാറ്റു പോലെ പാഞ്ഞുപോയി. ഒരു ശപിക്കപ്പെട്ട അര്‍ദ്ധരാത്രിയില് അവന്റെ ഓമനയായ മകനേയും മാറോടു ചേര്‍ത്തു പിടിച്ചുകൊണ്ടു് (ബോബന് കുഞ്ചാക്കോ) അവന് എങ്ങോട്ടെന്നില്ലാതെ നടന്നു. അങ്ങനെ ഉഷയെ പിരിഞ്ഞു.\nഅനന്തരസംഭവങ്ങള് കണ്ണുനീരും പുഞ്ചിരിയും കലങ്ങിമറിഞ്ഞു. സ്നേഹവും ദ്വേഷവും ഏറ്റുമുട്ടി. ജയാപജയങ്ങള് ഒരൊത്തുതീര്‍പ്പിലെത്തി. അസമത്വങ്ങളുടെ നിഴലുകള് മാഞ്ഞു. തെറ്റിദ്ധാരണകളുടെ ശവസംസ്ക്കാരം നടന്നു. സ്നേഹത്തിന്റെയും വാത്സല്യത്തിന്റെയും ശംഖുനാദം മുഴങ്ങി.\nമകന് അച്ഛനായപ്പോള് അച്ഛന് എന്താണെന്നറിഞ്ഞു.\nപിതാവിന്റെയും മാറ്റും മഹത്വവും സുവര്‍ണ്ണലിപികള് കൊണ്ടു് പ്രപഞ്ചഗ്രന്ഥത്തില് രേഖപ്പെടുത്തുന്ന അച്ഛന്റെ ചേതോവികാരങ്ങളുടെ ഒരപഗ്രഥനപഠനമാണു് അച്ഛന്.\nപോസ്റ്റര് രാജു,ബി വിജയകുമാര്\nവരികള് അജയ് മേനോൻ,ജിജാ സുബ്രമണ്യന്,ശ്രീദേവി,മാധവഭദ്രൻ\nവിഡിയോ ട്യൂണിക്സ് റികാർഡ്‌സ്\nThis page was generated on January 21, 2022, 4:36 pm IST |


തിരുവനന്തപുരം ഉള്‍പ്പെടെ അഞ്ച് വിമാനത്താവളങ്ങള് അദാനി ഗ്രൂപ്പിന് ലഭിച്ചത് തികഞ്ഞ അഴിമതി: കോടിയേരി - Samakalika Malayalam\nതിരുവനന്തപുരം ഉള്‍പ്പെടെ അഞ്ച് വിമാനത്താവളങ്ങള് അദാനി ഗ്രൂപ്പിന് ലഭിച്ചത് തികഞ്ഞ അഴിമതി: കോടിയേരി\nBy സമകാലിക മലയാളം ഡെസ്‌ക് | Published: 25th February 2019 09:56 PM |\nLast Updated: 25th February 2019 09:56 PM | A+A A- |\nതിരുവനന്തപുരം:തിരുവനന്തപുരം ഉള്‍പ്പെടെ അഞ്ച് വിമാനത്താവളങ്ങള് അദാനി ഗ്രൂപ്പിന് ലഭിച്ചത് തികഞ്ഞ അഴിമതിയാണെന്ന് സിപിഐ എം സംസ്ഥാന സെക്രട്ടറി കോടിയേരി ബാലകൃഷ്ണന്. അദാനിക്ക് അഞ്ച് വിമാനത്താവളവും ലഭിച്ചത് ദുരൂഹമാണ്. വിമാനത്താവള നടത്തിപ്പില് മുന് പരിചയം തീരെ ഇല്ലാത്ത അദാനി ഗ്രൂപ്പിന് വിമാനത്താവളങ്ങളെല്ലാം ഏല്‍പ്പിച്ചുകൊടുക്കാന് ഉയര്‍ന്ന തലത്തില് നീക്കം നടന്നതായി സംശയിക്കണമെന്ന് കോടിയേരി പ്രസ്താവനയില് പറഞ്ഞു.\nലേലത്തില് പങ്കെടുക്കുന്ന കമ്പനിക്ക് മുന്‍പരിചയം വേണമെന്ന നിബന്ധന ഒഴിവാക്കിയതു തന്നെ അദാനിയെ സഹായിക്കാനാണെന്ന് വ്യക്തമാണ്. തിരുവനന്തപുരം വിമാനത്താവളത്തിന് പുറമെ അഹമദാബാദ്, ലഖ്‌നോ, ജയ്പൂര്, മംഗളൂരു എന്നീ വിമാനത്താവളങ്ങളാണ് ലേലത്തില് വെച്ചത്. കേരളം സൗജന്യമായി നല്‍കിയ ഭൂമിയില് നിര്‍മിച്ച തിരുവനന്തപുരം വിമാനത്താവളം പൊതുമേഖലയില് നിലനിര്‍ത്തണമെന്ന് സംസ്ഥാന സര്‍ക്കാരും സിപിഐ എമ്മും കേന്ദ്രത്തോട് ആവശ്യപ്പെട്ടിരുന്നു.\nതിരുവിതാംകൂര് രാജാവിന്റെ കാലത്തും പിന്നിടുമായി 635 ഏക്കര് ഭൂമി തിരുവനന്തപുരത്തിന് വേണ്ടി കേരളം സൗജന്യമായി നല്‍കിയിട്ടുണ്ട്. മാത്രമല്ല, വിമാനത്താവള വികസനത്തിന് 250 കോടി രൂപ ചെലവില് 18 ഏക്കര് ഭൂമി ഏറ്റെടുക്കുന്നതിനുള്ള നടപടികള് അവസാനഘട്ടത്തിലുമാണ്. ഇതെല്ലാം കണക്കിലെടുത്താണ് സ്വകാര്യവല്‍ക്കരിക്കരുതെന്ന് കേരളം അവശ്യപ്പെട്ടത്.\nതിരുവനന്തപുരം വിമാനത്താവളം സ്വകാര്യവല്‍ക്കരിക്കാന് നേരത്തെ നീക്കമുണ്ടായപ്പോള് കേരളം ഇടപ്പെട്ടിരുന്നു. സ്വകാര്യവല്‍ക്കരിക്കുന്നതിനു മുമ്പ് സംസ്ഥാന സര്‍ക്കാരുമായി ആലോചിക്കുമെന്ന് 2003ല് കേന്ദ്ര സര്‍ക്കാര് സംസ്ഥാനത്തിന് രേഖാമൂലം ഉറപ്പു നല്‍കുകയുണ്ടായി.\nവിമാനത്താവളത്തിന് സര്‍ക്കാര് നല്‍കിയ സംഭാവനകള് കണക്കിലെടുത്താണ് അന്ന് കേന്ദ്രം ഇങ്ങനെ ഉറപ്പു നല്‍കിയത്. എന്നാല് അതെല്ലാം നരേന്ദ്രമോദി സര്‍ക്കാര് ലംഘിച്ചു. സ്വകാര്യവല്‍ക്കരണം തടയുന്നതിന് സംസ്ഥാന സര്‍ക്കാര് പ്രത്യേക കമ്പനി രൂപീകരിച്ച് ലേലത്തില് പങ്കെടുത്തിരുന്നു. കൊച്ചി, കണ്ണൂര് അന്താരാഷ്ട്ര വിമാനത്താവളങ്ങള് സ്ഥാപിക്കുന്നതിലും നടത്തുന്നതിലും കേരള സര്‍ക്കാരിനുള്ള പരിചയം കണക്കിലെടുത്ത് ലേലത്തില് 'റൈറ്റ് ടു റഫ്യൂസല്' വേണമെന്ന് സംസ്ഥാന സര്‍ക്കാര് ആവശ്യപ്പെട്ടിരുന്നു.\nഇതനുസരിച്ചാണെങ്കില് ബിഡില് ഓഫര് ചെയ്യുന്ന ഏറ്റവും ഉയര്‍ന്ന തുകയ്ക്ക് തുല്യമായ തുക കേരളത്തിന്റെ കമ്പനി നല്‍കുകയാണെങ്കില് വിമാനത്താവളം ഈ കമ്പനിക്ക് നടത്താന് പറ്റും. എന്നാല് കേന്ദ്രസര്‍ക്കാര് അതനുവദിച്ചില്ല. പകരം 10 ശതമാനം തുക വ്യത്യാസം മാത്രമാണ് അനുവദിച്ചത്.\nകേരള സര്‍ക്കാരിന്റെ കമ്പനി ഒരു യാത്രക്കാരനു വേണ്ടി ചെലവഴിക്കാന് 135 രൂപ ഓഫര് ചെയ്തപ്പോള് 168 രൂപയാണ് അദാനി ഗ്രൂപ്പ് ഓഫര് ചെയ്തത്. 'റൈറ്റ് ടു റഫ്യൂസല്' അനുവദിച്ചിരുന്നുവെങ്കില് കേരളത്തിന്റെ കമ്പനിക്ക് വിമാനത്താവളം നടത്താന് ലഭിക്കുമായിരുന്നു. എന്നാല് എല്ലാ വിമാനത്താവളങ്ങളും അദാനി ഗ്രൂപ്പിന് ലഭിക്കുമെന്ന് ചില ദേശീയ മാധ്യമങ്ങള് ബിഡ് തുറക്കും മുമ്പ് റിപ്പോര്‍ട്ട് ചെയ്തിരുന്നു. ഇത് സംശയം വര്‍ധിപ്പിക്കുന്നതാണ്. ഇതെങ്ങനെ സംഭവിച്ചു എന്നതിനെ കുറിച്ച് അന്വേഷണം നടത്തേണ്ടതാണ്.\nരാജ്യത്ത് ലാഭകരമായി പ്രവര്‍ത്തിക്കുന്ന വിമാനത്താവളങ്ങളില് ഒന്നാണ് തിരുവനന്തപുരം. യാത്രക്കാരുടെ എണ്ണം ഓരോ വര്‍ഷവും വര്‍ധിച്ചുവരികയാണ്. ഈ വിമാനത്താവളം സ്വകാര്യമേഖലയ്ക്ക് കൈമാറുന്നത് രാജ്യതാല്‍പര്യത്തിനു തന്നെ വിരുദ്ധമാണെന്നും കോടിയേരി ബാലകൃഷ്ണന് പ്രസ്താവനയില് കുറ്റപ്പെടുത്തി.\nകോടിയേരി ബാലകൃഷ്ണന് അദാനി തിരുവനന്തപുരം വിമാനത്താവളം


LDF candidate in thrikkakara has not been decided; says EP Jayarajan | 'സ്ഥാനാർത്ഥിയെ തീരുമാനിച്ചിട്ടില്ല, പ്രഖ്യാപനം വൈകീട്ടോടെയെന്ന് ഇപി ജയരാജൻ - Malayalam Oneindia\n'സ്ഥാനാർത്ഥിയെ തീരുമാനിച്ചിട്ടില്ല, പ്രഖ്യാപനം വൈകീട്ടോടെയെന്ന് ഇപി ജയരാജൻ\nUpdated: Wed, May 4, 2022, 14:37 [IST]\nകൊച്ചി; തൃക്കാക്കരയിൽ എൽ ഡി എഫ് സ്ഥാനാർത്ഥിയെ തിരുമാനിച്ചിട്ടില്ലെന്ന് കൺവീനർ ഇപി ജയരാജൻ. സ്ഥാനാർത്ഥി ചർച്ചകൾ പുരോഗമിക്കുകയാണ്. സ്ഥാനാർത്ഥിയെ വൈകീട്ടോടെ തിരുമാനിക്കും. അതിന് ശേഷം ഔദ്യോഗിക പ്രഖ്യാപനം ഉണ്ടാകും, ഇപി ജയരാജൻ പറഞ്ഞു. അഡ്വ കെ എസ് അരുൺ കുമാറിനെ എൽ ഡി എഫ് സ്ഥാനാർത്ഥിയായി നിശ്ചയിച്ചുവെന്ന തരത്തിൽ നേരത്തേ റിപ്പോർട്ടുകൾ ഉണ്ടായിരുന്നു. ഇതിന് പിന്നാലെയാണ് വാർത്തകൾ തള്ളി ജയരാജൻ രംഗത്തെത്തിയത്.\nഞങ്ങൾ വളരെ കരുത്തോട് കൂടിയാണ് മുന്നോട്ട് പോകുന്നത്. എൽഡിഎഫിലെ എല്ലാ കക്ഷികളും ഒറ്റക്കെട്ടായാണ് മുന്നോട്ട് പോകുന്നത്. ഞാനാണ് പ്രസിഡന്റ് അതുകൊണ്ട് തനിച്ച് തിരുമാനം എടുക്കാം എന്ന രീതിയൊന്നും കമ്മ്യൂണിസ്റ്റ് പാർട്ടിയിൽ നടക്കില്ല. സിപിഎം ഒരു ജനാധിപത്യ പാർട്ടിയാണ് ആ നിലയിലായിരിക്കും ചർച്ച ചെയ്ത് തിരുമാനം പ്രഖ്യാപിക്കുക.\nജില്ലാ സെക്രട്ടേറിയറ്റ് യോഗത്തിന് ശേഷം ജില്ലാ കമ്മിറ്റി യോഗം നടക്കുകയാണ്. ഇതുവരെ തീരുമാനം എടുത്തിട്ടില്ല. ജില്ലാ കമ്മിറ്റി ചര്‍ച്ചചെയ്ത ശേഷം സംസ്ഥാന കമ്മിറ്റി അംഗീകരിക്കും. അതിന് ശേഷം എല്‍ഡിഎഫ് യോഗം അംഗീകരിച്ച ശേഷമാകും സ്ഥാനാര്‍ഥിയെ ഔദ്യോഗികമായി പ്രഖ്യാപിക്കുകയെന്നും ഇപി ജയരാൻ വ്യക്തമാക്കി.\nപാർട്ടിക്കുള്ളിലെ പ്രശ്നങ്ങൾ പരിഹരിക്കാനാണ് പെട്ടെന്ന് തന്നെ കോൺഗ്രസ് സ്ഥാനാർത്ഥിയെ പ്രഖ്യാപിച്ചത്. എന്നാൽ അതിപ്പോൾ കോൺഗ്രസിനെ വലിയ പ്രശ്നത്തിൽ കൊണ്ടെത്തിച്ചിരിക്കുകയാണെന്നും ജയരാജൻ പറഞ്ഞു. അതേസമയം കോൺഗ്രസിനുള്ളിൽ സ്ഥാനാർത്ഥി പ്രഖ്യാപനം പൊട്ടിത്തെറിക്ക് കാരണമായിട്ടുണ്ട്. മുതിർന്ന നേതാവായ കെവി തോമസ്, ഷാനി മോൾ ഉസ്മാൻ തുടങ്ങിയ നേതാക്കളെല്ലാം തിരുമാനിത്തിനെതിരെ രംഗത്തെത്തി.\nഉമയെ എന്തിന്റെ അടിസ്ഥാനത്തിലാണ് സ്ഥാനാർത്ഥിയാക്കിയത് എന്നായിരുന്നു കെ വി തോമസ് ഉയർത്തിയ ചോദ്യം. മുതിർന്ന നേതാക്കളോട് പോലും ചർച്ച ചെയ്യാതെയാണ് തിരുമാനം എടുത്തതെന്നും കെവി തോമസ് വിമർശിക്കുന്നു. തൃക്കാക്കരയിൽ തിരഞ്ഞെടുപ്പ് പ്രചാരണത്തിൽ ഉണ്ടാകും എന്നാൽ വേദി ഏതാണെന്ന് പിന്നീട് പറയും പറയാനുള്ളത് ജനങ്ങളോട് തുറന്നുപറയുമെന്നും വികസനത്തിനാണ് താൻ മുൻ തൂക്കം നൽകുന്നതെന്നും അദ്ദേഹം വ്യക്തമാക്കി.\nപാര്‍ട്ടിയില് കൂടിയാലോചന ഇല്ലെന്നായിരുന്നു കോൺഗ്രസ് നേതാവ് ഷാനിനോൾ ഉസ്മാൻ പ്രതികരിച്ചത്. പിടി തോമസിന്റെ ഭാര്യയാണു മത്സരിക്കുന്നതെങ്കിലും തൃക്കാക്കരയിലേത് രാഷ്ട്രീയ പോരാട്ടമാണ്. അഭിപ്രായം പറയേണ്ടെന്നു രണ്ടുപേര് പറഞ്ഞാല് അംഗീകരിക്കാനാവില്ലെന്നും മനോരമ ന്യൂസിനോട് ഷാനി മോൾ ഉസ്മാൻ പറഞ്ഞു.\nLDF candidate in thrikkakara has not been decided; says EP Jayarajan


ആരാധകര്‍ക്കു വേണ്ട ചേരുവകളുമായി ബിഗ് ബ്രദര് | www.vyganews.com\nആരാധകര്‍ക്കു വേണ്ട ചേരുവകളുമായി ബിഗ് ബ്രദര്\nദീപക് നമ്പ്യാര് കോമഡിയുടെ ട്രാക്ക് വിട്ട് അല്പം ഗൗരവത്തിലാണ് ഇക്കുറി സംവിധായകന് സിദ്ദീഖ്. മോഹന് ലാലിനെ നായകനാക്കി സിദ്ദീഖ് സംവിധാനം...\nകോമഡിയുടെ ട്രാക്ക് വിട്ട് അല്പം ഗൗരവത്തിലാണ് ഇക്കുറി സംവിധായകന് സിദ്ദീഖ്. മോഹന് ലാലിനെ നായകനാക്കി സിദ്ദീഖ് സംവിധാനം ചെയ്ത ബിഗ് ബ്രദര് എന്ന ചിത്രം ആക്ഷനും സെന്റിമെന്റ്‌സിനും പ്രാധാന്യം നല്കി ഒരുക്കിയിരിക്കുന്ന ചിത്രമാണ്.\nആരാധകര്‍ക്കു വേണ്ടുന്ന ചേരുവകള് വേണ്ടുവോളമുണ്ട് ചിത്രത്തില്. പേരു പോലെ തന്നെ ഒരു ജ്യേഷ്ഠന്റെ കഥയാണിത്.\nമോഹന്‍ലാല്, അര്‍ബാസ് ഖാന്, അനൂപ് മേനോന്, സിദ്ദിഖ്, വിഷ്ണു ഉണ്ണിക്യഷ്ണന്, ഇര്‍ഷാദ്, ടിനി ടോം, ദേവന്, ജനാര്‍ദ്ദനന്, ഹണി റോസ്, സര്‍ജാനോ ഖാലിദ് തുടങ്ങി വലിയൊരു താരനിര ചിത്രത്തിലുണ്ട്.\n24 വര്‍ഷം ജയിലില് കിടന്നിട്ടു പുറത്തിറങ്ങുന്ന സച്ചിദാനന്ദന് നേരിടുന്ന പ്രശ്‌നങ്ങളാണ് ചിത്രത്തിന്റെ കഥാതന്തു. രണ്ടു വ്യാഴവട്ടമെന്ന അകലം അയാളെ സമൂഹത്തില് പല പ്രശ്‌നങ്ങളിലേക്കും കൊണ്ടെത്തിക്കുന്നുണ്ട്.\nപുറത്തിറങ്ങുന്ന സച്ചിദാനന്ദന്റെ ഭൂതകാലത്തെ പ്രശ്‌നങ്ങള് വൈകാതെ അയാളുടെ കുടുംബത്തിനു മേലും കരിനിഴല് വീഴ്ത്തുന്നു.\nഇന്നലെകളിലേക്കു തിരിച്ചുപോകാതെ ഒതുങ്ങി ജീവിക്കാനാണ് സച്ചി ആഗ്രഹിക്കുന്നത്. പക്ഷേ, സാഹചര്യങ്ങള് അയാളെ ഇന്നലെകളുടെ തുടര്‍ച്ചയിലേക്കു പോകാന് പ്രേരിപ്പിക്കുന്നു.\nഎഡ്വിന് മോസസ് എന്ന മയക്കുമരുന്ന് മാഫിയാ തലവനെയാണ് നായകന് പിന്തുടരുന്നത്. അയാളെ പക്ഷേ, ആരും കണ്ടിട്ടില്ല. സിനിമയുടെ അന്ത്യം വരെ നീളുന്ന സസ്‌പെന്‍സിനു ശേഷം വില്ലനെ സച്ചി തിരിച്ചറിയുകയാണ്. ഒരുപാട് കടമ്പകള് കടന്നാണ് അയാള് വില്ലനിലേക്ക് എത്തുന്നത്. അതുവരെ നാം വില്ലനെന്നു കരുതുന്നയാള്‍ക്കപ്പുറത്താണ് യഥാര്‍ത്ഥ വില്ലനെന്ന് അപ്പോഴാണ് തിരിച്ചറിയുന്നത്.\nഅതിഭാവുകത്വവും നാടകീയതയും ചിത്രത്തിന്റെ സ്വാഭാവികതയ്ക്കു പലപ്പോഴും കോട്ടമാവുന്നുണ്ട്. എങ്കിലും ആരാധകര്‍ക്കു വേണ്ടുന്ന ചേരുവകള് വേണ്ടുവോളമുണ്ട് ചിത്രത്തില്. മോഹന്‍ലാലിന്റെ ഫൈറ്റ് സീനുകള് ഇഷ്ടമുള്ളവര്‍ക്ക് അതിനും അവസരം വേണ്ടുവോളമുണ്ട്. സുപ്രീം ശിവ-സ്റ്റണ്ട് സില്‍വ സംഘമാണ് സംഘട്ടന രംഗങ്ങള് ഒരുക്കിയിരിക്കുന്നത്.\nജിത്തു ദാമോദറിന്റെ ഛായാഗ്രണം മികച്ചതാണ്. ദീപക് ദേവിനു എടുത്തു പറയത്തക്ക സംഭാവനയൊന്നും ഗാനരംഗത്തു നല്കാനായില്ല. ചുരുക്കത്തില് ആരാധകരെ നിരാശപ്പെടുത്താത്ത ചിത്രമാണ് ബിഗ് ബ്രദര്.\nKeywords: Mohanlal, Big Brother, Siddiq, Movie, Malayalam Film, Arbas khan\nwww.vyganews.com: ആരാധകര്‍ക്കു വേണ്ട ചേരുവകളുമായി ബിഗ് ബ്രദര്


യൂബര് ഓണ്‍ലൈന് സര്‍വീസിനെ മറയാക്കി മയക്കുമരുന്ന് വില്‍പ്പന; അരകിലോ ഹാഷിഷുമായി യുവാവ് അറസ്റ്റില് - BIGNEWSLIVE | Latest Malayalam News\nഓണ്‍ലൈന് മാര്‍ക്കറ്റിങ്ങിനെന്ന പേരില് കലൂരിലെ ഒരു ഹോസ്റ്റല്‍മുറി വാടകയ്‌ക്കെടുത്താണ് മയക്കുമരുന്ന് സൂക്ഷിച്ചിരുന്നത്\nകൊച്ചി: അരകിലോ ഹാഷിഷുമായി യുവാവ് അറസ്റ്റില്. യൂബര് ഓണ്‍ലൈന് സര്‍വീസിന്റെ മറവില് മയക്കുമരുന്ന് വില്‍പ്പന നടത്തിയ മലപ്പുറം പെരിന്തല്‍മണ്ണ സ്വദേശി നികേഷാണ് പിടിയിലായത്. കൊച്ചി എക്‌സൈസ് സംഘമാണ് ഇയാലെ പിടികൂടിയത്. ഒരു സുഹൃത്തിന്റെ യൂബര് രജിസ്‌ട്രേഷന് ഉപയോഗിച്ചാണ് ഇയാള് മയക്കുമരുന്ന് വില്‍പ്പന നടത്തിയത്.\nഓണ്‍ലൈന് മാര്‍ക്കറ്റിങ്ങിനെന്ന പേരില് കലൂരിലെ ഒരു ഹോസ്റ്റല്‍മുറി വാടകയ്‌ക്കെടുത്താണ് മയക്കുമരുന്ന് സൂക്ഷിച്ചിരുന്നത്. ഫോര്‍ട്ട് കൊച്ചി കാല്‍വത്തിയിലെ ബോട്ട്‌ജെട്ടിക്ക് സമീപത്തുവെച്ചാണ് നികേഷിനെ പിടികൂടിയത്.\nരണ്ടുമാസം മുമ്പ് വാഹന പരിശോധനയ്ക്കിടെ ഓരാള് കൈയിലുണ്ടായിരുന്ന യൂബര് ബാഗ് വലിച്ചെറിഞ്ഞ് രക്ഷപ്പെട്ടിരുന്നു. ബാഗ് പരിശോധിച്ചപ്പോള് അതില് നിന്ന് കഞ്ചാവ് കണ്ടെത്തിയിരുന്നു. ഈ സംഭവത്തിന് ശേഷമാണ് ഓണ്‍ലൈന് സര്‍വീസിന്റെ മറവില് മയക്കുമരുന്ന് വില്‍പന നടത്തുന്നവരെ പിടികൂടാന് എക്‌സൈസ് ഇന്റലിജന്‍സ് സംഘം പ്രത്യേകം പരിശോധനകള് ആരംഭിച്ചത്.\nTags: arresthashish oilyouth


അധ്യാപികയുടെ മര്‍ദനത്തില് വിദ്യാര്‍ഥിക്കു ഗുരുതര പരിക്ക്\nWed Jan 16 2019 07:36:25 GMT+0530 (IST)\nkasim kzm2018-10-07 01:49:35.0\nതലശ്ശേരി/തിരുവനന്തപുരം : സ്വകാര്യ ഇംഗ്ലീഷ് മീഡിയം സ്‌കൂളിലെ അധ്യാപികയുടെ മര്‍ദനത്തില് വിദ്യാര്‍ഥിക്കു ഗുരുതര പരിക്ക്. മമ്പറം ഇംഗ്ലീഷ് മീഡിയം രണ്ടാംക്ലാസ് വിദ്യാര്‍ഥിയും അഞ്ചരക്കണ്ടി കൊയനാട് സംസത്തില് കെ പി ഷക്കീര്-റുഖ്‌സിന ദമ്പതികളുടെ മകനുമായ റയാനാ(7)ണ് വലതു കൈക്ക് പരിക്കേറ്റത്. കൈയു ടെ എല്ലിന് പരിക്കേറ്റതിനാല് കുട്ടിക്ക് അഞ്ചുമണിക്കൂര് നീണ്ട ശസ്ത്രക്രിയ നടത്തിയതായി ബന്ധുക്കള് പറഞ്ഞു. വിദ്യാര്‍ഥി തലശ്ശേരി ഇന്ദിരാഗാന്ധി സഹകരണ ആശുപത്രിയില് ചികില്‍സയിലാണ്.\nവെള്ളിയാഴ്ച രാവിലെയാണു സംഭവം. ക്ലാസ് പരീക്ഷയ്ക്കു ഹാജരാവാത്തതിനെ തുടര്‍ന്ന് അധ്യാപിക സ്്റ്റീല് സ്‌കെയില് ഉപയോഗിച്ച് കൈത്തണ്ടയില് അടിച്ചു. കൈയില് നിന്ന് നിലയ്ക്കാതെ രക്തം വന്നതിനെ തുടര്‍ന്ന് സ്‌കൂള് അധികൃതര് തന്നെ കുട്ടിയെ മമ്പറത്തെ സ്വകാര്യ ക്ലിനിക്കില് പ്രവേശിപ്പിക്കുകയായിരുന്നു. തുടര്‍ന്ന് ശസ്ത്രക്രിയ ആവശ്യമാണെന്നു പറഞ്ഞാണ് തലശ്ശേരി ഇന്ദിരാഗാന്ധി സഹകരണ ആശുപത്രിയിലേക്കു മാറ്റിയത്. സംഭവത്തില് ചൈല്‍ഡ് ലൈ ന് പ്രവര്‍ത്തകര് വിദ്യാര്‍ഥിയുടെയും ബന്ധുക്കളുടെയും മൊഴിയെടുത്തു. അധ്യാപികയുടെ നടപടിയില് വ്യാപക പ്രതിഷേധം ഉയര്‍ന്നിട്ടുണ്ട്. രക്ഷിതാക്ക ള് ചൈല്‍ഡ്‌ലൈനിനും പോലിസിനും പരാതി നല്‍കി.\nവിദ്യാര്‍ഥിയെ അധ്യാപിക മര്‍ദിച്ചതായുള്ള മാധ്യമവാര്‍ത്തയുടെ അടിസ്ഥാനത്തില് സംസ്ഥാന ബാലാവകാശ സംരക്ഷണ കമ്മീഷന് ചെയര്‍മാന് പി സുരേഷ് സ്വമേധയാ കേസെടുത്തു.\nസംഭവം അന്വേഷിച്ച് അടിയന്തരമായി റിപോര്‍ട്ട് നല്‍കണമെന്ന് ജില്ല പോലിസ് സൂപ്രണ്ട്, ജില്ല ചൈല്‍ഡ് പ്രൊട്ടക്്ഷന് ഓഫിസര്, വിദ്യാഭ്യാസ ഡെപ്യൂട്ടി ഡയറക്ടര്, സ്‌കൂള് ഹെഡ്മാസ്റ്റര് എന്നിവരോട് കമ്മീഷന് ആവശ്യപ്പെട്ടു.


S P Balasubrahmaniam passes away\nകൊവിഡ് ബാധിച്ചതിന് പിന്നാലെ ആരോഗ്യനില മോശമായിരുന്ന പ്രശസ്ത ഗായകൻ എസ് പി ബാലസുബ്രഹ്മണ്യം അന്തരിച്ചു. 74 വയസായിരുന്നു. ചെന്നൈ എംജിഎം ഹെൽത്ത് കെയർ സെന്ററിൽവച്ചാണ് അന്ത്യം. വെന്റിലേറ്ററിന്റെ സഹായത്തോടെയാണ് ജീവൻ നിലനിർത്തിയിരുന്നത്.\nഓഗസ്റ്റ് അഞ്ചിനാണ് നേരിയ കൊവിഡ് ലക്ഷണങ്ങളോടെ അദ്ദേഹത്തെ ആശുപത്രിയിൽ പ്രവേശിപ്പിച്ചത്. ആരോഗ്യനില തൃപ്തികരമാണെന്ന് വ്യക്തമാക്കി അന്ന് അദ്ദേഹം തന്നെ വീഡിയോ പുറത്തുവിട്ടിരുന്നു. ഓഗസ്റ്റ് 13 ന് അദ്ദേഹത്തിന്റെ ശരീരത്തിലെ ഓക്‌സിജന്റെ അളവ് കുറഞ്ഞിരുന്നു. തുടർന്ന് തീവ്രപരിചരണ വിഭാഗത്തിൽ പ്രവേശിപ്പിക്കുകയും വെന്റിലേറ്റർ സഹായം നൽകുകയും ചെയ്തിരുന്നു. പ്ലാസ്മ തെറാപ്പിക്കും അദ്ദേഹം വിധേയനായിരുന്നു. സെപ്റ്റംബർ എട്ടിന് അദ്ദേഹം കൊവിഡ് രോഗമുക്തി നേടി. എന്നാൽ, ശ്വാസകോശത്തിന്റെ സ്ഥിതി മോശമായതിനാൽ വെന്റിലേറ്റർ നീക്കിയിരുന്നില്ല. തുടർന്ന് സെപ്റ്റംബർ 19ന് എസ്പിബിയുടെ ആരോഗ്യനില മെച്ചപ്പെട്ടുവെന്ന് വ്യക്തമാക്കി മകൻ രംഗത്തെത്തിയിരുന്നു. ഇന്നലെ വൈകിട്ടോടെയാണ് എസ്പിബിയുടെ ആരോഗ്യനില വീണ്ടും മോശമായത്.\nS P Balasubrahmaniam passes away ആ ശബ്‌ദം നിലച്ചു..! എസ് പി ബാലസുബ്രഹ്മണ്യം അന്തരിച്ചു\nPrevious Articleഎവിടെയാണോ അവസാനിച്ചത് അവിടെ നിന്ന് തുടങ്ങുന്നു..! ജോർജുകുട്ടിയുടെ ഷർട്ടിലെ സാമ്യത കണ്ടുപിടിച്ച് ആരാധകർ\nNext Article ദിലീപിന്റെ പരാതിയിൽ പാർവതി, റിമ, രമ്യ നമ്പീശൻ, ആഷിഖ് അബു തുടങ്ങിയവർക്ക് കോടതി നോട്ടീസ്


Thiruvananthapuram, First Published 7, Oct 2019, 11:57 AM IST\nഒരു നവംബര് രണ്ടിനാണ്... ഏഴുപേര് ചേര്‍ന്ന് ലക്സംബര്‍ഗിലെ ഒരു റെസ്റ്റോറന്‍റിലിരുന്ന് ഭക്ഷണം കഴിക്കുകയാണ്. അതില് റോസ്മേരി ബാര്‍ട്ടണ് എന്നൊരു സ്ത്രീ അവിടെവച്ച് ഭക്ഷണം കഴിച്ചതിനുപിന്നാലെ മരിക്കുന്നു.\n1945 ഫെബ്രുവരിയിലാണ് പ്രശസ്‍ത ബ്രിട്ടീഷ് നോവലിസ്റ്റും ചെറുകഥാകൃത്തുമായ അഗതാ ക്രിസ്റ്റിയുടെ സ്‍പാര്‍ക്ലിങ് സയനൈഡ് (sparkling cyanide) എന്ന പുസ്‍തകമിറങ്ങുന്നത്. സയനൈഡ് നല്‍കിയുള്ള കൊലപാതകങ്ങളും അതിനെത്തുടര്‍ന്നുള്ള അന്വേഷണവും ഇപ്പോള് ചര്‍ച്ചയാവാന് കാരണം കൂടത്തായി കേസ് തന്നെ. ഒപ്പം സോഷ്യല്‍മീഡിയയിലടക്കം സയനൈഡ് സ്‍പാര്‍ക്ലിങ്ങിനെ കുറിച്ചും അഗതാ ക്രിസ്റ്റിയേ കുറിച്ചും പരാമര്‍ശിക്കപ്പെടുന്നു. ഏറ്റവും പ്രശസ്തമായ കുറ്റാന്വേഷണ കൃതികളെഴുതിയ അഗതാ ക്രിസ്റ്റിയെ പോലും ഞെട്ടിക്കുന്നതാണ് കൊലപാതകമെന്നാണ് പലരും അഭിപ്രായപ്പെട്ടത്. ഭക്ഷണത്തില് സയനൈഡ് നല്‍കിയാണ് കൂടത്തായിയില് ആറുപേരെ കൊലപ്പെടുത്തിയത്.\nഏകദേശം സമാനമായ കൊലപാതക രീതി തന്നെയാണ് സയനൈഡ് സ്‍പാര്‍ക്ലിങ്ങിലേയും. റിമമ്പേര്‍ഡ് ഡെത്ത് (Remembered Death) എന്ന പേരിലും പുസ്‍തകം പുറത്തിറങ്ങിയിട്ടുണ്ട്. സാധാരണയായി അഗതാ ക്രിസ്റ്റിയുടെ നോവലില് കണ്ടുവരുന്ന ഡിറ്റക്ടീവുകള്‍ക്ക് പകരം കേണല് റേസ് എന്നൊരാളുടെ ഇടപെടലുകളാണ് സ്‍പാര്‍ക്ലിങ് സയനൈഡിലെ കൊലപാതകം തെളിയിക്കുന്നതിലേക്കെത്തിക്കുന്നത്. യെല്ലോ ഐറിസ് (Yellow Iris) എന്ന ചെറുകഥയില് നിന്നാണ് നോവല് വികസിപ്പിച്ചിരിക്കുന്നത്.\nഒരു നവംബര് രണ്ടിനാണ്... ഏഴുപേര് ചേര്‍ന്ന് ലക്സംബര്‍ഗിലെ ഒരു റെസ്റ്റോറന്‍റിലിരുന്ന് ഭക്ഷണം കഴിക്കുകയാണ്. അതില് റോസ്മേരി ബാര്‍ട്ടണ് എന്നൊരു സ്ത്രീ അവിടെവച്ച് ഭക്ഷണം കഴിച്ചതിനുപിന്നാലെ മരിക്കുന്നു. എല്ലാവരും കരുതുന്നത് അത് ആത്മഹത്യയാണ് എന്നാണ്. ആറ് മാസങ്ങള്‍ക്ക് ശേഷം റോസ്‍മേരിയുടെ ഭര്‍ത്താവ് ജോര്‍ജ്ജിന് ഒരു കത്ത് ലഭിക്കുന്നു അതില് പറയുന്നത് റോസ്മേരി മരിച്ചതല്ല പകരം അത് ഒരു കൊലപാതകമായിരുന്നു എന്നുമാണ്. ഇതിനെക്കുറിച്ച് അന്വേഷിക്കാന് തീരുമാനിക്കുകയാണ് ജോര്‍ജ്ജ്. അതിനായി അതേ റെസ്റ്റോറന്‍റില്‍വെച്ച് അതേ ആളുകളുടെ കൂടെ അതുപോലൊരു ഡിന്നര് വിരുന്ന് സംഘടിപ്പിക്കുവാന് ജോര്‍ജ്ജ് തീരുമാനിക്കുന്നു. റോസ്മേരിക്ക് പകരം ഏകദേശം അതുപോലെയുള്ള ഒരു നടിയേയും ഏര്‍പ്പാടാക്കുന്നു. എന്നാല്, ആ നടിയെത്തുന്നില്ല, മാത്രമല്ല ആ റെസ്റ്റോറന്‍റില്‍വെച്ച് ഭാര്യ മരിച്ച അതുപോലെ തന്നെ ജോര്‍ജ്ജും മരിക്കുന്നു. പക്ഷേ, നേരത്തെ തന്നെ തന്‍റെ സുഹൃത്ത് കേണല് റേസിനോട് ജോര്‍ജ്ജ് തന്‍റെ പ്ലാനിനെ കുറിച്ച് വിശദമാക്കിയിരുന്നു.\nറോസ്മേരിയുടെ അമ്മാവന്‍റെ സ്വത്തിന് അവകാശിയാണവര്. റോസ്മേരി മരിക്കുകയാണെങ്കില് മക്കളില്ലാത്തതിനാല് ആ സ്വത്ത് അവളുടെ ഇളയ സഹോദരി ഐറിസില് എത്തിച്ചേരും. ഐറിസ് അവിവാഹിതയായി തന്നെ മരിക്കുകയാണെങ്കില് എല്ലാ പണവും അവരുടെ ഒരേയൊരു ബന്ധുവായ ലൂസില്ല എന്ന ആന്‍റിയിലെത്തിച്ചേരും. എന്നാല്, ലൂസില്ല ഒരു മാന്യയായ വ്യക്തിയാണ്. പക്ഷേ, അവര്‍ക്ക് തെമ്മാടിയായ ഒരു മകനുണ്ട്. പേര് വിക്ടര്. അന്വേഷണത്തില് മനസിലായ ഒരു കാര്യം ശരിക്കും കൊലപാതകി ലക്ഷ്യം വെച്ചിരുന്നത് ഐറിസിനെയാണ്. ജോര്‍ജ്ജിന്‍റെ വിശ്വസ്തയായ സെക്രട്ടറിയാണ് റൂത്ത് ലെസ്സിങ്. ഒരു വര്‍ഷമായി അവര് വിക്ടറുമായി പ്രണയത്തിലാണ്. റൂത്താണ് ജോര്‍ജ്ജിന് റോസ്മേരി കൊല്ലപ്പെട്ടതാണ് എന്നുപറഞ്ഞ് കത്തെഴുതിയത്. ഡിന്നര് വീണ്ടും ആ കൊലപാതകരംഗം ആവര്‍ത്തിക്കാന് ജോര്‍ജ്ജിനെ ഉപദേശിക്കുന്നതും. അവിടെവച്ച് റോസ്മേരിയെ കൊലപ്പെടുത്തിയതുപോലെ ഐറിസിനെയും കൊല്ലാമെന്നാണ് റൂത്തും വിക്ടറും കരുതിയത്. ഡിന്നറിന് ശേഷം ഐറിസിനെ കൊല്ലാനുള്ള റൂത്തിന്‍റെ ശ്രമങ്ങളും മറ്റുമായി പോകുന്നു സ്‍പാര്‍ക്ലിങ് സയനൈഡ്.\nഏതായാലും കൂടത്തായി കൊലപാതകത്തിന് എത്രയോ വര്‍ഷങ്ങള്‍ക്ക് മുമ്പാണ് അഗതാ ക്രിസ്റ്റി സ്‍പാര്‍ക്ലിങ് സയനൈഡ് എഴുതുന്നത്. അതും ഏതോ ഒരു ദേശത്തിരുന്ന്. ഇന്ന്, മലയാളികളെയാകെ ഞെട്ടിച്ചുകൊണ്ട് വര്‍ഷങ്ങള്‍ക്കപ്പുറം നടന്ന ഒരു കൊലപാതകത്തിന്‍റെയടക്കം വിവരങ്ങള് പുറത്ത് വരുന്നു.\nLast Updated 7, Oct 2019, 12:13 PM IST\nമുത്തച്ഛനും മുത്തശ്ശിയും എവിടെയെങ്കിലും ഒതുങ്ങേണ്ടവരാണോ? അവരും കലയുടെ ലോകത്ത് പറക്കട്ടെ...


സ്‌മൃതി-ഷെഫാലി റെക്കോര്‍ഡ് കൂട്ടുകെട്ട്; ഇന്ത്യന് വനിതകള്‍ക്ക് ഗംഭീര ജയം\nSt Lucia, First Published 10, Nov 2019, 11:37 AM\nസെന്‍റ് ലൂസിയയില് ഓപ്പണര്‍മാരായ സ്‌മൃതി മന്ദാന- ഷെഫാലി വര്‍മ്മ റെക്കോര്‍ഡ് ഓപ്പണിംഗ് കൂട്ടുകെട്ടില് 84 റണ്‍സിന്‍റെ വിജയമാണ് ഇന്ത്യ നേടിയത്\nസെന്‍റ് ലൂസിയ: വെസ്റ്റ് ഇന്‍ഡീസിനെതിരായ ആദ്യ ടി20യില് വമ്പന് ജയവുമായി ഇന്ത്യന് വനിതകള്. സെന്‍റ് ലൂസിയയില് ഓപ്പണര്‍മാരായ സ്‌മൃതി മന്ദാന- ഷെഫാലി വര്‍മ്മ സഖ്യത്തിന്‍റെ റെക്കോര്‍ഡ് ഓപ്പണിംഗ് കൂട്ടുകെട്ടില് 84 റണ്‍സിന്‍റെ വിജയമാണ് ഇന്ത്യ നേടിയത്. ഇതോടെ അ‍ഞ്ച് മത്സരങ്ങളുടെ പരമ്പരയില് ഇന്ത്യ 1-0ന് മുന്നിലെത്തി. ഷെഫാലി വര്‍മ്മയാണ് പ്ലെയര് ഓഫ് ദ് മാച്ച്.\nആദ്യം ബാറ്റ് ചെയ്ത ഇന്ത്യന് വനിതകള് 20 ഓവറില് നാല് വിക്കറ്റിന് 185 റണ്‍സെടുത്തു. ഓപ്പണിംഗില് 143 റണ്‍സ് കൂട്ടിച്ചേര്‍ത്ത സ്‌മൃതിയും ഷെഫാലിയുമാണ് ഇന്ത്യക്ക് കരുത്തായത്. ടി20യില് ഏത് വിക്കറ്റിലെയും ഇന്ത്യന് താരങ്ങളുടെ ഉയര്‍ന്ന കൂട്ടുകെട്ടാണിത്. ഷെഫാലി 49 പന്തില് 73ഉം സ്‌മൃതി 46 പന്തില് 67 റണ്‍സുമെടുത്തു. ക്യാപ്റ്റന് ഹര്‍മന്‍പ്രീത് കൗര് 13 പന്തില് 21 റണ്‍സും വേദ കൃഷ്‌ണമൂര്‍ത്തി ഏഴ് പന്തില് 15 റണ്‍സുമെടുത്ത് പുറത്താകാതെ നിന്നു.\nഇന്ത്യന് വനിതകള് മുന്നോട്ടുവെച്ച കൂറ്റന് വിജയലക്ഷ്യത്തിന് മുന്നില് വിന്‍ഡീസിന് തുടക്കത്തിലെ അടിപതറി. 33 റണ്‍സെടുത്ത വിക്കറ്റ് കീപ്പര് കാംബെല്ലെക്ക് മാത്രമാണ് പിടിച്ചുനില്‍ക്കാനായത്. ഇതോടെ 20 ഓവര് പൂര്‍ത്തിയാകുമ്പോള് ഒന്‍പത് വിക്കറ്റിന് 101 റണ്‍സ് മാത്രമാണ് അവരുടെ അക്കൗണ്ടിലുണ്ടായിരുന്നത്. ഇന്ത്യക്കായി ശിഖ പാണ്ഡെയും രാധ യാദവും പൂനം യാദവും രണ്ട് വീതവും ദീപ്‌തി ശര്‍മ്മയും പൂജ വസ്‌ത്രാക്കറും ഓരോ വിക്കറ്റും നേടി.\nLast Updated 10, Nov 2019, 1:24 PM


പ്രായപൂര്‍ത്തിയാകാത്ത പെണ്‍കുട്ടിയെ ശല്യം ചെയ്ത യുവാവ് പിടിയില് - Janayugom Online\nHome / News / Kerala / പ്രായപൂര്‍ത്തിയാകാത്ത പെണ്‍കുട്ടിയെ ശല്യം ചെയ്ത യുവാവ് പിടിയില്\nപ്രായപൂര്‍ത്തിയാകാത്ത പെണ്‍കുട്ടിയെ ശല്യം ചെയ്ത യുവാവ് പിടിയില്\nPosted on September 17, 2018, 12:11 pm\nവെള്ളമുണ്ട: പ്രായപൂര്‍ത്തിയാകാത്ത പെണ്‍കുട്ടിയെ ഫോണിലൂടെ ശല്യപ്പെടുത്തുകയും വാഹനത്തില് കയറ്റിക്കൊണ്ടുപോവുകയും ചെയ്ത സംഭവത്തില് യുവാവിനെ അറസ്റ്റ് ചെയ്തു. നാദാപുരം തെരുവമ്പറമ്പ് സ്വദേശി സായിദാ(21)ണ് വെള്ളമുണ്ട പൊലീസിന്‍റെ പിടിലായത്. ഇയാള്‍ക്കെതിരെ പോക്‌സോ ഉള്‍പ്പെടെയുള്ള വകുപ്പുകള് ചുമത്തിയാണ് കേസ് രജിസ്റ്റര് ചെയ്തത്.\nഇയാള് സമീപത്തെ കല്യാണ വീട്ടില് നിന്നാണ് പെണ്‍കുട്ടിയെ പരിചയപ്പെട്ടത്. പിന്നീട് ഫോണ്‍വിളിയിലൂടെ പെണ്‍കുട്ടിയെ ശല്യപ്പെടുത്തുകയായിരുന്നു. ഇതിനുശേഷം, വീട്ടില് നിന്നും സ്‌കൂളിലേക്കെന്ന് പറഞ്ഞിറങ്ങിയ പെണ്‍കുട്ടിയെ വാഹനത്തില്‍കയറ്റി വിനോദസഞ്ചാരകേന്ദ്രത്തിലേക്ക് കൊണ്ടു പോയി. ബന്ധുക്കള് നല്‍കിയ പരാതിയിലാണ് പോലീസ് ഇയാളെ അറസ്റ്റ് ചെയ്തത്.\nYouth minor girl\nമാവോയിസ്റ്റ് ഭീഷണി: നീലഗിരിയില് പരിശോധന ശക്തമാക്കി


gold rate in kerala: ഇന്നത്തെ സ്വര്‍ണ വില അറിയാം - 22c-gold-silver-rate-in-kerala-on-28th-october-2020 | Samayam Malayalam\nRinku Francis | Samayam Malayalam | Updated: 28 Oct 2020, 10:20:00 AM\nരാജ്യാന്തര വിപണിയിൽ സ്വര്‍ണ വിലയിൽ കാര്യമായ മാറ്റം ഇല്ല. സംസ്ഥാനത്ത് ഒരു പവൻ സ്വര്‍ണത്തിന് 37,720 രൂപയാണ് വില. ഇന്നലെ സ്വര്‍ണ വില ഈ മാസത്തെ ഉയര്‍ന്ന നിരക്കിൽ എത്തിയിരുന്നു\nകൊച്ചി: സ്വര്‍ണ വില കുറഞ്ഞു. പവന് 160 രൂപയാണ് കുറഞ്ഞത്. ഒരു പവൻ സ്വര്‍ണത്തിന് 37,720 രൂപയാണ് വില. ഒരു ഗ്രാമിന് 4,715 രൂപയും. രാജ്യാന്തര വിപണിയിൽ സ്വര്‍ണ വിലയിൽ കാര്യമായ മാറ്റമില്ല . ഔൺസിന് 1,908.68 ഡോളറിൽ ആണ് വ്യാപാരം. ഇന്നലെ സ്വര്‍ണ വില പവന് 280 രൂപ വര്‍ധിച്ച് 37,880 രൂപയായി മാറിയിരുന്നു. ഗ്രാമിന് 4,735 രൂപയായിരുന്നു വില. ഇതായിരുന്നു ഈ മാസത്തെ ഏറ്റവും ഉയര്‍ന്ന നിരക്ക്.\nവിലയിൽ കാര്യമായ മാറ്റങ്ങൾ ഇല്ലാതെയാണ് ഈ മാസം സ്വര്‍ണ വ്യാപാരം. ഇതുവരെ പവന് 440 രൂപയുടെ വര്‍ധനയാണുള്ളത്. സെപ്തംബർ 15,16,21 ദിവസങ്ങളിലാണ് സ്വർണ വില സെപ്റ്റംബറിലെ ഏറ്റവും ഉയർന്ന നിരക്കിലെത്തിയത്. പവന് 38,160 രൂപയായിരുന്നു വില. ഗ്രാമിന് 4,770 രൂപയും. പ്രതിസന്ധിഘട്ടത്തിൽ സ്വര്‍ണത്തെ ആശ്രയിച്ച നിക്ഷേപകര് സ്വര്‍ണം വിറ്റ് ലാഭം എടുക്കുന്നതാണ് ഇടയ്ക്ക് വില ഇടിവിലേയ്ക്ക് നയിച്ചത്. അതേസമയം അടുത്ത 12 മാസത്തിനുള്ളിൽ സ്വര്‍ണ വിലയിൽ 10-15 ശതമാനം വരെ വര്‍ധന ഉണ്ടായേക്കാം എന്ന് വിദഗ്ധര് ചൂണ്ടിക്കാട്ടുന്നു.\n37,720 4,715 1,908.68\nചൊവ്വാഴ്ച 37,880 4,735 1907.89\nഇന്ന് ഒരു ഗ്രാം വെള്ളിയ്ക്ക് 62 രൂപയാണ് വില. എട്ടുഗ്രാമിന് 496 രൂപയും കിലോഗ്രാമിന് 62,000 രൂപയുമാണ് വില. ഇന്നലെ ഒരു കിലോഗ്രാം വെള്ളിയ്ക്ക് 62100 രൂപയായിരുന്നു വില.\nസ്വര്‍ണ വില ഈ മാസത്തെ ഏറ്റവും ഉയര്‍ന്ന നിരക്കിൽ ആര്‍ട്ടിക്കിള് ഷോ\nWeb Title : 22c-gold-silver-rate-in-kerala-on-28th-october-2020


അനുദിനവിശുദ്ധർ – ഏപ്രിൽ 27 – Nelson MCBS\n⚜⚜⚜⚜ April 27 ⚜⚜⚜⚜\nവളരെയേറെ ദൈവഭക്തിയുള്ള ഒരു കുടുംബത്തിലായിരുന്നു വിശുദ്ധ സിറ്റാ ജനിച്ചത്. ആഴമായ വിശ്വാസമുണ്ടായിരിന്ന അമ്മയുടെ വാക്കുകള്‍ക്കനുസരിച്ചാണ് സിറ്റാ പ്രവര്‍ത്തിച്ചിരിന്നതെന്ന് പറയപ്പെടുന്നു. തന്റെ 12-മത്തെ വയസ്സ് മുതല് 60-മത്തെ വയസ്സില് തന്റെ മരണം വരെ സഗ്രാട്ടി കുടുംബത്തിലെ ഒരു വേലക്കാരിയായിട്ടായിരുന്നു വിശുദ്ധ ജീവിച്ചത്. ഒരു വേലക്കാരിയെന്ന നിലയില് വിശുദ്ധ വളരെ നല്ല ഒരു ജോലിക്കാരിയായിരുന്നു. സര്‍ഗാട്ടി കുടുംബത്തിലെ ഓരോ അംഗങ്ങളും കുട്ടികളും വിശുദ്ധയുടെ ശ്രദ്ധയിലും പോഷണത്തിലുമാണ് വളര്‍ന്ന് വന്നത്. ‘ഒരു വേലക്കാരി പരിശ്രമശാലിയല്ലെങ്കില് അവള് ദൈവഭക്തയല്ലായിരിക്കും, ജോലിയില് മടിയുള്ളവരുടെ ഭക്തി കപട ഭക്തിയായിരിക്കും’ ഇതായിരുന്നു വിശുദ്ധയുടെ വിശ്വാസം.\nപാവപ്പെട്ടവരുടെ ഒരു നല്ല സുഹൃത്തു കൂടിയായ വിശുദ്ധ സിറ്റാ, തന്റെ ഭക്ഷണം പാവങ്ങള്‍ക്ക് നല്‍കുക പതിവായിരുന്നു. ഇതിനാല് തന്നെ വിശുദ്ധക്ക്, വര്‍ഷങ്ങളോളം മറ്റ് ജോലിക്കാരുടെ ശത്രുതക്ക് പാത്രമാകേണ്ടി വന്നിട്ടുണ്ട്. ഒരിക്കല് സൂര്യോദയം വരെ നീണ്ട പ്രാര്‍ത്ഥനകളുമായി ദേവാലയത്തില് കഴിഞ്ഞ ശേഷം ഒരു പ്രഭാതത്തില് അവള് ധൃതിയില് വീട്ടിലേക്ക് പോവുകയായിരുന്നു, വീട്ടിലെത്തിയ വിശുദ്ധ അത്ഭുതം ദര്‍ശിക്കുവാന് ഇടയായി. പാത്രങ്ങളില് നിറയെ ചുട്ടെടുത്ത അപ്പങ്ങള്.\nവീട്ടിലുള്ളവരുടെ സ്നേഹബഹുമാനങ്ങള്‍ക്ക് പാത്രമായികൊണ്ട് അനുതാപത്തിലും, കാരുണ്യപ്രവര്‍ത്തികളുമായിട്ടാണ് വിശുദ്ധയുടെ ജീവിതത്തിന്റെ അവസാനനാളുകള് ചിലവഴിച്ചിരുന്നത്. വധശിക്ഷക്ക് വിധിക്കപ്പെട്ടവരോട് വിശുദ്ധക്ക് പ്രത്യേകസ്നേഹം തന്നെയുണ്ടായിരുന്നു. അവര്‍ക്ക് വേണ്ടി വിശുദ്ധ സിറ്റാ മണിക്കൂറുകളോളം പ്രാര്‍ത്ഥിക്കുമായിരുന്നു. വിശുദ്ധ സിറ്റായുടെ മരണം വളരെ സമാധാനപൂര്‍വ്വമായിരുന്നുവെന്ന് പറയപ്പെടുന്നു.\n1. ഫ്ലാന്‍റേഴ്സിലെ അദേലെത്മൂസ്\n2. നിക്കോമേഡിയാ ബിഷപ്പായ ആന്തിമൂഡു\n3. അയര്‍ലന്‍റിലെ എല്‍ഫില് ബിഷപ്പായ ആസിക്കൂസ്\n4. ടാര്‍സൂസിലെ കാസ്റ്റോറും സ്റ്റീഫനും\n5. വെയില്‍സിലെ സിനീഡര്\n6. ലിജ് ബിഷപ്പായ ഫ്ലോറിബെര്‍ട്ട്


കുട്ടാ.. ദൈവം നിന്റെ മുന്നില് പ്രത്യഷപ്പെട്ടാ നീയെന്താ ചോയ്ക്കാ... '0-41*' ട്രെയിലർ കാണൂ | Official trailer of indie malayalam film 0-41* - Malayalam Filmibeat\n» കുട്ടാ.. ദൈവം നിന്റെ മുന്നില് പ്രത്യഷപ്പെട്ടാ നീയെന്താ ചോയ്ക്കാ... '0-41*' ട്രെയിലർ കാണൂ\nകുട്ടാ.. ദൈവം നിന്റെ മുന്നില് പ്രത്യഷപ്പെട്ടാ നീയെന്താ ചോയ്ക്കാ... '0-41*' ട്രെയിലർ കാണൂ\nUpdated: Thursday, August 25, 2016, 17:56 [IST]\nപെണ്ണിന്റെ അതിജീവനത്തിന്റെ കഥയുമായി ലില്ലി എത്തുന്നു! പുതിയ പോസ്റ്റര് പുറത്ത്! കാണൂ\nതിയേറ്ററില് പ്രത്യക്ഷപ്പെടാന് ഭാഗ്യം ലഭിക്കാത്ത ഒരു കൊച്ചു ചിത്രമാണ് 0-41*. കാഞ്ഞാങ്ങാട്ടുക്കാരുടെ കഥ പറയുന്ന സിനിമ വളരെ രസകരമായാണ് ചിത്രീകരിച്ചിരിക്കുന്നത്.\nസിനിമയിലെ അഭിനയിതാക്കള് അഭിനയിക്കുകയായിരുന്നില്ല എന്നാതാണ് ഏറ്റവും വലിയ പ്രത്യേകത. സ്വാഭാവികമായി രീതില് സംസാരിപ്പിച്ച് കൊണ്ടാണ് സംവിധായകന് ചിത്രം നിര്‍മ്മിച്ചത്.\nതാരസാന്നിദ്ധ്യമോ സാങ്കേതിക പിന്തുണയോ ഇല്ലാത്തത് ചിത്രത്തിന് വേണ്ടത്ര പോപ്പുലാരിറ്റി നല്‍കിയില്ല. ലോ ബജറ്റ് ചിത്രത്തെ നിര്‍മ്മാതാക്കാള് ഏറ്റെടുക്കാന് മടിച്ചതോടെ ചിത്രം ഫെസ്റ്റിവല് വേദികളില് മാത്രമായി ഒതുങ്ങി പോയി.\nകാഞ്ഞാട്ടുക്കാരുടെ ഗ്രാമവും, ഇവിടുത്തെ ക്ലബുമാണ് ചിത്രത്തിന്റെ പശ്ചാത്തലം. സാധാരണക്കാരായ മനുഷ്യരുടെ ജീവിതം പുതുമുഖങ്ങളെ വെച്ചാണ് ഒരുക്കിയിരിക്കുന്നത്.\nചിത്രത്തിന്റെ സംവിധാനം നിര്‍വ്വഹിച്ചിരിക്കുന്നത്\nപാതി മലയാളിയും പാതി കന്നഡക്കാരനുമായ സെന്നാ ഹെഗ്‌ഡെയാണ് ചിത്രത്തിന്റെ സംവിധാനം നിര്‍വ്വഹിച്ചിരിക്കുന്നത്.\nഒമ്പത് ദിവസങ്ങള് കൊണ്ട് ചിത്രീകരിച്ച ചിത്രാണിത്. നാല് ക്രൂ മെംമ്പേഴ്‌സ് മാത്രമായിരുന്നു ചിത്രത്തിന് പുറകിലുണ്ടായിരുന്നത്. 91 മിനിട്ട് ദൈ്യര്‍ഘ്യമാണ് ചിത്രത്തിനുള്ളത്.\nയുട്യൂബില് ഇത് വരെ കണ്ടത്\nചിത്രത്തിന്റെ ട്രെയിലര് ലക്ഷക്കിന് ആളുകളാണ് യുട്യൂബില് ഇത് വരെ കണ്ടത്. ചലച്ചിത്ര വേദികളില് മാത്രം ഒതുങ്ങി നിന്ന ചിത്രം നിരവധി പേരുടെ പ്രശംസകള് ഏറ്റുവാങ്ങി. ഇതേ ചിത്രം തമിഴില് നിവിന് പോളി നായകമായി റീമേക്ക് ചെയ്യുന്നുണ്ട്.\nRead more about: malayalam fil trailer director മലയാളം സിനിമ ട്രെയിലര് സംവിധാനം പുതുമുഖം\nOfficial trailer of indie malayalam film 0-41*


പ്രതിഫലത്തിലും ലേഡി സൂപ്പര്‍സ്റ്റാര്! ടാറ്റാ സ്‌കൈയുടെ 50\nപ്രതിഫലത്തിലും ലേഡി സൂപ്പര്‍സ്റ്റാര്! ടാറ്റാ സ്‌കൈയുടെ 50 സെക്കന്റ് പരസ്യത്തിന് നയന്‍താര ഈടാക്കിയ തുക\nAugust 6, 2017, 12:40 pm\nതെന്നിന്ത്യന് നായികമാരില് ഉയര്‍ന്ന പ്രതിഫലം വാങ്ങുന്ന താരങ്ങളില് ഒരാളാണ് നയന്‍താര. കഴിഞ്ഞ വര്‍ഷം വിക്രം നായകനായ 'ഇരുമുഖനി'ലെ അഭിനയത്തിന് അവര് ഈടാക്കിയത് മൂന്ന് കോടി രൂപയായിരുന്നു. എന്നാല് ഇപ്പോഴിതാ സിനിമകളില് വാങ്ങുന്നതിലും കൂടുതല് പ്രതിഫലം വാങ്ങിയിരിക്കുകയാണ് ഒരു പരസ്യത്തിനുവേണ്ടി നയന്‍താര.\nസാറ്റലൈറ്റ് ടെലിവിഷന് സര്‍വ്വീസ് പ്രൊവൈഡറായ ടാറ്റാ സ്‌കൈയുടെ 50 സെക്കന്റ് മാത്രം ദൈര്‍ഘ്യമുള്ള പരസ്യത്തിനുവേണ്ടി നയന്‍സ് ഈടാക്കിയത്5കോടി രൂപ! തമിഴ്, തെലുങ്ക്, മലയാളം, കന്നഡ ഭാഷകളിലായി ടെലിവിഷനിലും തീയേറ്ററുകളിലും പ്രദര്‍ശനമാരംഭിച്ച പരസ്യത്തിന്റെ ചിത്രീകരണത്തിന് രണ്ട് ദിവസത്തെ ഡേറ്റാണ് അവര് നല്‍കിയത്.\nടാറ്റാ സ്‌കൈ പരസ്യത്തില് നയന്‍താര\nഅതേസമയം ഒട്ടേറെ ശ്രദ്ധേയ പ്രോജക്ടുകളാണ് ബിഗ് സ്‌ക്രീനില് നയന്‍താരയുടേതായി പുറത്തുവരാനുള്ളത്. ലൈക പ്രൊഡക്ഷന്‍സ് നിര്‍മ്മിച്ച് നവാഗതനായ നെല്‍സണ് ദിലീപ് കുമാര് സംവിധാനം ചെയ്യുന്ന ഡാര്‍ക് കോമഡി 'കൊ കൊ', തെലുങ്കില് കെ.എസ്.രവികുമാറിന്റെ ബാലകൃഷ്ണ ചിത്രം എന്നിവയാണ് അവയില് പ്രധാനം.


ഏറനാടന് ചരിതങ്ങള്: ആകാശപ്രണയത്തിന് ഇത്രേയുള്ളൂ ആയുസ്സ്!\nPosted by ഏറനാടന് at 17:59\nഏറനാടന് 16/11/06 6:05 pm\nബല്ലാത്തൊരു മൊഹബ്ബത്ത് കഹാനി ഇങ്ങളുടെ ബായനക്കായി ഇട്ടിരിക്കുന്നു.\nപാര്‍വതി 16/11/06 6:16 pm\nജോസപ്പ് പാവം...കണ്ണും മിഴിച്ചിരിക്കുകയാ, അപ്പോ ദേ ഇവിടൊരാള്...ഒന്നൂല്ല പറയാന്..ശിവ...ശിവാ..\nKiranz..!! 16/11/06 6:28 pm\nഎന്റമ്മച്ചി..ചുള്ളിക്കാടിന്റെ ചിദമ്പരസ്മരണക്കു ശേഷം ഒരു “ടച്ചിങ്ങ്” കഥ വായിക്കുന്നത് ഇപ്പോളാ.ഏറനാടാ അമ്പടാ വീരാ,“ഓച്ചന് തുരുത്തിയില് നിന്ന് ഞങ്ങളുടെ പ്രതിനിധി പ്രകാശന് തരുന്ന റിപ്പോര്‍ട്ടും പ്രതീക്ഷിച്ചിരിക്കുന്ന ടിവി വാര്‍ത്തക്കാരനെപ്പോലെയുള്ള ഈ ഇരിപ്പ് കണ്ടാല്‍ത്തന്നെ അറിയാം “ ആളൊരു പുള്ളിപ്പുലിയാണെന്ന്..!\nദില്‍ബാസുരന് 16/11/06 6:34 pm\nഎനിക്കെന്തോ... തീരെ രസിച്ചില്ല. :-)\nഓടോ: എയര്‍ഹോസ്റ്റസ്സുമാരെ പറ്റി ഇനി ഒരക്ഷരം മിണ്ടിയാല് ഇവിടെ അടി നടക്കും. അല്ല പിന്നെ. ഒക്കെ പാവങ്ങളാണെന്നേ.. :-)\nകരീം മാഷ് 16/11/06 6:47 pm\nഇതാ പറഞ്ഞത്. ചിലര്‍ക്കു ബീറടിച്ചാല് തന്നെ ഫുള്‍ഫിറ്റ്,\nഅപ്പൊള് സ്മാളോ ലാര്‍ജോ ചെന്നാലോ?\nഎതായാലും നല്ലൊരു കഥ കിട്ടും.\nഏതായാലും എയരിന്ത്യാ എക്‌സ്‌പ്രസ്സിലെ സുന്ദരികളെ ഇതിനു കിട്ടില്ല.\nഅവരെ കണ്ടു പഠിക്കണം. അവര് പണിവേഗം തീര്‍ത്തു യാത്രക്കാര്‍ക്കു മുന്‍പേ കസേരയില് കെട്ടിവരിഞ്ഞുറക്കമാണ്.\nSiju | സിജു 16/11/06 6:58 pm\nഞാന് ഫ്ലൈറ്റില് കേറുമ്പോഴോക്കെ അതില് നിന്നു തിരിയാന് പോലുമിടമില്ലാത്ത തിരക്കായിരിക്കും.\nഅങ്ങിനെ പറഞ്ഞാശ്വസിക്കാം, അല്ലാതെന്തു ചെയ്യാന് :-)\nReshma 16/11/06 7:14 pm\nതീരെ രസിക്കാത്തത് എനിക്ക് മാത്രല്ല എന്നറിഞ്ഞപ്പോ സന്തോഷം തോന്നി.\nഏറനാടാ, പി ജെ ജോസഫ് എപ്പിസോഡ് സത്യമായികൊള്ളണമെന്നില്ല.\nഅതുല്യ 16/11/06 7:30 pm\nഏറനാടാ. സൂക്ഷിയ്കൂട്ടോ. അത്രയുമേ ഞാന് പറയൂ.\nമുരളി വാളൂര് 16/11/06 7:31 pm\nഏറനാടന് ബഡായി.. ചുമ്മ വെറും പുളു, ഒരിക്കലും അങ്ങിനെ സംഭവിച്ചിട്ടുണ്ടാവില്ല, ഇനിയൊട്ടു സംഭവിക്കുകയുമില്ല, വെറുതേ ഓരോന്നങ്ങട് എഴുത്വാ അല്ലേ....\nജനുവരിയില് നാട്ടില് പോകാന് ടിക്കറ്റ് ബുക് ചെയ്യണം, സാലിഹേ, അതേതാ ഫ്ലൈറ്റെന്നാ പറഞ്ഞേ.....\nsandoz 16/11/06 9:14 pm\nകയറുന്നെങ്കില് ലങ്കന് വിമാനത്തില് കയറണം.ആവശ്യത്തിനു കള്ള്.\nഅടിച്ച് മൂത്ത് കൊച്ചിയാണോ കോപന്‍ഹേഗന് ആണോ എന്ന് അറിയാന് വയ്യാതെ ഇരുന്ന എന്റെ കൂട്ടുകാരനെ ലങ്കന് പെണ്‍പിള്ളേര് എടുത്താണു വിമാനത്തില് നിന്നും ഇറക്കിയത്.[എന്നെയല്ല സത്യം]\nAnonymous 16/11/06 10:25 pm\nflight story njan read chaithu Aakasha pranayam nannayi athilum nannayathu ne ennodu parayatatanu,inganayoru karyam ne ennodu paranjilallo?ennalum nannayi ippole enikkithay parayanullu\nnaseer doha qatar\nപെരിങ്ങോടന് 17/11/06 12:16 am\nകിരണ്‍സ് ഏറനാടനെ ആക്കിയതാണല്ലേ ;)\nരേഷ്മയുടേയും ദില്‍ബന്റേയും സംഘത്തിലേയ്ക്കൊരാള് കൂടി.\nAnonymous 17/11/06 2:03 pm\nബിയറടിച്ച് മയങ്ങിയപ്പോള് കണ്ട സ്വപ്നത്തിന്റെ ചില ഭാഗങ്ങള് കൂടി ചേര്‍ത്തപോലുണ്ട്. എങ്കേജ്‌മന്റ് റിങ്ങിന്റെ കാര്യം ആദ്യം പറഞ്ഞിരുന്നെങ്കില് രസം പോയെനെ അല്ലേ..\nkochugupthan 17/11/06 2:53 pm\nകഥപാത്രം കഥയില്‍നിന്നിറിങ്ങി ഓടുന്നപോലെ !!!......\nവല്യമ്മായി 17/11/06 7:53 pm\nഇതു സത്യമല്ല,കഥമാത്രമാണെന്ന് ഞാന് പറയുന്നു\nഅനംഗാരി 17/11/06 8:36 pm\nആ ശല്യക്കാരന് കാമുകന്റെ പേര് ദില്‍ബാസുരന് എന്നായിരുന്നോ?\nഓ:ടോ: ഓരോരോ മോഹങ്ങളെ!\nദില്‍ബാസുരന് 18/11/06 9:32 am\nഈ കഥയ്ക്കെതിരെ ഞാന് സ്വന്തം പേരിലും അനോണിയായും പ്രതിഷേധമറിയിക്കുന്നു.ഈ ടൈപ്പ് ‘ടച്ചിങ്സ്’യാത്രക്കാരെ പറ്റി എനിയ്ക്ക് വിവരം ലഭിയ്ക്കാറുള്ളതും ഞാന് രോഷം കൊള്ളാറുള്ളതുമാണ്. ഇപ്പൊ ഒരാളെ കൈയ്യില് കിട്ടി. എന്നാ അടുത്ത മീറ്റ്? ;-)\nഇത്തിരിവെട്ടം|Ithiri 18/11/06 9:32 am\nഡേയ്... ദില്‍ബാ.. പോലീസോഫീസര് എന്ന് തെറ്റിദ്ധരിപ്പിച്ച് റിംഗ് നല്കിയത് നീയാണോ ?\nഓടോ : നന്നാ‍യിരിക്കുന്നു.\nമഴത്തുള്ളി 18/11/06 10:05 am\nഉം കൊള്ളാം (സംഭവ) കഥ ;)\nകുട്ടന്മേനൊന്::KM 18/11/06 10:09 am\nഏറനാടാ.. ഇനിയും ശ്രമിക്കൂ.. എല്ലാ എയര്‍ഹോസ്റ്റസുമാരും ഇങ്ങനെ അവസാനം രസച്ചെരട് പൊട്ടിച്ച് കോണ്ടോടുന്നവരല്ല. അനുഭവം ഗുരു.\nകലേഷ് കുമാര് 18/11/06 11:08 am\nസാലീ, കഥ കൊള്ളാം!\nഏറനാടന് 19/11/06 9:03 am\nഎന്റീശ്വരാ.. രണ്ടീസം ബൂലോഗത്തീന്ന് മാറി നിന്നപ്പം എന്തൊരു പുകില്! എന്റെ പ്രിയപ്പെട്ടവരേ, സത്യായിട്ടും ഞാന് എയര് ഹോസ്‌റ്റസ്സിനേയോ വേറെ ആരേയുമോ പീഡിപ്പിച്ചിട്ടില്ല എന്ന് ഈ സുപ്രഭാതത്തില് ആണയിട്ട് പറഞ്ഞോട്ടെ.. എന്റെ പുളുക്കഥ ഇഷ്‌ടപ്പെട്ട ഏവര്‍ക്കും എന്റെ ഹൃദയംഗമമായ നന്ദി നമസ്‌കാരം...\nഹേമ 19/11/06 9:24 am\nകഴുത കാമം കരഞ്ഞു തീര്‍ക്കും എന്നു പറഞ്ഞതുപോലെ ആയിപ്പോയല്ലൊ എന്താ ചെയ്യാ അല്ലേ..\nഒരു കള്ളക്ഥ ആയിട്ടും വായിച്ചു രസിച്ചു. ഓരൊരോ ആഗ്രഹങ്ങളേ...\nഇഷ്ടമായി താങ്കളുടെ ‘കള്ള ക്കഥ’.\nSul | സുല് 19/11/06 2:06 pm\n" നാല് സുന്ദരി ഹോസ്‌റ്റസുകളും രണ്ട് ഹോസ്‌റ്റന്‍മാരും കൂടാതെ പൈലറ്റുമാരും മാത്രം."\nഈ ഹോസ്റ്റന്മാര് എന്നു പറയുന്നത് ആട്ടിന് കൊറ്റന്മാരെപോലെയാണൊ?\nഇതു നല്ല കഥ.\nShankar Elayath 28/12/06 1:34 pm\nഏറനാടന്റെ കഹാനി വായിച്ചപ്പം എനിക്കെന്റെ ഫ്ലാഷ് ബാക്ക് ഓര്‍മ്മ വന്നു.. പക്ഷെ അതു ഇതൊപോലെ അല്ലയിരുന്നു ഇച്ചിരി വിത്യാസം...


ആട്ടിന്‍പാല് മുഖത്തെങ്കില് നിറം ഉറപ്പാ | How To Apply Goat Milk on Your Face To Get Flawless Skin - Malayalam BoldSky\n| Published: Monday, April 6, 2020, 18:52 [IST]\nആട്ടിന് പാല് ആരോഗ്യത്തിന് വളരെയധികം സഹായിക്കുന്നതാണ്. ആരോഗ്യത്തിന് മാത്രമല്ല സൗന്ദര്യത്തിനും പാല് വളരെ മികച്ചാണ്. എന്തൊക്കെയെന്നത് പലര്‍ക്കും അറിയില്ല. ആട്ടിന് പാലില് ഉള്ള പലതും നമ്മുടെ ചര്‍മ്മത്തെ ആരോഗ്യകരമായി നിലനിര്‍ത്താന് ആവശ്യമാണ്. വിറ്റാമിന് എ, ബി 1, ബി 6, ബി 12, സി, ഡി, ഇ എന്നിവ ഈ സൂക്ഷ്മ പോഷകങ്ങള് എല്ലാം നിങ്ങളുടെ ചര്‍മ്മത്തിനും ആരോഗ്യത്തിനും വളരെയധികം സഹായിക്കുന്നതാണ്.\nഇവ ചര്‍മ്മ കോശങ്ങളെ പുനരുജ്ജീവിപ്പിക്കുന്നതിനും ആരോഗ്യത്തിനും സഹായിക്കുന്നുണ്ട്. ആടിന്റെ പാലില് സെലിനിയം, സിങ്ക്, ചെമ്പ്, ഇരുമ്പ് എന്നിവയുടെ അംശം അടങ്ങിയിരിക്കുന്നു, ഇത് നമ്മുടെ ചര്‍മ്മത്തെ പോഷിപ്പിക്കുന്നതും ആരോഗ്യകരമാക്കുന്നതിനും സഹായിക്കുന്നുണ്ട്. അതുകൊണ്ട് തന്നെ മറ്റേത് സൗന്ദര്യ ഉത്പന്നങ്ങളേക്കാള് ഗുണം ആടിന്റെ പാലിന് ഉണ്ട് എന്നുള്ളത് സത്യമാണ്. മാത്രമല്ല, രാസഘടന കാരണം ആടിന്റെ പാല് ചര്‍മ്മത്തിന്റെ പാളികളില് എളുപ്പത്തില് തുളച്ചുകയറുന്നു. ഈ ഗുണം ചര്‍മ്മത്തിന് ആവശ്യമായ പോഷകങ്ങള് നല്‍കുന്നതോടൊപ്പം ആരോഗ്യത്തെ വളരെയധികം സഹായിക്കുകയും ചെയ്യുന്നുണ്ട്. മറ്റ് ഗുണങ്ങള് എന്തൊക്കെയെന്ന് നോക്കാം.\nചര്‍മ്മത്തിന് എപ്പോഴും ആവശ്യമുള്ള ഒന്നാണ് മോയ്‌സ്ചുറൈസര്. ഇത് നിങ്ങളുടെ ചര്‍മ്മത്തെ വളരെയധികം സഹായിക്കുന്നുണ്ട്. വരണ്ട ചര്‍മ്മത്തിന് പരിഹാരം കാണുന്നതിന് മോയ്‌സ്ചുറൈസര് ഗുണകരമാണ്. എന്നാല് ഇനി ആട്ടിന് പാല് മുഖത്ത് തേക്കുന്നതിലൂടെ ഈ പ്രശ്‌നത്തെ നമുക്ക് ഇല്ലാതാക്കാന് സാധിക്കുന്നുണ്ട് എന്നുള്ളതാണ്. പല വിധത്തിലുള്ള ആരോഗ്യ പ്രതിസന്ധികളുടേയും തുടക്കം പലപ്പോഴും ഇതിലൂടെയായിരിക്കും. എന്നാല് ചര്‍മ്മം ക്ലിയറാവുന്നതിനും നല്ല മോയ്‌സ്ചുറൈസര് ഉള്ള ചര്‍മ്മത്തിനും മികച്ച ഓപ്ഷനാണ് ആട്ടിന് പാല് എന്ന കാര്യത്തില് സംശയം വേണ്ട.\nRead more about: milk beauty സൗന്ദര്യം പാല്\nHow To Apply Goat Milk on Your Face To Get Flawless Skin\nHere in this article we are discussing about the goat milk beauty benefits. Read on.


പണം വാങ്ങിയിട്ടില്ല: മുരളി | I havent accepted money: Murali - Malayalam Oneindia\nപണം വാങ്ങിയിട്ടില്ല: മുരളി\nതിരുവനന്തപുരം: കോണ്‍ഗ്രസ് സ്ഥാനാര്‍ത്ഥിടിക്കറ്റ് നല്കിയതിന്റെ പേരില് താന് ആരില് നിന്നും പണം വാങ്ങിയിട്ടില്ലെന്ന് കെ. മുരളീധരന്.\nഉണ്ണിത്താനും ശരത്ചന്ദ്രപ്രസാദും ഉയര്‍ത്തിയ ആരോപണങ്ങള് പാര്‍ട്ടിയെ പിളര്‍ത്താന് ഉദ്ദേശിച്ചുകൊണ്ടുള്ളതാണ്. കോണ്‍ഗ്രസിനെ രണ്ടായി പിളര്‍ത്തുകയാണ് ഇവരുടെ ഉദ്ദേശം. പാര്‍ട്ടി പിളരാതിരിക്കാനാണ് താന് ആന്റണി മുഖ്യമന്ത്രിയായ മന്ത്രിസഭയില് മന്ത്രിയായത്. - മുരളി പറഞ്ഞു.\nപാര്‍ട്ടിയെ തകര്‍ച്ചയില് നിന്നും കരകയറ്റാന് വേണ്ടി ആ തീരുമാനമെടുത്തതില് ഞാന് സന്തുഷ്ടനാണ്. ഞാനിപ്പോള് ആന്റണി മന്ത്രിസഭയില് അംഗമാണ്. എന്നെക്കുറിച്ച് എന്തെങ്കിലും ആരോപണങ്ങള് ഉള്ളവര് മുഖ്യമന്ത്രിയെ സമീപിയ്ക്കട്ടെ. - മുരളീധരന് പറഞ്ഞു.


ആസിയാൻ ഉച്ചകോടിക്കിടെ ട്രംപ് -മോദി കൂടിക്കാഴ്ച; ഭീകരതയ്ക്കെതിരെ ഒരുമിച്ച് പോരാടും | PM Modi meets Donald Trump, says India-US working for future of Asia - Malayalam Oneindia\n» ആസിയാൻ ഉച്ചകോടിക്കിടെ ട്രംപ് -മോദി കൂടിക്കാഴ്ച; ഭീകരതയ്ക്കെതിരെ ഒരുമിച്ച് പോരാടും\nUpdated: Mon, Nov 13, 2017, 17:38 [IST]\nമനില: ആസിയാൻ ഉച്ചകോടിക്കിടെ ഇന്ത്യൻ പ്രധാനമന്ത്രി നരേന്ദ്രമോദിയും അമേരിക്കൻ പ്രസിഡന്റ് ഡൊണാൾഡ് ട്രംപും തമ്മിൽ കൂടിക്കാഴ്ച നടത്തി. വീണ്ടും ട്രംപുമായി കൂടിക്കാഴ്ച നടത്താൻ അവസരം ലഭിച്ചതിൽ സന്തോഷമുണ്ടെന്നും മോദി പറഞ്ഞു. നേരത്തെ ആസിയാൻ ഉച്ചകേടിയ്ക്ക് മുന്നോടിയായി നരേന്ദ്രമോദിയും ഡൊണാൾഡ് ട്രംപു തമ്മിൽ അനൗദ്യോഗിക കൂടിക്കാഴ്ച നടത്തിയിരുന്നു.\nഇന്ത്യ-യുഎസ് ബന്ധം വളർന്നു കൊണ്ടിരിക്കുകയാണ്. ഏഷ്യയുടേയും ലോക ജനങ്ങളുടേയും നല്ല ഭാവിക്കുവേണ്ടി ഒരുമിച്ചു പ്രവർത്തിക്കാമെന്നും മോദി കൂടിക്കാഴ്ചക്കിടെ പറഞ്ഞിരുന്നു. അമേരിക്കൻ പ്രസിഡന്റ് ഡൊണാൾഡ് ട്രംപിനെ കൂടാതെ ജപ്പാൻ പ്രധാനമന്ത്രി ഷിൻസോ അബെ, ആസ്ട്രേലിയൻ പ്രധാനമന്ത്രി മാൽക്കം ടേൺബുൾ എന്നീവരുമായും മോദി കൂടിക്കാഴ്ച നടത്തും. വ്യാപര-പ്രതിരോധ സഹകരണ ബന്ധം മെച്ചപ്പെടുത്തുകയാണ് കൂടിക്കാഴ്ചയുടെ ലക്ഷ്യമെന്നു സൂചന.\nമരണം പിന്നിലുണ്ട്,കാലി ഡ്രമ്മുമായി നദിയിലേക്ക് ചാടി, പിന്നെ സംഭവിച്ചത്.. 13കാരന്റെ സാഹസിക യാത്ര\nദക്ഷിണ ചൈനാക്കടൽ പ്രശ്നം ചർച്ചയാകില്ല\nനേരത്തെ ആസിയാൻ ഉച്ചകോടിയിൽ ചർച്ചയാകുമെന്ന് അറിയിച്ചിരുന്ന ദക്ഷിണ ചൈന കടലിലെ ചൈനീസ് ബന്ധത്തെക്കുറിച്ച് ചർച്ചചെയ്യില്ലെന്നു വ്യക്തമാക്കിയിട്ടുണ്ട്. എന്തെന്നാൽ ഇപ്പോൾ പ്രദേശത്തെ സാഹചര്യം ശാന്തമാണെന്നും അതിനാൽ തന്നെ ഇപ്പോൾ ഈ പ്രശ്നം ചർച്ച ചെയ്യേണ്ട ആവശ്യകത ഇല്ലെന്നും ആസിയാൻ സംഘാടകർ അറിയിച്ചിട്ടുണ്ട്. അതെസമയം ദക്ഷിണ ചൈന കടൽ പ്രശ്നത്തിൽ ആവശ്യമായ സഹായ സഹകരണങ്ങൾ നൽകുമെന്നും പ്രസ്താവനയിൽ വ്യകതമാക്കുന്നുണ്ട്.\nഇന്ത്യ-യുഎസ് ബന്ധം മെച്ചപ്പെടുത്തും\nമോദിയും-ട്രംപുമായുള്ള കൂടിക്കാഴ്ചയിൽ ഇന്ത്യ-യുഎസ് ബന്ധം കൂടുതൽ മെച്ചപ്പെടുത്തുമെന്ന് അറിയിച്ചിട്ടുണ്ട്. കൂടാതെ ഇരു രാജ്യങ്ങളുടെ വാണിജ്യ വ്യാപര ബന്ധത്തെ കുറിച്ചും ചർച്ച ചെയ്തിരുന്നുവെന്ന് റിപ്പോർട്ട്. സഹകരണം, വികസനം, ഭീകരത ,ഇന്തോ-പസഫിക്- മേഖലയിൽ വർധിച്ചു വരുന്ന ചൈനീസ് സൈന്യം എന്നീ വിഷയങ്ങളെ കുറിച്ചു ചർച്ച നടത്തിയിരുന്നു. ലോക ജനതയുടെ നന്മയ്ക്ക് വേണ്ടി ഒരുമിച്ചു പോരാടുമെന്നും മോദി കൂടിക്കാഴ്ചയിൽ അറിയിച്ചിരുന്നു.\nആസിയാൻ സമ്മേളനത്തിൽ വർധിച്ചു വരുന്ന ഉത്തരകൊറിയയുടെ ആണവ പരീക്ഷണങ്ങളെ കുറിച്ച് ചർച്ച ചെയ്യും. ഉത്തരകൊറിയയുടെ അടിക്കടിയുള്ള ആണവപരീക്ഷണ ലോകരാജ്യങ്ങളിൽ ഭീതി സൃഷ്ടിക്കുന്നതാണ്. ഇതിനെ കുറിച്ചുള്ള ചർച്ചകൾ ഉച്ചകോടയിൽ ഉണ്ടാകും. ലോക രാജ്യങ്ങൾ ഒരേ ശബ്ദത്തിൽ ആവശ്യപ്പെട്ടിട്ടു പോലും ഉത്തരകൊറിയ ആണ വ പരീക്ഷണം അവസാനിപ്പിച്ചിട്ടില്ല. ഇനിയും പരീക്ഷണങ്ങളുമായി മുന്നോട്ട് പോകുമെന്നും ഉത്തര കൊറിയ അറിയിച്ചിട്ടുണ്ട്.\nമൂന്ന് ദിവസം മോദി ഫിലിപ്പെൻസിൽ\nആസിയാൻ സമ്മോളനത്തിനും പൂർവേഷ്യൻ സമ്മേളത്തിനു പങ്കെടുക്കുന്നതിനായായി മോദി നവംബർ 13 ന് ഫിലിപ്പൈൻസിൽ എത്തിയിരുന്നു. മൂന്ന് ദിവസം അവിടെയുണ്ടാകും. സമ്മേളനത്തിനു ശേഷം ഫിലിപ്പൈൻസിലെ ഇന്ത്യൻ സമൂഹത്തെ മോദി അഭിസംബോധന ചെയ്യും. നവംബർ 13 മുതലാണ് ആസിയാൻ സമ്മേളനം ആരംഭിക്കുന്നത്.\nലോക നോതാക്കന്മാരുമായി കൂടിക്കാഴ്ച\nആസിയാൻ ഉച്ചകോടിയുടെ ഭാഗമായി അമേരിക്കൻ പ്രസിഡന്റ് ഡൊണാൾഡ് ട്രംപിനെ കൂടാതെ ഫിലിപ്പീൻസ് പ്രസിഡന്റ് റൊഡ്രിഗോ ഡ്യൂടേർട്ടുമായി മോദി കൂടിക്കാഴ്ച നടത്തും. നിലവിൽ ആസിയാൻ ഉച്ചകോടിയുടെ അധ്യക്ഷനാണ് ഡ്യൂടേർട്ട്. ട്രംപിനെ കൂടാതെ റഷ്യൻ പ്രധാനമന്ത്രി പ്രധാനമന്ത്രി ദിമിത്രി മെദ്‌വെദെവ്, ജപ്പാൻ പ്രധാനമന്ത്രി ഷിൻസോ ആബെ, ദക്ഷിണ കൊറിയ പ്രസിഡന്റ് മൂൺ ജേ ഇൻ തുടങ്ങിയവരും പൂർവേഷ്യ സമ്മേളനത്തിനുണ്ട്.\nOn the sidelines of the 31st ASEAN (Association of Southeast Asian Nations) Summit being held in Manila, Philippines, Prime Minister Narendra Modi will on Monday hold bilateral meetings with US President Donald Trump and also Philippines President Rodrigo Duterte. The prime minister will also meet some of the other world leaders who are participating in the East Asia summit in Manila.


ഞാൻ ഇത്തരത്തിൽ ഉള്ള ആളാണെന്ന് മക്കൾക്ക് അറിയില്ലായിരുന്നു; ശാന്തി കൃഷ്ണ..!! – Malayali Live\n1980കളിലെ നായികമാരെ കുറിച്ച് ചോദിച്ചാൽ ആദ്യം പറയുന്ന പേരുകളിൽ ഒന്നായിരിക്കും ശാന്തി കൃഷ്ണയുടേത്. അന്നത്തെ കാലത്ത് നായികയായി തിളങ്ങി താരം ആണ് ശാന്തി കൃഷ്ണ. 1963 ജനുവരി2നു മുംബൈയിൽ ആണ് പാലക്കാടൻ ബ്രാഹ്മണ ദമ്പതികളുടെ മകൾ ആയി ശാന്തി കൃഷ്ണയുടെ ജനനം.\nചെറുപ്പം മുതൽ നൃത്തം പഠിച്ചിരുന്ന ശാന്തി കൃഷ്ണ ഹോമകുണ്ഡം എന്ന ചിത്രത്തിൽ കൂടി ആയിരുന്നു സിനിമയിൽ അരങ്ങേറ്റം കുറിച്ചത്. 1976 ൽ ആയിരുന്നു അത്. വിവാഹ ശേഷം ഒട്ടേറെ താരങ്ങളെ പോലെ തന്നെ സിനിമയിൽ നിന്നും മാറി നിന്ന ശാന്തി കൃഷ്ണ പിനീട് കുറച്ചു കാലങ്ങൾക്ക് മുന്നേ ആണ് അഭിനയ ലോകത്തിൽ തിരിച്ചു വന്നത്. ഇരു കൈകളും നീണ്ടിയാണ് ശാന്തികൃഷ്ണയെ പ്രേക്ഷകർ സ്വീകരിച്ചത്.\nഒരു കാലത്ത് പ്രായവ്യത്യാസമില്ലാതെ മലയാളി പ്രേക്ഷകർ നടിയെ നെഞ്ചിലേറ്റിയിരുന്നു. എന്നാൽ ശാന്തിയുടെ മക്കൾക്ക് അറിയില്ലായിരുന്നു അമ്മ ഇത്രയും വലിയ നടി ആയിരുന്നു എന്നത്. ഇപ്പോഴിതാ ആ രസകരമായ സംഭവം തുറന്ന് പറയുകയാണ് താരം. കൗമുദി ടിവിക്ക് നൽകിയ അഭിമുഖത്തിലാണ് നടി ഇക്കാര്യം പറഞ്ഞത്.\nഅവർ എന്റെ പഴയ സിനിമകൾ ഒന്നും കണ്ടിട്ടില്ല. അതുകൊണ്ട് തന്നെ താൻ ഒരു നടിയാണെന്ന് അവർക്ക് അറിയില്ലായിരുന്നു. പുറത്ത് പോകുമ്പോൾ ആളുകൾ വന്ന് ഫോട്ടോ എടുക്കുമായിരുന്നു. അപ്പോൾ മക്കൾ ഇതിന കുറിച്ച് ചോദിച്ചിരുന്നു. അപ്പോഴാണ് താൻ സിനിമയിൽ അഭിനയിച്ചിട്ടുള്ളതിനെ കുറിച്ച് അവർ അറിഞ്ഞത്.. മക്കൾ തന്റെ നല്ലൊരു വിമർശകർ കൂടിയാണെന്നും ശാന്തി കൃഷ്ണ പറഞ്ഞു. ഞണ്ടുകളുടെ നാട്ടിൽ ഒരു ഇടവേളയാണ് അവർ മുഴുവനായി കണ്ട എന്റെ ചിത്രം. തിയേറ്ററിൽ പോയി ഞങ്ങൾ ഒരുമിച്ചായിരുന്നു സിനിമ കണ്ടത്.\nഅവർക്ക് അത് നന്നായി ഇഷ്ടപ്പെടുകയും ചെയ്തു. നന്നായിട്ടുണ്ടെന്ന് അഭിപ്രായവും പറഞ്ഞു. പേരായ്മകളെ കുറിച്ചും ഇവർ പറയാറുണ്ട്. തന്റെ നല്ലൊരു വിമർശകർ കൂടിയാണ് മക്കൾ – ശാന്തി അഭിമുഖത്തിൽ പറഞ്ഞു. പണ്ടത്തെ തന്റെ ചിത്രങ്ങൾ ടിവിയിൽ വരുമ്പോൾ ഇതാണ് അമ്മ എന്ന് പറഞ്ഞു കൊടുക്കേണ്ടി വന്നിട്ടുണ്ടെന്നും നടി അഭിമുഖത്തിൽ കൂട്ടിച്ചേർത്തു.


'കാലഘട്ടത്തെ അടയാളപ്പെടുത്തുന്ന സസ്‌നേഹം' : റിവ്യു | something about asianet malayalam family entertainer serial sasneham and serial review\n'കാലഘട്ടത്തെ അടയാളപ്പെടുത്തുന്ന സസ്‌നേഹം' : റിവ്യു\nചുറ്റുപാടുകളോട് ചേർന്നിരിക്കുന്ന കഥയാണ് ഏഷ്യാനെറ്റിലെ സസ്നേഹം പരമ്പര പറഞ്ഞുവയ്ക്കുന്നത്.\nKerala, First Published Jul 21, 2021, 10:32 PM IST\nമക്കള്‍ക്കായി ജീവിതം ഉഴിഞ്ഞ് വയ്ക്കുകയും എന്നാല് അതേ മക്കളാല് ജീവിതം ദുസ്സഹമാവുകയും ചെയ്യുന്ന പല കഥകളും നമ്മള് നിരന്തരം കേള്‍ക്കുന്നതാണ്. നമ്മുടെ ചുറ്റുവട്ടത്തുനിന്നും നമ്മള് കേട്ടുകൊണ്ടിരിക്കുന്ന അത്തരമൊരു കഥകയാണ് സസ്നേഹം. മക്കളാൽ ഒറ്റപ്പെട്ടുപോയ പല മാതാപിതാക്കളുടേയും പ്രതീകങ്ങളാണ് പരമ്പരയിലെ ഇന്ദിരയും ബാലചന്ദ്രനും. സ്ഥിരമായി കുടുംബ പരമ്പരകളില് കാണുന്ന പല ആവര്‍ത്തനങ്ങളും സസ്‌നേഹത്തിലും കാണാമെങ്കിലും, പല വീടുകളുടേയും ഉള്ളറകളെ പരസ്യമാക്കുന്നു എന്നതാണ് സസ്‌നേഹത്തിന്റെ വിജയത്തിനു കാരണമാകുന്നത്.\nഅവിടെയാണ് പരമ്പര പതിവ് രീതികളില്‍നിന്നും വഴിമാറി സഞ്ചരിക്കുന്നത്. സ്‌ക്കൂള്‍കാലം മുതലേ പരിചിതരായ ബാലചന്ദ്രനും ഇന്ദിരയും വീട് നിറയെയുള്ള കുടുംബങ്ങള്‍ക്കിടയിലും ഒറ്റപ്പെട്ട ജീവിതം നയിക്കേണ്ടി വരുന്നവരാണ്. സ്‌ക്കൂള്‍ക്കാലത്ത് പരസ്പരമുള്ള സ്‌നേഹം, പറഞ്ഞറിയിക്കാനാകാതെ ഇരുവരും ജീവിതത്തിന്റെ ഇരുവശത്തേക്കായി പിരിഞ്ഞുപോകുന്നുണ്ട്.\nപ്രായമാകുമ്പോള് തന്നെ നോക്കാന് മക്കളുണ്ടാകും എന്ന വിശ്വാസത്തിന്റെ പുറത്ത്, എല്ലാം അവളുടെ പേരില് എഴുതിവച്ച് വഞ്ചിതയായ അമ്മയാണ് ഇന്ദിര. അമ്മയുടെ പക്കല്‍നിന്നും കിട്ടേണ്ടതെല്ലാം തട്ടിയെടുത്ത്, അമ്മയെ ഉപേക്ഷിച്ച് മകള് വിദേശത്തേക്ക് പോവുകയാണുണ്ടായത്. എന്നാല് കോടതിവിധി പ്രകാരം ഇന്ദിരയെ മനസ്സില്ലാമനസ്സോടെ മകന് ഏറ്റെടുക്കേണ്ടി വരുന്നു.\nമകള്‍ക്ക് എല്ലാം എഴുതി കൊടുത്തതിന് കേള്‍ക്കേണ്ടി വരുന്ന പഴിയും, ഭാര്യയെ സന്തോഷിപ്പിക്കാന് ശ്രമിക്കുന്ന മകനും പ്രായമായ ഇന്ദിരയെ ഒറ്റപ്പെടുത്തുന്നു. അതുപോലെതന്നെ ജീവിതകാലം മുഴുവനായി സ്വരുക്കൂട്ടിവച്ച സമ്പാദ്യംകൊണ്ടാണ് ബാലചന്ദ്രന് മകള് മീരയെ വക്കീലായ രഘുവിനൊപ്പം വിവാഹം കഴിപ്പിച്ചയക്കുന്നത്. എന്നാല് സ്ത്രീധനം കുറഞ്ഞതിന്റെ പേരിൽ രഘു നിരന്തരമായി ബാലചന്ദ്രനെ അവഹേളിക്കുന്നുണ്ട്. കുത്തുവാക്കുകളും അസ്വാതന്ത്ര്യവും അലട്ടുമ്പോഴും മറ്റ് മാര്‍ഗ്ഗങ്ങളില്ലാതെ ബാലചന്ദ്രന് ആ വീട്ടില് തുടരുകയാണ്.\nബാലചന്ദ്രന്റെ വിഷമങ്ങള്‍ക്കിടയില്, സുഹൃത്തായ അച്ചായനാണ് ഇന്ദിരയുടെ ഫോണ് നമ്പര് ബാലചന്ദ്രന് കൈമാറുന്നത്. ഫോണിലൂടെ ഇരുവരും വീണ്ടും സൗഹൃദം പുതുക്കുന്നു. വിഷമങ്ങളുടെ പങ്കുവയ്ക്കൽ ഇരുവരും ആരംഭിക്കുമ്പോഴാണ്, ആ സന്തോഷത്തിലേക്ക് മക്കള് അതിക്രമിച്ച് കയറുന്നത്. ഒറ്റപ്പെട്ടവരുടെ പ്രതീക്ഷയെ തല്ലിക്കെടുത്താന് മക്കൾ കച്ചകെട്ടി ഇറങ്ങുമ്പോള്, എങ്ങനെയാണ് ബാലചന്ദ്രനും ഇന്ദിരയും പ്രതിസന്ധികളെ തരണം ചെയ്യാനാവുക എന്നാണ് പ്രേക്ഷകര് കാത്തിരിക്കുന്നത്.\nമിനിസ്‌ക്രീനിലൂടെ മലയാളിക്ക് സുപരിചിതരായ രേഖ രതീഷ്, കെ.പി.എ.സി സജി, അനൂപ് ശിവസേനന്, അഞ്ജന, മിഥുന് മേനോന്, ശ്രുതി എന്നിവരെല്ലാംതന്നെ സസ്‌നേഹത്തില് എത്തുന്നുണ്ട്. പരമ്പര ആരംഭിച്ച് പെട്ടന്നുതന്നെ ഹിറ്റ് ചാര്‍ട്ടിലേക്ക് ഇടംപിടിച്ചുകഴിഞ്ഞിട്ടുണ്ട്. ടി.ആര്.പി റേറ്റിലും പരമ്പര മുന്നിലാണ്. കാലങ്ങളായി മിനിസ്‌ക്രീനില് അഭിനേതാവായുള്ള ഡോക്ടര് ഷാജു നിര്‍മ്മാണം നിര്‍വഹിക്കുന്ന പരമ്പര സംവിധാനം ചെയ്യുന്നത് ഷൈജു സുകേഷും രചന രാജേഷ് ജയരാമനുമാണ്.\nപരമ്പരയുടെ പുതിയ പ്രൊമോ കാണാം\nകൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്‌ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്‌സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്‍ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്‍പ്പിക്കാനാവും.. #BreakTheChain #ANCares #IndiaFightsCorona\nLast Updated Jul 21, 2021, 10:32 PM IST\nasianet malayalam family entertainer\nഏഷ്യാനെറ്റിലെ സസ്നേഹം പരമ്പര


സ്വദേശി ജീന്‍സുമായി ബാബാ രാംദേവ്; ട്വിറ്റെറാറ്റികള്‍ക്കുണ്ട് ചില 'സ്വദേശി' നിര്‍ദ്ദേശങ്ങള്\n12 Sep 2016 10:46 AM GMT\nനൂഡില്‍സിനു പിന്നാലെ വസ്ത്രവിപണിയിലും പരീക്ഷണവുമായി ബാബാ രാംദേവിന്‍റെ പതഞ്ജലി ഗ്രൂപ്പ്. സ്വദേശി ജീന്‍സുകളുമായി പതഞ്ജലി ഗ്രൂപ്പ് ലോകവിപണിയിലേക്കെത്തുകയാണ്. അടുത്ത വര്‍ഷം ആദ്യത്തോടെ പതഞ്ജലി ജീന്‍സുകള് വിപണിയിലെത്തും. ഓഫീസ് വസ്ത്രങ്ങളുടെ ശൃംഖല ആരംഭിക്കുന്നതിനും ഗ്രൂപ്പ് പദ്ധതിയിടുന്നുണ്ട്. പരിധാന് എന്ന പേരിലാകും പുതു സംരംഭം. എന്നാല് രാംദേവിനെ വെറുതെ വിടാന് നെറ്റിസണ്‍സ് തയ്യാറല്ല. രസകരമായ പുത്തന് നിര്‍ദേശങ്ങളാണ് അവര്‍ക്ക് രാംദേവിന് മുന്‍പില് വെക്കാനുള്ളത്.\nപതഞ്ജലി യോഗാ വസ്ത്രങ്ങള് വേണമെന്ന ആളുകളുടെ ആവശ്യമാണ് വസ്ത്രവിപണിയിലും പരീക്ഷണം നടത്താന് പ്രേരിപ്പിച്ചതെന്ന് ബാബാ രാംദേവ് പറയുന്നു. യുവജനങ്ങള്‍ക്കിടയില് പതഞ്ജലി ഗ്രൂപ്പിന് വന് സ്വീകാര്യതയാണുള്ളത്. അത് പരിഗണിച്ചാണ് വിദേശ വസ്ത്രങ്ങളോട് കിടപിടിക്കുന്ന സ്വദേശി ജീന്‍സുകളുമായി വിപണിയിലെത്തുന്നതെന്നും രാംദേവ് പറയുന്നു.\nവിദേശവിപണിയില് പതഞ്ജലി ഉല്‍പന്നങ്ങള്‍ക്ക് വന് സ്വീകാര്യതയുണ്ട്. പാകിസ്ഥാനിലും അഫ്ഗാനിസ്ഥാനിലും വിപണി കണ്ടെത്താന് ശ്രമത്തിലാണ് കമ്പനി. നേപ്പാളിലും ബംഗാളിലും പതഞ്ജലി യൂണിറ്റുകള് ആരംഭിച്ചു കഴിഞ്ഞു. സൌദി അറേബ്യ ഉള്‍പ്പെടെയുള്ള പശ്ചിമേഷ്യന് രാജ്യങ്ങളിലെ വിപണികളിലും പതഞ്ജലി ഉല്‍പന്നങ്ങള്‍ക്ക് സ്വീകാര്യതയുണ്ട്. ഫാസ്റ്റ് മൂവിങ് കണ്‍സ്യൂമര് ഗുഡ്സിന് വിദേശവിപണി വിപുലീകരിക്കുവാനാണ് പതഞ്ജലി ഗ്രൂപ്പ് ശ്രമിക്കുന്നതെന്നും രാംദേവ് കൂട്ടിച്ചേര്‍ത്തു.\nസോഷ്യല് മീഡിയ രാംദേവിന് സമര്‍പ്പിച്ച ചില ബിസിനസ് മോഡലുകള്.\nട്വിറ്ററില് പ്രത്യക്ഷപ്പെട്ട മറ്റ് നിര്‍ദ്ദേശങ്ങള്\nഹെര്‍ബല് ലേഡീസ് ബാഗ്\nതെങ്ങിന് തടികൊണ്ട് ഉണ്ടാക്കിയ ഹെര്‍ബല് വാള്\nഹെര്‍ബല് അക്യുപംക്ചര് സോഫ\nഹെര്‍ബല് പി സി


'ചൗകീദാർ ചോർഹേ': രാഹുലിനെതിരെ കോടതിയലക്ഷ്യമില്ല; കൂടുതൽ ജാഗ്രത വേണം | NewsTagLive\nചികിത്സ വൈകി ആദിവാസി ബാലന്റെ മരണം; മധ്യപ്രദേശിൽ തൊഴിലുടമയടക്കം മൂന്ന് പേർക്കെതിരെ എൻഎസ്എ ചുമത്തി കുവൈത്തിൽ പ്രവാസി തൊഴിലാളികളെ പരിമിതപ്പെടുത്താൻ തീരുമാനം അലൻ- താഹ കേസിലെ ജാമ്യ ഉത്തരവ് വായിച്ച് പോസ്റ്റിട്ടു; പൊലീസുകാരനെ വീണ്ടും വേട്ടയാടി കമ്മീഷണർ; കാരണം കാണിക്കല് നോട്ടീസ് പാലത്തായി കേസിലെ വീഴ്ച മറയ്ക്കാൻ ശ്രമിച്ച് എസ്പി യതീഷ് ചന്ദ്രയും; മറുപടിയില്ലാതെ വിവരാവകാശ അപേക്ഷ ചട്ടവിരുദ്ധമായി തീർപ്പാക്കി അബൂദബിയിൽ മദ്യം വാങ്ങുന്നതിനും കുടിക്കുന്നതിനുമുള്ള അനുമതി റദ്ദാക്കി അന്ന് ചായക്കടക്കാരനായും ഇന്ന് കർഷകനായും ഒരേ ആൾ; മോദി സർക്കാരിനെ ന്യായീകരിക്കാൻ എഎന്‍എ റിപ്പോർട്ടറുടെ വേഷം കെട്ടൽ കാർഷിക ബില്ലുകളെ പ്രതിപക്ഷം എതിർക്കുന്നത് ഇടനിലക്കാരുടെ സ്വാധീനം മൂലം; ബിജെപി സർക്കാരിന് തിരിച്ചടി; നിയമസഭയിലെ കൈയാങ്കളി കേസ് പിൻവലിക്കില്ലെന്ന് കോടതി പാപ്പരെന്ന് പ്രഖ്യാപിച്ച കമ്പനികൾക്കടക്കം വിദേശത്ത് കോടിക്കണക്കിന് കള്ളപ്പണം; മോദി സർക്കാരിന്റെ ഇരട്ടത്താപ്പ് വ്യക്തമാക്കി രേഖകൾ വൈപ്പിനിൽ യുവാവിനെ മർദനമേറ്റ് മരിച്ച നിലയിൽ കണ്ടെത്തി\nHome News National 'ചൗകീദാർ ചോർഹേ': രാഹുലിനെതിരെ കോടതിയലക്ഷ്യമില്ല; കൂടുതൽ ജാഗ്രത വേണം\n'ചൗകീദാർ ചോർഹേ': രാഹുലിനെതിരെ കോടതിയലക്ഷ്യമില്ല; കൂടുതൽ ജാഗ്രത വേണം\nന്യൂഡല്‍ഹി: ചൗകീദാർ ചോർഹെ എന്ന പരാമർശം കോടതി നടത്തിയെന്ന രാഹുൽ ഗാന്ധിയുടെ പ്രസ്താവന കോടതിയലക്ഷ്യമാണെന്ന് ചൂണ്ടിക്കാട്ടിയുള്ള ഹരജി സുപ്രീംകോടതി തള്ളി. ബിജെപി നേതാവ് മീനാക്ഷി ലേഖിയുടെ പരാതിയാണ് തള്ളിയത്.\nരാഹുല് ഗാന്ധിക്കെതിരെ കേസില്ല. എന്നാൽ ഭാവിയില് കൂടുതല് ജാഗ്രത കാണിക്കണമെന്ന് കോടതി രാഹുലിനോട് നിര്‍ദ്ദേശിച്ചു. ചീഫ് ജസ്റ്റിസ് അധ്യക്ഷനായ ബെഞ്ചാണ് വിധി പറഞ്ഞത്.\nകോടതി പറഞ്ഞത് രാഹുൽ ഗാന്ധി തെറ്റായി വ്യാഖ്യാനിച്ചതായി നേരത്തെ സുപ്രീകോടതിയും വിമർശിച്ചിരുന്നു. അതേസമയം, കോടതി അങ്ങനെ പറഞ്ഞെന്ന പരാമർശത്തിൽ രാഹുല് മാപ്പു പറഞ്ഞെന്നും കേസ് നടപടികള് അവസാനിപ്പിക്കണമെന്നും അഭിഭാഷകനായ അഭിഷേക് സിങ്‌വി വാദിച്ചിരുന്നു. മോദിയുടെ റഫാല് കരാറിലെ ഇടപെടലിനെ വിമര്‍ശിച്ചായിരുന്നു രാഹുലിന്റെ പരാമര്‍ശം.\nരാഹുല് ഗാന്ധിയുടെ നിരുപാധിക ക്ഷമാപണം സ്വീകരിക്കുന്നതായും കോടതിയലക്ഷ്യ നടപടികള് അവസാനിപ്പിക്കുകയാണെന്നും സുപ്രീംകോടതി വ്യക്തമാക്കി. പ്രധാനമന്ത്രി നരേന്ദ്രമോദിയുടെ റഫാല് കരാറിലെ ഇടപെടലിനെ വിമര്‍ശിച്ചായിരുന്നു രാഹുലിന്റെ പരാമര്‍ശം. ഇത് ക്രിമിനല്‍ക്കുറ്റമാണെന്നു വാദിച്ച് ബിജെപി നേതാവ് മീനാക്ഷി ലേഖി സുപ്രീംകോടതിയെ സമീപിക്കുകയായിരുന്നു.\nലേഖിയെ പിന്തുണച്ച് മുതിര്‍ന്ന അഭിഭാഷകന് മുകുള് റോത്തഗി രംഗത്തെത്തുകയും സുപ്രീംകോടതിയോട് വിഷയത്തില് നടപടി സ്വീകരിക്കണമെന്ന് ആവശ്യപ്പെടുകയും ചെയ്തിരുന്നു.


ഇപ്പോഴത്തെ നിലയില് മുന്നണിയില് തുടരാനാകില്ലെന്ന് കെ.എം മാണി\nമുന്നണിയില് ആരെയും പിടിച്ച് കെട്ടിയിട്ടില്ല: കെ. മുരളീധരന്\nMonday 5th November 2012 3:23pm\nഇപ്പോഴത്തെ നിലയില് മുന്നണിയില് തുടരാനാകില്ലെന്ന് മാണിഗ്രൂപ്പും മുസ്‌ലീം ലീഗും\nMonday 5th November 2012 3:10pm\nതിരുവനന്തപുരം: ഇപ്പോഴത്തെ നിലയില് മുന്നണിയില് തുടരാനാകില്ലെന്ന് യു.ഡി.എഫ് യോഗത്തില് ഘടകകക്ഷികളുടെ മുന്നറിയിപ്പ്. ഇപ്പോഴത്തെ നിലയില് മുന്നോട്ട് പോയാല് ഞങ്ങള് ഇനി മുന്നണിയിലുണ്ടാവില്ലെന്ന് മന്ത്രി കെ.എം മാണി അറിയിച്ചത്.\nരാവിലെ 10.15ന് കോവളം ഗസ്റ്റ് ഹൗസില് മുഖ്യമന്ത്രി ഉമ്മന്‍ചാണ്ടിയുടെ അധ്യക്ഷതയില് ചേര്‍ന്ന യോഗത്തിലാണ് ഘടകകക്ഷികളുടെ മുന്നറിയിപ്പ്.\nയോഗം ആരംഭിച്ചയുടന് നടന്ന പൊതുചര്‍ച്ചക്ക് തുടക്കമിട്ട കെ.പി.സി.സി പ്രസിഡന്റ് രമേശ് ചെന്നിത്തല, നയപരമായ കാര്യങ്ങള് പലതും മുന്നണിയില് ചര്‍ച്ച ചെയ്യപ്പെടുന്നില്ലെന്ന് കുറ്റപ്പെടുത്തി. പല വിവാദങ്ങള്‍ക്കും ഇത് കാരണമാകുന്നുണ്ടെന്നും അദ്ദേഹം ചൂണ്ടികാട്ടി.\nഈ രീതിയില് മുന്നണിയുമായി മുന്നോട്ടു പോയിട്ട് കാര്യമില്ലെന്ന് സി.എം.പി നേതാവ് എം.വി രാഘവനും തുറന്നടിച്ചു. പിന്നീട് പൊതുചര്‍ച്ച അവസാനിപ്പിച്ച് നേതാക്കള് ഉച്ചഭക്ഷണത്തിന് പിരിഞ്ഞു.\nതങ്ങള് മുന്നണി വിട്ട് പുറത്തുനിന്ന് സര്‍ക്കാരിനെ പിന്തുണക്കേണ്ടി വരുമെന്ന് ചര്‍ച്ചയില് പങ്കെടുത്ത മന്ത്രി പി.കെ കുഞ്ഞാലിക്കുട്ടി മുന്നറിയിപ്പ് നല്‍കി. പാര്‍ട്ടിയെ പല ഘട്ടത്തിലും ഒറ്റപ്പെടുത്തുന്നുവെന്ന പരാതിയും ലീഗ് ഉന്നയിച്ചു.\nതുടര്‍ന്ന് യോഗത്തില് ചര്‍ച്ച ചെയ്യേണ്ട വിഷയങ്ങള് തീരുമാനിക്കുന്നതിനായി ഘടകകക്ഷി നേതാക്കള് യോഗം ചേര്‍ന്നു. അരമണിക്കൂര് നീണ്ടുനിന്ന യോഗത്തിന് ശേഷം രണ്ടരയോടെ മുന്നണിയോഗം പുനരാരംഭിച്ചു.\nവിവാദ വിഷയങ്ങള് മുന്നണിയെയും സംസ്ഥാന ഭരണത്തെയും പിടിച്ചുലയ്ക്കുന്ന സാഹചര്യത്തിലാണ് ഒരു ദിവസം നീണ്ടു നില്‍ക്കുന്ന യുഡിഎഫ് യോഗം ചേര്‍ന്നത്.\nവിവാദ വിഷയങ്ങള് യു.ഡി.എഫില് ചര്‍ച്ച ചെയ്യാന് അവസരം ലഭിക്കുന്നില്ലെന്ന പരാതി ഘടക കക്ഷികള് നേരത്തെ തന്നെ ഉയര്‍ത്തിയിരുന്നു. ഹരിത എംഎല്‍എമാരായ വിഡി സതീശനും, ടി.എന് പ്രതാപനും സര്‍ക്കാരിന്റെ വിശ്വാസ്യതയെ ചോദ്യം ചെയ്ത് നടത്തിയപ്രസ്താവന യോഗത്തില് ചര്‍ച്ചയാവുമെന്നാണ് അറിയുന്നത്.


വിവാഹരാത്രിയെക്കുറിച്ച ആശങ്കകള് – Islam Padasala\nചോ: വിവാഹം ഉറപ്പിച്ച യുവതിയാണ് ഞാന്. എന്നാല് വിവാഹത്തിന്റെ പ്രഥമരാത്രിയെക്കുറിച്ച ആശങ്കകള് എന്നെ അലട്ടുന്നു. പ്രതിശ്രുതവരന് എന്നില്‍നിന്ന് പ്രതീക്ഷിക്കുന്നതെന്തൊക്കെയാകാം എന്നതിനെപ്പറ്റി വിശദീകരിക്കാമോ?\nഉത്തരം: വിവാഹജീവിതത്തിലേക്ക് കടക്കുന്ന താങ്കള്‍ക്ക് എല്ലാ മംഗളങ്ങളും നേരുന്നു. നിങ്ങളിരുവരുടെയും സംഗമത്തെ അല്ലാഹു അനുഗ്രഹിക്കുകയും നല്ല സന്താനങ്ങളെ പ്രദാനംചെയ്യുകയും ചെയ്യട്ടെയെന്ന് പ്രാര്‍ഥിക്കുന്നു(ആമീന്).\nആദ്യമായി, ദാമ്പത്യജീവിതത്തെ ഇസ്‌ലാമിന്റെ അടിസ്ഥാനത്തില് കെട്ടിപ്പടുക്കുമെന്ന് ദൃഢനിശ്ചയം ചെയ്യുക. ജീവിതത്തില് പങ്കാളി എന്താണ് തന്നില്‍നിന്ന് പ്രതീക്ഷിക്കുന്നതെന്ന ആകാംക്ഷ വെച്ചുപുലര്‍ത്തുന്ന താങ്കളെ അഭിനന്ദിക്കുന്നു. വൈവാഹികജീവിതം ഇസ്‌ലാമില് എന്നുതുടങ്ങി വിവാഹജീവിതത്തെക്കുറിച്ചും ഭാര്യാഭര്‍ത്താക്കന്‍മാരുടെ ഉത്തരവാദിത്വങ്ങളും ബാധ്യതകളും സവിസ്തരം പ്രതിപാദിക്കുന്ന ഒട്ടേറെ പുസ്തകങ്ങള് ഇസ്‌ലാമികപുസ്തകശാലകളില് മലയാളത്തിലും ഇംഗ്ലീഷിലും ലഭ്യമാണ്.\nവിവാഹവും തുടര്‍ന്നുള്ള ജീവിതവും എന്തോ വലിയ പ്രയാസമുള്ള സംഗതിയെന്ന് കരുതി തലപുണ്ണാക്കേണ്ടതില്ല. ദയ, സഹാനുഭൂതി, സ്‌നേഹം, കാരുണ്യം, ശാന്തത, വിട്ടുവീഴ്ച, പരസ്പരാശയവിനിമയം എന്നിവ ദാമ്പത്യജീവിതത്തിന്റെ അടിസ്ഥാനശിലകളാണ്. ഇത്തരം മൂല്യങ്ങളെ തത്ത്വത്തില് എല്ലാവരും അംഗീകരിക്കുമെങ്കിലും പ്രായോഗികതലത്തില് ഇത് നടപ്പാക്കുന്നിടത്ത് പരാജയപ്പെടുകയാണ് പലരും. അതിനാല് ഇത്തരം സ്വഭാവഗുണങ്ങള് സ്വന്തംജീവിതത്തിലുണ്ടോ എന്നും അത് എന്തുവിലകൊടുത്തും ഈഗോയെ മറികടന്നും പുലര്‍ത്തും എന്ന് ദൃഢനിശ്ചയം ചെയ്യുക. താങ്കളുടെ പ്രതിശ്രുതവരന് ഈ സ്വഭാവഗുണങ്ങളില് എത്രമാത്രം ഉയര്‍ന്നുനില്‍ക്കുന്നുവെന്ന് തിരിച്ചറിയുക. ഇത്തരം കാര്യങ്ങളില് അദ്ദേഹം സ്വയം വിലയിരുത്തുന്നത് എത്രമാത്രമെന്ന് മനസ്സിലാക്കുക. താങ്കള്‍ക്കും അദ്ദേഹത്തിനും ഈ സ്വഭാവഗുണങ്ങളില് എത്രമാത്രം പുരോഗതിനേടാന് കഴിയുമെന്ന് പരിശോധിക്കുക?\nരണ്ടാമതായി, ശരിയായ ആത്മീയവിദ്യാഭ്യാസവും ശ്രദ്ധയും അപരനോടുള്ള പരിഗണനയും ഉണ്ടെങ്കില് ആദ്യരാത്രി അവിസ്മരണീയഅനുഭവമാക്കി മാറ്റാവുന്നതേയുള്ളൂ. താങ്കളും ഭര്‍ത്താവും ഒരുമിച്ച് ചെലവഴിക്കുന്ന ആ രാത്രി വളരെ ആശ്വാസദായകവും സമാധാനപൂര്‍ണവും ആകേണ്ടതുണ്ട്. രണ്ടുകാരണങ്ങളാല് ദമ്പതികളില് മനഃസമ്മര്‍ദ്ദവും ആകാംക്ഷയും അധികരിക്കാറുണ്ട്.\n1. നോവലുകളിലും സിനിമകളിലും അതിശയോക്തിപരമായി ചിത്രീകരിക്കുന്ന ആദ്യരാത്രിയെക്കുറിച്ച വിവരണം.\n2. ലൈംഗികതയെക്കുറിച്ച അനാവശ്യമായ അതിപ്രാധാന്യം. യഥാര്‍ഥത്തില് നവദമ്പതികള് വിവാഹത്തിരക്കുകള് മൂലം ക്ഷീണിതരായിരിക്കും.\nമേല്‍വിവരിച്ച രണ്ടുസംഗതികളുടെയും ദോഷവശങ്ങള് പരമാവധികുറക്കുംവിധമായിരിക്കണം നവദമ്പതികളുടെ ഇടപഴകല്. ആദ്യമായി രണ്ടുപേര്‍ക്കും കിട്ടുന്ന സ്വകാര്യനിമിഷങ്ങള് അല്ലാഹുവിനെപ്രകീര്‍ത്തിക്കാനും തങ്ങളുടെ ദാമ്പത്യജീവിതത്തില് സദാഅനുഗ്രഹംവര്‍ഷിക്കാനും സച്ചരിതരായ സന്താനങ്ങളെ പ്രദാനംചെയ്യാനും പ്രാര്‍ഥിച്ചുകൊണ്ട് ചെലവഴിക്കാന് കഴിയില്ലേയെന്ന് ആലോചിക്കുക.\nപരസ്പരം സന്തോഷംകണ്ടെത്താനുള്ള ശ്രമങ്ങളല്ലാതെ മറ്റൊന്നിനും (ആശങ്ക, ഭയം, അന്തര്‍മുഖത്വം ) ഇടകൊടുക്കരുത്. ഇരുകൂട്ടര്‍ക്കും സമ്മതമാണെങ്കില് ആദ്യരാത്രിയില് ശാരീരികബന്ധമാകുന്നത് നല്ലതാണ്. രണ്ടിലൊരാള്‍ക്ക് ക്ഷീണംതോന്നുകയോ ഉറങ്ങാന് ആഗ്രഹമുണ്ടാവുകയോ ചെയ്താല് രണ്ടുകൂട്ടര്‍ക്കും സ്വീകാര്യമായ നടപടി സ്വീകരിക്കാം. പ്രത്യേകംശ്രദ്ധിക്കേണ്ടത്, ശരിയായ ആശയവിനിമയം ഉണ്ടാകണമെന്നതാണ്. യഥാര്‍ഥത്തില് , വിവാഹജീവിതം നിശ്ചയിച്ചുറപ്പിക്കുന്നതിനുമുമ്പേ ജീവിതത്തെക്കുറിച്ച കാഴ്ചപ്പാടിനെക്കുറിച്ചും ആദര്‍ശപ്രതിബദ്ധതയെക്കുറിച്ചും ഉള്ളുതുറന്ന് സംസാരിച്ചിരിക്കണം.\nഅവസാനമായി, ദാമ്പത്യജീവിതത്തിന് എല്ലാവിധ ഭാവുകങ്ങളും നേരുന്നു. വായനയിലൂടെ ഇസ്‌ലാമിലെ ദാമ്പത്യജീവിതസങ്കല്‍പത്തെക്കുറിച്ച് ഗ്രഹിക്കുക.’താങ്കള് എന്നെക്കുറിച്ച് പുലര്‍ത്തുന്ന സങ്കല്‍പമെന്താണ്?’ എന്ന ഏറ്റവും മര്‍മഗ്രാഹിയായ ചോദ്യം താങ്കള്‍ക്കും പ്രതിശ്രുതവരനും ചോദിക്കാന് അവസരം ഒരുക്കുക. ആദ്യരാത്രിയെക്കുറിച്ച് ആശങ്കകളല്ല വേണ്ടത്. മറിച്ച്, അത് എത്രമാത്രം ആനന്ദദായകവും അവിസ്മരണീയവും ആക്കാമെന്ന ശുഭപ്രതീക്ഷകളാണ്. അല്ലാഹുവെ അധികമധികം സ്മരിക്കുകയും അവന്ന് നന്ദിപ്രകാശിപ്പിക്കുകയുംചെയ്യുക.


തുര്‍ക്കിയില് വലിയ സ്വര്‍ണ ശേഖരം|Gold Price Today in Kerala| Manorama Online Sampadyam\nവൻ സ്വർണ ശേഖരം കണ്ടെത്തി, സ്വർണ വില കുറയുമോ?\nമനോരമ ലേഖിക December 29, 2020 11:10 AM IST\nഭാരം 99 ടണ് , മൂല്യം ഏകദേശം 44,000 കോടി രൂപ\nതുര്‍ക്കിയില് വന് സ്വര്‍ണശേഖരം കണ്ടെത്തി. മൊത്തം 99 ടണ്ണോളം ഭാരം വരുന്ന സ്വര്‍ണ നിധിയാണ് തുര്‍ക്കിയില് യാദൃശ്ചികമായി കണ്ടെത്തിയിരിക്കുന്നത്. ഈ സ്വര്‍ണ നിക്ഷേപത്തിന്റെ മൂല്യം ഏകദേശം6ബില്യണ് യുഎസ് ഡോളര് അഥവ 44,000 കോടി രൂപ വരുമെന്നാണ് കണക്കാക്കുന്നത്. അതായത്, ചില രാജ്യങ്ങളുടെ നിലവിലെ ജിഡിപിയേക്കാള് (മൊത്തം ആഭ്യന്തര ഉത്‌പദാനം ) കൂടുതല് വരും തുര്‍ക്കിയില് കണ്ടെത്തിയിരിക്കുന്ന ഈ സ്വര്‍ണ്ണ നിക്ഷേപത്തിന്റെ മൂല്യം .\nജിഡിപിയേക്കാള് ഉയര്‍ന്ന മൂല്യം\nതുര്‍ക്കിയില് ഇപ്പോള് കണ്ടെത്തിയിരിക്കുന്ന സ്വര്‍ണ നിക്ഷേപത്തിന്റെ മൂല്യവുമായി താരതമ്യം ചെയ്യുകയാണെങ്കില് വളരെ ചെറുതാണ് ലോകത്തെ പല രാജ്യങ്ങളുടെയും ജിഡിപി.\nനിലവില് കണ്ടെത്തിയിരിക്കുന്ന സ്വര്‍ണ നിക്ഷേപത്തിന്റെ മൂല്യം ഏകദേശം6ബില്യണ് ഡോളര് വരുമെന്നാണ് കണക്കാക്കുന്നത് അതേസമയം മാലിദ്വീപിന്റെ നിലവിലെ ജിഡിപി 4.87 ബില്യണ് ഡോളര് ആണ്. അതുപോലെ ലൈബീരിയുടെ ജിഡിപി 3.29 ബില്യണ് ഡോളറും ഭൂട്ടാന്റെ ജിഡിപി 2.53 ബില്യണ് ഡോളറും ആണ്. ഈ സമ്പദ്‌വ്യവസ്ഥകള് ഏല്ലാം തുര്‍ക്കിയിലെ പുതിയ നിധിയുടെ മൂല്യത്തെ അപേക്ഷിച്ച് ചെറുതാണ്. അതേ പോലെ ലെസത്തോ, മൗറിടാനിയ, മോണ്ടിനെഗ്രോ ബാര്‍ബഡോ, ഗുയാനോ തുടങ്ങി പല രാജ്യങ്ങളുടെയും സമ്പദ്‌വ്യവസ്ഥയേക്കാള് വലുതാണ് തുര്‍ക്കിയില് കണ്ടെത്തിയ സ്വര്‍ണ്ണ നിധി നിക്ഷേപത്തിന്റെ മൂല്യം.\nഎവിടെയാണ് സ്വര്‍ണ്ണ നിധി കണ്ടെത്തിയത് ?\nസോഗൂട്ടിന്റെ മധ്യ പടിഞ്ഞാറന് പ്രദേശത്താണ് നിധി കണ്ടെത്തിയിരിക്കുന്നത്. തുര്‍ക്കിയിലെ അഗ്രികള്‍ച്ചറല് ക്രെഡിറ്റ് കോര്‍പറേറ്റീവിന്റെ തലവനായ ഫഹ്രൈറ്റിന് പൊയ്‌റാസും വളം നിര്‍മ്മാണ കമ്പനിയായ ഗുബെര്‍ട്ടാസും ചേര്‍ന്നാണ് നിധി കണ്ടെത്തിയിരിക്കുന്നത്. വന് സ്വര്‍ണ നിധി നിക്ഷേപം കണ്ടെത്തിയതായി സര്‍ക്കാര് വാര്‍ത്താ ഏജന്‍സിയായ അനഡോലുവും സ്ഥിരീകരിച്ചിട്ടുണ്ട്. കോടതി ഉത്തരവിനെ തുടര്‍ന്ന് മറ്റൊരു കമ്പനിയില് നിന്നും 2019 ല് ആണ് ഗുബെര്‍ട്ടാസ് കമ്പനി ഈ ഖനി പ്രദേശം നേടിയെടുത്തത്. നിലവില് കണ്ടെത്തിയിരിക്കുന്ന ഈ ശേഖരം രണ്ട് വര്‍ഷത്തിനുള്ളില് ഖനനം ചെയ്‌ത് എടുക്കാനാണ് ലക്ഷ്യമിടുന്നത്. ഇത് തുര്‍ക്കിയുടെ സമ്പദ്‌വ്യവസ്ഥയെ വളരെ അധികം സഹായിക്കുമെന്നാണ് കരുതുന്നത്.\n38 ടണ് സ്വര്‍ണം ഉത്‌പാദിപ്പിച്ചു കൊണ്ട് ഈ വര്‍ഷം ടര്‍ക്കി റെക്കോഡ് നേട്ടം കൈവരിച്ചിരുന്നു. അടുത്ത അഞ്ച് വര്‍ഷത്തിനുള്ളില് വാര്‍ഷിക സ്വര്‍ണ്ണ ഉത്‌പാദനം 100 ടണ് ആയി ഉയര്‍ത്താനാണ് രാജ്യം ലക്ഷ്യമിടുന്നത്.\nEnglish Summary : Huge Quantity of Gold in Turkey


മുന് കേന്ദ്രമന്ത്രിയും ബി.ജെ.പി നേതാവുമായ അരുണ് ജെയ്റ്റ്‌ലി അന്തരിച്ചു | arun jaitly no more\nമുന് കേന്ദ്രമന്ത്രിയും ബി.ജെ.പി നേതാവുമായ അരുണ് ജെയ്റ്റ്‌ലി അന്തരിച്ചു\nതത്സമയം| Updated On: 24 Aug 2019 7:05 AM GMT | Location : ന്യൂ ഡൽഹി\nഈ മാസം ഒമ്പതിന് ശ്വാസതടസം അനുഭവപ്പെട്ടതിനെ തുടര്‍ന്നാണ് എയിംസിലെ തീവ്രപരിചരണ വിഭാഗത്തില് 66കാരനായ ജെയ്റ്റ്ലിയെ പ്രവേശിപ്പിച്ചത്.\nഡല്‍ഹി:മുന് ധനമന്ത്രിയും മുതിര്‍ന്ന ബി.ജെ.പി നേതാവുമായ അരുണ് ജെയ്റ്റ്ലി അന്തരിച്ചു. ആരോഗ്യപ്രശ്നങ്ങളെ തുടര്‍ന്ന് ഡല്‍ഹിയിലെ ഓള് ഇന്ത്യ ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സില് ചികിത്സയിലായിരുന്നു. ഇന്ന് ഉച്ചയ്ക്ക് പന്ത്രണ്ടു മണിയോടെയാണ് അന്ത്യം.\nഈ മാസം ഒമ്പതിന് ശ്വാസതടസം അനുഭവപ്പെട്ടതിനെ തുടര്‍ന്നാണ് എയിംസിലെ തീവ്രപരിചരണ വിഭാഗത്തില് 66കാരനായ ജെയ്റ്റ്ലിയെ പ്രവേശിപ്പിച്ചത്.രാഷ്ട്രപതി രാംനാഥ് കോവിന്ദ, ഉപരാഷ്ട്രപതി വെങ്കയ്യ നായിഡു, ആഭ്യന്തര മന്ത്രി അമിത് ഷാ തുടങ്ങിയവര് വിവിധ ദിവസങ്ങളില് ജെയ്റ്റ്ലിയെ സന്ദര്‍ശിച്ചിരുന്നു.\nകഴിഞ്ഞ ജനുവരിയില് ജെയ്റ്റ്ലി അമേരിക്കയില് ശസ്ത്രക്രിയക്ക് വിധേയനായിരുന്നു. അര്‍ബുദത്തെ തുടര്‍ന്നായിരുന്നു ശസ്ത്രക്രിയ. അരുണ് ജെയ്റ്റ്ലിയുടെ ആരോഗ്യനില മോശമായതിനെ തുടര്‍ന്ന് ഒന്നാം മോദി സര്‍ക്കാറിന്റെ അവസാന ബജറ്റ് അവതരിപ്പിച്ചത് റെയില്‍വേ മന്ത്രി പിയൂഷ് ഗോയലായിരുന്നു.\nഭാര്യ: സംഗീത ജെയ്റ്റ്‌ലി. മക്കള്: റോഹന്, സൊണാലി.\nഡല്‍ഹി സര്‍വകലാശാലാ വിദ്യാര്‍ഥിയായിരിക്കെ എ.ബി.വി.പി.യിലൂടെയാണ് രാഷ്ട്രീയരംഗത്തെത്തിയത്. അടിയന്തരാവസ്ഥക്കാലത്ത് 19 മാസം കരുതല് തടവിലായിരുന്നു. 73-ല് അഴിമതിക്കെതിരെ തുടങ്ങിയ ജെ.പി. പ്രസ്ഥാനത്തില് സജീവമായി പ്രവര്‍ത്തിച്ചു. അഭിഭാഷകനായി സുപ്രീംകോടതിയിലും വിവിധ ഹൈക്കോടതികളിലും സേവനമനുഷ്ഠിച്ചു.\n1989-ല് വി.പി.സിങ്ങിന്റെ കാലത്ത് അഡീഷണല് സോളിസിറ്റര് ജനറല് ആയി. നിയമം, സമകാലിക വിഷയം എന്നിവ സംബന്ധിച്ച് നിരവധി പുസ്തകങ്ങള് എഴുതി.\n1991 മുതല് ബി.ജെ.പി. ദേശീയ നിര്‍വാഹകസമിതി അംഗമാണ്.\nവാജ്പേയി മന്ത്രിസഭയില് വിവിധ വകുപ്പുകള് കൈകാര്യം ചെയ്തു. 2014-ലെ ലോക്‌സഭാ തിരഞ്ഞെടുപ്പില് അമൃത്സറില് നിന്ന് മത്സരിച്ചെങ്കിലും കോണ്‍ഗ്രസ്സിന്റെ ക്യാപ്റ്റന് അമരീന്ദര് സിങ്ങിനോട് പരാജയപ്പെട്ടു. 2014 മേയില് മോദി സര്‍ക്കാരില് ധനം, പ്രതിരോധ വകുപ്പുകളുടെ ചുമതലയുള്ള കാബിനറ്റ് മന്ത്രിയായി ചുമതലയേറ്റു. ആരോഗ്യകാരണങ്ങളാലാണ് ഇത്തവണ മന്ത്രിസഭയില് നിന്ന് വിട്ടു നിന്നത്.


Pusthakakada - Buy Malayalam Books Online - രുദ്രാഭിഷേകം - പുസ്തകക്കട\nജീവിതത്തിന്റെ സൂക്ഷ്മഭാവങ്ങൾക്ക് മാനവികതയുടെ ചാരുത ചാർത്തുന്ന കഥകൾ. മനുഷ്യപക്ഷം പിടിച്ചെഴുതിയ കഥകളിൽ നിറയുന്നൊരു സ്ത്രീയുണ്ട്. കാലത്തിന്റെ കനലുകളിൽ ചവിട്ടി നിൽക്കുന്നൊരു പെണ്ണ്. ധ്വനിസാന്ദ്രവും നിഗൂഢ സ്പർശവുമുള്ള കഥകളാണിവ. - ഡോ എം രാജീവ് കുമാർ\nProduct: രുദ്രാഭിഷേകം are being added to cart ...\nProduct: രുദ്രാഭിഷേകം was added to cart.\nജീവിതത്തെ അതിന്റെ സംശുദ്ധിയോടെ സ്വീകരിക്കാൻ ആഗ്രഹിച്ചതിനാൽ മാത്രം കടുത്ത ആന്തരിക സംഘർഷങ്ങളിൽ അകപ്പെട്ടവരാണ് ഈ കഥകളിലെ മനുഷ്യർ. ഏകാന്തദുഃഖങ്ങളെ വ്യാഖ്യാനിക്കാൻ ശ്രമിക്കുകയാണ് ഓരോ കഥയും. അസ്വസ്ഥതകളാണ് അവയുടെ ആധാരശ്രുതി. സ്നേഹം ശിക്ഷയാകുന്ന നിസ്സഹായതയാണ് രുദ്രാഭിഷേകം. - മനോജ് വെങ്ങോല


മമ്മൂട്ടിയല്ല, വിജയ്‌യും അല്ല! - ഇഷ്ട നടനെ തുറന്നു പറഞ്ഞ് നയൻതാര | Webdunia Malayalam\nരാജ2സംഭവിക്കും, പക്ഷേ അതിന് മുന്നേ മറ്റൊരു മമ്മൂട്ടി ചിത്രം!\nരഞ്ജിത്തിന് മമ്മൂട്ടിയെ വേണ്ട, ഒടുവിൽ മോഹൻലാലിനെ ഉറപ്പിച്ചു!\nഎത്തന രജനിപ്പടം പാത്തിരുക്ക് അണ്ണൈ! - മമ്മൂട്ടി കസറുന്നു; സ്ട്രീറ്റ് ലൈറ്റ്സ് ട്രെയിലര്\nതെന്നിന്ത്യയിലെ ലേഡി സൂപ്പർസ്റ്റാർ ആണ് നയൻതാര. സിനിമകൾ തിരഞ്ഞെടുക്കുന്ന കര്യത്തിൽ നയൻസ് സെലക്ടീവ് ആണ്. മലയാളത്തിൽ മെഗാസ്റ്റാർ മമ്മൂട്ടിയുടെ നായികയായി നാല് സിനിമകളിൽ നയൻസ് അഭിനയിച്ചിട്ടുണ്ട്. മമ്മൂട്ടിയെ ബഹുമാനവും ആണ് നയൻസിന്.\nതമിഴിലും നിരവധി മുൻനിര നായകന്മാരുടെ നായികയായി നയൻസ് വെള്ളിത്തിരയിൽ എത്തിയിട്ടുണ്ട്. വിജയയ്ക്കൊപ്പവും അജിത്തിനൊപ്പം നയൻതാര അഭിനയിച്ചിട്ടുണ്ട്. തന്റെ ഇഷ്ടനടൻ ആരെന്ന് വ്യക്തമാക്കിയിരിക്കുകയാണ് നയൻസിൻപ്പോൾ. അടുത്തിടെ നടന്ന വികടന് അവാര്‍ഡ് ദാനചടങ്ങില് വച്ചാണ് താരസുന്ദരി മനസുതുറന്നത്.\nഅറം എന്ന സിനിമയിലെ അഭിനയത്തിന് മികച്ചനടിയായി നയന്‍താര തെരഞ്ഞെടുക്കപ്പെട്ടിരുന്നു. മക്കള് സെല്‍വന് വിജയ് സേതുപതിയാണ് നടിയ്ക്ക് അവാര്‍ഡ് നല്‍കിയത്. അവാര്‍ഡ് വാങ്ങിയശേഷം ഇഷ്ടനടന് ആരെന്ന ചോദ്യത്തിന് തല അജിത്തെന്ന് നയന്‍താര മറുപടി നല്‍കുകയായിരുന്നു.\nവന് കരഘോഷത്തോടെയാണ് നയന്‍താരയുടെ മറുപടിയെ കാണികള് വരവേറ്റത്. അജിതെന്ന് പറഞ്ഞപ്പോൾ വിജയും ചിരിച്ചുകൊണ്ട് കൈയ്യടിച്ചു. വിജയെക്കുറിച്ചുള്ള ചോദ്യത്തിന് അദ്ദേഹത്തെപ്പോലെ നിശബ്ദനായ ഒരു വ്യക്തിയെ താനിതുവരെ കണ്ടിട്ടില്ലെന്ന് നയന്‍താര വെളിപ്പെടുത്തി.\nമമ്മൂട്ടിയും പൃഥ്വിരാജും നായകന്മാരായി തിളങ്ങിയ പോക്കിരിരാജ എന്ന ഹിറ്റ് ചിത്രത്തിന്റെ ...\nമാധവിക്കുട്ടിയായി മഞ്ജു തകര്‍ത്തു, ‘ആമി’ ട്രെയിലര് കാണാം!\nമാധവിക്കുട്ടിയുടെ ജീവിതം പറയുന്ന ‘ആമി’യുടെ ട്രെയിലര് പുറത്തുവന്നു. കമല് സംവിധാനം ചെയ്ത ...\nമണിയൻപിള്ള രാജുവിന്റെ മകൻ നിരഞ്ജിനെ നായകനാക്കി രഞ്ജിത് സംവിധാനം ചെയ്യുന്ന ...\nഎനിക്ക് പേടിയില്ലെന്ന് ഫഹദ്; കാർബണിന്റെ പുതിയ ടീസർ കാണാം\nഫഹദ് ഫാസലിൽ നായകനാകുന്ന കാർബണിന്റെ പുതിയ ടീസർ പുറത്തിറങ്ങി. വേണു സംവിധാനം ചെയ്യുന്ന ...


Gokulam kerala fc beats Trau fc to clinch I League football title - Malayalam MyKhel\n» I League: കേരള ഫുട്‌ബോളിന് സുവര്‍ണ നിമിഷം, ഗോകുലം ഐ ലീഗിലെ പുതിയ ചാംപ്യന്‍മാര്\nകൊല്‍ക്കത്ത: ഐ ലീഗ് ഫുട്‌ബോളില് ചരിത്രം കുറിച്ച ഗോകുലം കേരള എഫ്‌സി. ഇതാദ്യമായി ഐ ലീഗ് ഫുട്‌ബോളില് കേരളത്തില് നിന്നൊരു ടീം ചാംപ്യന്‍മാരായി. ഫൈനലിനു സമാനമായ അവസാന റൗണ്ട് മല്‍സരത്തില് ട്രാവു എഫ്‌സിയെ 4-1ന് തകര്‍ത്താണ് ഗോകുലത്തിന്റെ കിരീടധാരണം. ഒരു ഗോളിനു പിന്നിട്ടുനിന്ന ശേഷമായിരുന്നു രണ്ടാം പകുതിയില് നാലു ഗോളുകള് തിരിച്ചടിച്ച് ഗോകുലം ഇന്ത്യയിലെ ചാംപ്യന് ഫുട്‌ബോള് ക്ലബ്ബായി മാറിയത്.\nവെറും ഏഴു മിനിറ്റിന്റെ ഇടവേളയിലായിരുന്നു ഗോകുലത്തിന്റെ മൂന്നു ഗോളുകള്. ഇഞ്ചുറിടൈമില് ഒരു ഗോള് കൂടി നേടി ഗോകുലം കിരീടനേട്ടം ആധികാരികമാക്കുകയും ചെയ്തു. മുഹമ്മദ് ഷരീഫ് (69ാം മിനിറ്റ്), എമില് ബെന്നി (75), ഡെന്നിസ് (77), അബ്ദുള് റാഷിദ് (90) എന്നിവരാണ് ഗോകുലത്തിന്റെ സ്‌കോറര്‍മാര്. ട്രാവുവിന്റെ ആശ്വാസ ഗോള് ഒന്നാം പകുതിയില് ബിദ്യാസാഗര് സിങിന്റെ വകയായിരുന്നു. എമില് ബെന്നിയാണ് ഹീറോ ഓഫ് ദി മാച്ച്.\nഫൈനല് റൗണ്ടില് മൂന്നു ക്ലബ്ബുകളായിരുന്നു ഐ ലീഗ് കിരീടത്തിനു വേണ്ടി രംഗത്തുണ്ടായിരുന്നത്. ഗോകുലത്തെക്കൂടാതെ ട്രാവു, ചര്‍ച്ചില് ബ്രദേഴ്‌സ് എന്നിവരും കിരീട പ്രതീക്ഷയിലായിരുന്നു. ചാംപ്യന്മാരാവാന് ജയമായിരുന്നു ഈ കളിയില് ഗോകുലത്തിനു വേണ്ടിയിരുന്നത്. ജയിച്ചാല് ട്രാവുവിനും വിജയികളാവാമായിരുന്നു. എന്നാല് ഗോകുലം- ട്രാവു മല്‍സരം സമനിലയില് പിരിയുന്നതിനൊപ്പം മറ്റൊരു കളിയില് റൗണ്ട്ഗ്രാസ് പഞ്ചാബ് എഫ്‌സിയെ തോല്‍പ്പിക്കുകയും ചെയ്തിരുന്നെങ്കില് ചര്‍ച്ചില് ജേതാക്കളാവുമായിരുന്നു. എന്നാല് ട്രാവു, ചര്‍ച്ചില് ടീമുകളുടെ സ്വപ്‌നങ്ങള് തകര്‍ത്ത് ഉജ്ജ്വല വിജയത്തോടെ മലബാറിയന്‍സ് ഐ ലീഗിലെ പുതിയ രാജാക്കന്‍മാരാവുകയായിരുന്നു.\nട്രാവുവിനെതിരേ അറ്റാക്കിങ് ഫുട്‌ബോളായിരുന്നു ഗോകുലം പുറത്തെടുത്തത്. പക്ഷെ ആദ്യപകുതിയില് ഈ മുന്‍തൂക്കം ഗോളാക്കി മാറ്റിയെടുക്കാന് അവര്‍ക്കായില്ല. മറുഭാഗത്ത് 23ാം മിനിറ്റില് ബിദ്യാസാഗര് സിങിലൂടെ ട്രാവു ലീഡ് നേടുകയും ചെയ്തു. ഗോള് മടക്കാന് ഗോകുലം കിണഞ്ഞു പരിശ്രമിച്ചെങ്കിലും ഫലമുണ്ടായില്ല.\nരണ്ടാംപകുതിയിലും ഗോള്‍ദാഹത്തോടെ മലബാറിയന്‍സ് ആക്രമിച്ചു കളിച്ചു. 69ാം മിനിറ്റില് ഷരീഫിന്റെ തകര്‍പ്പന് ഫ്രീകിക്കിലൂടെ ഗോകുലം അര്‍ഹിച്ച സമനില ഗോള് പിടിച്ചുവാങ്ങി. 75ാം മിനിറ്റില് ഗോകുലം വീണ്ടം വലകുലുക്കി. വലതു വിങിലൂടെ പറന്നെത്തിയാണ് ബെന്നി ട്രാവുനിന്റെ വലകുലുക്കിയത്. എതിരാളികളെ സ്തബ്ധരാക്കി രണ്ടു മിനറ്റിനുള്ളില് ഗോകുലം വീണ്ടും ലക്ഷ്യം കണ്ടു. ഈ ഗോളോടെ ഗോകുലം വിജയവും കന്നിക്കിരീടവും ഉറപ്പാക്കിയിരുന്നു. എന്നാല് ഇതുകൊണ്ടു മലബാറിയന്‍സ് നിര്‍ത്തിയില്ല. ഇഞ്ചുറിടൈമില് അതിവേഗ നീക്കത്തിലൂടെ വീണ്ടമൊരു ഗോള് കൂടി നേടി ഗോകുലം വിജയത്തിന്റെ മാറ്റം കൂട്ടി.\n32 min ago IPL 2021: എന്റെ പണി എനിക്കറിയാം; സഞ്ജു നിഷേധിച്ച സിംഗിളിനെ കുറിച്ച് ക്രിസ് മോറിസ്\n37 min ago IPL 2021: പൃത്ഥ്വി ഷായെ കുടുക്കിയതെങ്ങനെ? ജയദേവ് ഉനദ്ഘട്ട് വെളിപ്പെടുത്തുന്നു\n52 min ago IPL 2021: ഡല്‍ഹി x രാജസ്ഥാന്, മത്സരത്തില് വഴിത്തിരിവ് സൃഷ്ടിച്ച് മൂന്ന് പ്രകടനങ്ങളിതാ\n1 hr ago IPL 2021: രാജസ്ഥാന് x ഡല്‍ഹി, മത്സരത്തില് പിറന്ന പ്രധാന റെക്കോഡുകളിതാ\nNews അനധികൃത സ്വത്ത് സമ്പാദനക്കേസ്: കെഎം ഷാജിയെ വിജിലന്‍സ് ചോദ്യം ചെയ്യുന്നു\nAutomobiles കളംനിറയാൻ ഹ്യുണ്ടായി, തെരഞ്ഞെടുത്ത മോഡലുകളിൽ 1.50 ലക്ഷം രൂപ വരെയുള്ള ഓഫറുകൾ


അമ്മത്തണലില് ആദ്യ ചുവടിന്‍റെ പാഠം… – Jaihind TV\nഅമ്മത്തണലില് ആദ്യ ചുവടിന്‍റെ പാഠം…\nപലവട്ടം വീഴുമ്പോള് നടക്കാന് പഠിക്കും… സോഷ്യല് മീഡിയയില് താരമാണ് ലുലുവിന്‍റെയും റാഹയുടെയും മകന്. പിറന്ന് വീണ് അധികം താമസിയാതെ എഴുന്നേറ്റ് നില്‍ക്കാന് ശ്രമിക്കുന്ന ജിറാഫ് കുഞ്ഞിന്‍റെ വീഡിയോ സമൂഹ മാധ്യമങ്ങളില് ശ്രദ്ധ ആകര്‍ഷിക്കുകയാണ്. ഏറെ നേരത്തെ പരിശ്രമത്തിനൊടുവില് അവന് തന്‍റെ ഉദ്യമത്തില് വിജയം കണ്ടെത്തുക തന്നെ ചെയ്തു.\nഓഹിയോയിലെ കൊളംബസ് മൃഗശാലയില് ജൂലൈ 10ന് ഉച്ചയോടെയായിരുന്നു ഈ കുഞ്ഞ് താരത്തിന്‍റെ ജനനം. മസായി വംശത്തില് പെട്ട ജിറാഫ് ജന്മം നല്‍കിയ കുഞ്ഞിന്‍റെ പരിചരണത്തിലാണ് മൃഗശാല അധികൃതര്. വൈകാതെ മൃഗശാല സന്ദര്‍ശിക്കുന്ന കാണികള്‍ക്ക് മുന്നിലേയ്ക്ക് ഈ കുഞ്ഞു താരവും എത്തും.\nമൃഗശാലകളുടെയും അക്വേറിയങ്ങളുടെയും ക്ഷേമത്തിനായി പ്രവര്‍ത്തിക്കുന്ന എ.ഇസഡ്.എ (അസോസിയേഷന് ഓഫ് സൂ ആന്‍റ് അക്വേറിയം) എന്ന അന്താരാഷ്ട്ര സംഘടനയാണ് വംശനാശ ഭീഷണിയുള്ള ജീവവര്‍ഗ്ഗങ്ങളുടെ അതിജീവനത്തിനായുള്ള പദ്ധതിയായ സ്പീഷീസ് സര്‍വൈവല് പ്ലാന് (എസ്.എസ്.പി.) പ്രകാരം റാഹയുടെയും ലുലുവിന്‍റെയും കുഞ്ഞ് എന്ന ആശയം മുന്നോട്ട് വച്ചത്. 2006 ഏപ്രിലില് ലോസ് ഏഞ്ചല്‍സ് മൃഗശാലയിലായിരുന്നു അച്ഛന് റാഹയുടെ ജനനം. 2012ല് സിന്‍സിനാറ്റി മൃഗശാലയില് ജനിച്ച ലുലുവിന്‍റെ ആദ്യ കുഞ്ഞാണ് ഇത്.


ജാദവ് ഫിറ്റല്ലെങ്കില് ഋഷഭ് പന്ത് കളിക്കട്ടെ; നയം വ്യക്തമാക്കി ഇന്ത്യയുടെ മുന് ലോകകപ്പ് താരം\nBengaluru, First Published 16, May 2019, 6:56 PM IST\nയുവ വിക്കറ്റ് കീപ്പര് ഋഷഭ് പന്തിന്റെ പേര് ഇന്ത്യയുടെ ലോകകപ്പ് ടീമിലില്ല. സെലക്റ്റര്‍മാര് ടീമിനെ പ്രഖ്യാപിച്ചപ്പോള് പന്തിന് പകരം ദിനേശ് കാര്‍ത്തികിനെ ടീമില് ഉള്‍പ്പെടുത്തുകയായിരുന്നു. എന്നാല് ഐപിഎല്ലിലെ മികച്ച പ്രകടനം ആര്‍ക്കും കണ്ടില്ലെന്ന് നടിക്കാനാവില്ല.\nബംഗളൂരു: യുവ വിക്കറ്റ് കീപ്പര് ഋഷഭ് പന്തിന്റെ പേര് ഇന്ത്യയുടെ ലോകകപ്പ് ടീമിലില്ല. സെലക്റ്റര്‍മാര് ടീമിനെ പ്രഖ്യാപിച്ചപ്പോള് പന്തിന് പകരം ദിനേശ് കാര്‍ത്തികിനെ ടീമില് ഉള്‍പ്പെടുത്തുകയായിരുന്നു. എന്നാല് ഐപിഎല്ലിലെ മികച്ച പ്രകടനം ആര്‍ക്കും കണ്ടില്ലെന്ന് നടിക്കാനാവില്ല. പന്ത് ലോകകപ്പ് ടീമില് സ്ഥാനം അര്‍ഹിക്കുന്നുവെന്ന് പലരും വാദിക്കുന്നു. മുന് ഇന്ത്യന് താരം റോജര് ബിന്നിയും ഇതുതന്നെയാണ് പറയുന്നത്.\nപരിക്കേറ്റ കേദാര് ജാദവ് പൂര്‍ണമായും ഫിറ്റായില്ലെങ്കില് ഋഷബ് പന്തിനെ ടീമിലെടുക്കണമെന്നാണ് ബിന്നി പറയുന്നത്. അദ്ദേഹം തുടര്‍ന്നു... ലോകകപ്പില് ഇന്ത്യയുടെ അവസരങ്ങള് കിടക്കുന്നത് ഫിറ്റ്‌നെസിലാണ്. ജാദവ് പരിക്കിന്റെ പിടിയിലാണ്. താരം പരിക്കില് നിന്നും പൂര്‍ണമായും മോചിതനായില്ലെങ്കില് പന്തിനെ ടീമില് ഉള്‍പ്പെടുത്തണം. ഏത് ബൗളറേയും അതിര്‍ത്തിക്കപ്പുറം കടത്താന് ശേഷിയുള്ള താരമാണ് പന്ത്.\nപത്ത് ഓവറില് കളി മാറ്റാന് അവന് കഴിയും. പ്രധാന കിരീടങ്ങള് ഇത്തരത്തില് ഒരു താരം ടീമിലുണ്ടാവുന്നത് നല്ലതാണ്. പരിചയസമ്പത്തില്ലെന്നുള്ള വാദം ശരിയല്ല. കൂടുതല് കളിച്ചാണ് പരിചമാകുന്നത്. പന്തിന് ദീര്‍ഘകാലം ഇന്ത്യന് ടീമിന്റെ ഭാഗമാകാന് കഴിയും. റോജര് ബിന്നി പറഞ്ഞു നിര്‍ത്തി.\nLast Updated 16, May 2019, 6:57 PM IST


വീണ നായർ പങ്കുവെച്ച പോസ്റ്റിനെതീരെ കമെന്റുമായി സോഷ്യൽ മീഡിയ; - OMF Media Live\nCelebrities Celebrity News വീണ നായർ പങ്കുവെച്ച പോസ്റ്റിനെതീരെ കമെന്റുമായി സോഷ്യൽ മീഡിയ;\nസ്ത്രീ ധന ത്തിന്റെ പേരിൽ വിസ്മയ എന്ന യുവതി മരണ പ്പെട്ടതിനു പിന്നാലെ സോഷ്യൽ മീഡിയയിൽ ഒന്നടങ്കം സ്ത്രീ ധനത്തെ കുറിച്ചുള്ള ചർച്ചയാണ്. താരങ്ങൾക് ഉൾപ്പെടെ നിരവധി പേരാണ് സോഷ്യൽ മീഡിയ വഴി തങ്ങളുടെ പ്രതിഷേധം അറിയിച്ചിരിക്കുന്നത്. ബിഗ് ബോസ് താരം വീണ നായരും തന്റെ നിലപാട് ഇപ്പോൾ സോഷ്യൽ മീഡിയ വഴി അറിയിച്ചിരിക്കുകയാണ്. എന്നാൽ താരം പങ്കുവെച്ച പോസ്റ്റിനു താഴെ ഒരു യുവാവ് പങ്കുവെച്ച കമെന്റാണ് ഏറെ ചർച്ചയാകുന്നത്.\nവീണയുടെ വിവാഹ ചിത്രം പോസ്റ്റ് ചെയ്ത്, ‘ഇതുപോലെ സിംപിൾ ആയി വിവാഹം കഴിക്കാൻ പറ്റുമോ സക്കീർ ഭായിക്ക്’ എന്നാണ് യുവാവ് ചോദിച്ചത്. ഇതിനു മറുപടിയുമായി വീണയും എത്തി. എന്നാൽ സംഭവം ചർച്ചയായതോടെ കമെന്റ് ഡിലീറ്റ് ചെയ്തിരിക്കുകയാണ്. ഇപ്പോൾ വീണയുടെ പോസ്റ്റിനു താഴെ നിരവധി പേരാണ് കമെന്റുമായി എത്തുന്നത്. ‘ഊക്കലും ഉപദേശവും ഒരുമിച്ച് വേണ്ട’ ‘ഈ പറയുന്ന ചേച്ചിയോട് ചേട്ടൻ സ്ത്രീ ധനം ചോദിച്ചിട്ടും ഇല്ല കൊടുത്തിട്ടും ഇല്ല… അല്ലേടാ ഉവ്വേ????? നിങ്ങൾ സെലിബ്രറ്റികൾ ഉത്തര. വിസ്മയ ഈ പേരുകൾ പറയുന്നു ഒരു സിനിമ നാടൻ ഉണ്ണി പി ദേവ് എന്ന നായിന്റ മോന്റെ ഭാര്യ മരിച്ചു ഇത് പോലെ തന്നെ അതെ പറ്റി ഒരു സെലിബ്രറ്റികളും ഒന്നും പറഞ്ഞില്ല.\nകുറേ സെലിബ്രറ്റികൾ അവനെ സപ്പോർട്ട് ചെയ്തു അവന്റെ അമ്മ കേ. സിലെ പ്രതി ആണ് എന്നിട്ടും ഒന്നും ചെയ്തില്ല. അതും നിങ്ങൾ ഒക്കെ പ്രതികരിക്കണം, തുടങ്ങി നിരവധി കമെന്റുകളാണ് വീണ പങ്കുവെച്ച പോസ്റ്റിനു താഴെ വരുന്നത്. പ്രേക്ഷകർക്ക് ഏറെ സുപരിചിതയായ താരമാണ് വീണ നായർ. ബിഗ് ബോസ്സ് മലയാളത്തിന്റെ രണ്ടാം സീസണിൽ വീണയും മത്സരിച്ചിരുന്നു. മത്സരത്തിൽ എത്തിയതോടെ വീണയുടെ കുടുംബ വിശേഷങ്ങൾ എല്ലാം പ്രേക്ഷകർക്ക് മുൻപിൽ കൂടുതൽ സുതാര്യം ആയി.\nപരുപാടിയിൽ നിന്ന് പുറത്ത് പോയ വീണ ഭർത്താവിനൊപ്പം വിദേശത്തേക്ക് പോയിരുന്നു. വീണയുടെ യൂട്യൂബ് ചാനലിൽ കൂടി തന്റെ വിശേഷങ്ങൾ എല്ലാം താരം ആരാധകരുമായി മുടങ്ങാതെ പങ്കുവെക്കാറുണ്ട്. ഷോയിലെ മത്സരാർത്ഥികൾ ആയ ആര്യയ്ക്കും ഫക്രൂവിനും ഒക്കെ ഒപ്പമുള്ള വീഡിയോ താരം ആരാധകരുമായി പങ്കുവെക്കാറുണ്ട്.\nPrevious articleകുറച്ചു കൂടി ആത്മാർത്ഥത കാണിച്ചുകൂടെ മനുഷ്യന്മാരെ നിങ്ങക്ക്; വൈറൽ കുറിപ്പ്\nNext articleകല്യാണനിശ്ചയ വീഡിയോ പങ്കുവെച്ച് അനൂപ് കൃഷ്ണൻ; വീഡിയോ


കോവിഡ് : ലക്ഷം കടന്നു ബ്രസീൽ ; മരണം 6,750 ; ജയിലിൽ കലാപം | World | Deshabhimani | Monday May 4, 2020\nലാറ്റിനമേരിക്കയിൽ ഏറ്റവും കൂടുതൽ പേർക്ക് കോവിഡ് ബാധിച്ച ബ്രസീലിൽ രോഗികൾ ഒരു ലക്ഷം. രാഷ്ട്രീയ അഭിപ്രായ വ്യത്യാസങ്ങൾക്കും പ്രസിഡന്റ് ജെയ്‌മർ ബോൾസനാരോയുടെ വിവാദ നിലപാടുകൾക്കുമിടയിലാണ് ബ്രസീലിൽ കോവിഡ് വ്യാപിക്കുന്നത്. ലാറ്റിനമേരിക്കയിലെ മൊത്തം രോഗികളിൽ പകുതിയും ബ്രസീലിലാണ്. മരണം 6,750 കടന്നു.\nതാരതമ്യേന വൈകി കോവിഡ് കടന്നുവന്ന രാജ്യമായിട്ടും ചെറുക്കാൻ കഴിയാതെ ലാറ്റിനമേരിക്കയിലെ പ്രഭവകേന്ദ്രമാകുകയാണ് ബ്രസീൽ. ഫെബ്രുവരി 25ന് ആദ്യരോഗം സ്ഥിരീകരിച്ച ഇവിടെ ഒരു മാസം കഴിഞ്ഞാണ് രോഗികൾ 1000 കടന്നത്. 10 ദിവസംകൊണ്ട് ഏപ്രിൽ നാലിന് രോഗികൾ പതിനായിരമായി. 24ന് അമ്പതിനായിരത്തിൽപരവും അടുത്ത 10 ദിവസത്തിനുള്ളിൽ ഇരട്ടിച്ച് ഒരു ലക്ഷവുമായി. മരണത്തിലും വലിയ വർധനയാണ്. ഏപ്രിൽ ഒമ്പതിന് ആയിരത്തിൽ താഴെയായിരുന്ന മരണം ഞായറാഴ്‌ച 6,761 ആയി.\nഅമേരിക്കൻ പ്രസിഡന്റ് ഡോണൾഡ് ട്രംപിനൊപ്പം തുടക്കംമുതൽ നിഷേധാത്മക നിലപാടാണ് തീവ്രവലതുപക്ഷവാദിയായ ബോൾസനാരോ സ്വീകരിച്ചത്. ലോകാരോഗ്യ സംഘടനയുടെ നിർദേശങ്ങൾ തള്ളിയ ബോൾസനാരോ ആരോഗ്യപ്രവർത്തകരുടെ ആവശ്യങ്ങളും അവഗണിച്ചു. കോവിഡ് ചെറു പനിയാണെന്നും അടച്ചുപൂട്ടൽ സാമ്പത്തിക പ്രതിസന്ധിയുണ്ടാക്കുമെന്നുമായിരുന്നു വാദം. കോവിഡ് നേരിടുന്നതിൽ കാര്യക്ഷമമായി പ്രവത്തനം നടത്തിയ ആരോഗ്യമന്ത്രി ലൂയിസ് ഹെൻറിക് മൻഡേറ്റയെ പുറത്താക്കി. ഐസൊലേഷൻ, അടച്ചുപൂട്ടൽ അടക്കം കർശന നടപടികൾ സ്വീകരിക്കണമെന്ന നിലപാട് സ്വീകരിച്ച ഡോക്ടർകൂടിയായ മന്ത്രിയെയാണ് പുറത്താക്കിയത്. ഇതിനു പിന്നാലെ ബോൾസനാരോയുടെ നിലപാടിൽ പ്രതിഷേധിച്ച് നിയമമന്ത്രി സെർജിയോ മോറോ രാജിവച്ചു.\nലാറ്റിനമേരിക്കയിൽ ബ്രസീലിനു പിന്നിലുള്ള ഇക്വഡോറിൽ 1371 പേരാണ് മരിച്ചത്. രോഗികൾ 27,464. മരണം ആയിരം കടന്ന (1200) മറ്റൊരു രാജ്യം പെറുവാണ്. ഇവിടെ രോഗികൾ- 42,534.\nസന്ദർശകരെ അനുവദിക്കാത്തതിൽ പ്രതിഷേധിച്ച് ബ്രസീൽ ജയിലിൽ കലാപം. പുരക്യേക്വാറ ജയിലിൽ തടവുകാർ ഏഴ് സുരക്ഷാ ഉദ്യോഗസ്ഥരെ  തടവിലാക്കി. അഞ്ചുമണിക്കൂറിനുശേഷം സ്ഥിതി സാധാരണനിലയിലെത്തിയതായി പൊതുസുരക്ഷാ സെക്രട്ടറിയറ്റ് അറിയിച്ചു. സുരക്ഷാ ഉദ്യോഗസ്ഥരെ വിട്ടയച്ചതായും അധികൃതർ പറഞ്ഞു.\nകോവിഡ് ഭീഷണിയെത്തുടർന്ന് മാർച്ച് പകുതിമുതലാണ് സന്ദർശകരെ വിലക്കിയത്. ജയിലിനുള്ളിൽ കോവിഡ് വ്യാപിച്ചു എന്ന വാർത്ത വന്നിരുന്നു. എന്നാൽ, കുടുംബാംഗങ്ങൾക്ക് ഇത് സംബന്ധിച്ച കൂടുതൽ വിവരങ്ങൾ ലഭിച്ചിരുന്നില്ല. ബന്ധുക്കൾ കാണാൻ വരാത്തതിനെത്തുടർന്നുള്ള ഉൽക്കണ്ഠയാണ് തടവുകാരുടെ കലാപത്തിന് വഴിവച്ചതെന്ന് ആമസോണിലെ ജയിൽ വർക്കേഴ്സ് യൂണിയൻ പ്രസിഡന്റ് റോസിനാൾഡോ സിൽവ പറഞ്ഞു.


Kottayam news: കോട്ടയത്ത് ജോസഫ് വിഭാഗത്തിന് ഈ സീറ്റ് മാത്രമോ? കോൺഗ്രസിലെ സീറ്റു മോഹികൾ കൂട്ടത്തോടെ കോട്ടയത്തേയ്ക്ക്! ലക്ഷ്യം കേരള കോൺഗ്രസിൻ്റെ സീറ്റുകൾ - congress senior leaders targeting kerala congress seats ahead of assembly election | Samayam Malayalam\ncongress senior leaders targeting kerala congress seats ahead of assembly election\nSamayam Desk | Lipi | Updated: 03 Jul 2020, 05:46:00 PM\nയുഡിഎഫിൽ നിന്ന് കേരള കോൺഗ്രസ് ജോസ് വിഭാഗത്തെ പുറത്താക്കിയതോടെ കേരള കോൺഗ്രസിൻ്റെ സീറ്റുകൾ ലക്ഷ്യവെച്ച് കോൺഗ്രസിലെ സീറ്റു മോഹികൾ. മുൻ മന്ത്രി മുതൽ മുൻ ജില്ലാ പഞ്ചായത്ത് വൈസ് പ്രസിഡൻ്റ് വരെ രംഗത്തുണ്ട്.\nകോട്ടയം: ജില്ലാ പഞ്ചായത്ത് പ്രസിഡൻ്റ് സ്ഥാനം സംബന്ധിച്ചുള്ള യുഡിഎഫ് ധാരണ പാലിക്കാതിരുന്ന ജോസ് വിഭാഗം മുന്നണിയിൽ നിന്നും പുറത്തു പോയതോടെ കോൺഗ്രസിൽ സീറ്റുമോഹികൾക്കു പ്രതീക്ഷയേറുന്നു. ഇരിക്കൂറിലെ എംഎൽഎയും മുൻ മന്ത്രിയുമായ കെ സി ജോസഫ് മുതൽ മുൻ ജില്ലാ പഞ്ചായത്ത് വൈസ് പ്രസിഡൻ്റ് വരെയുള്ളവർ മത്സരിക്കാൻ രംഗത്തിറങ്ങിയിട്ടുണ്ട്.\nAlso Read: വയനാടന് കാടുകളില് മൂന്നിനം പുതിയ ചിലന്തികളെ കണ്ടെത്തി ! ബത്തേരിയിൽ കണ്ടെത്തിയതിന് 'ബത്തേരിയെന്‍സിസ്' എന്ന് പേര്!\nനിലവിൽ കോട്ടയത്ത് ഒൻപത് നിയമസഭാ മണ്ഡലങ്ങളാണ് ഉള്ളത്. ഇതിൽ രണ്ടിടത്തു മാത്രമാണ് കോൺഗ്രസിൻ്റെ എംഎൽഎമാരുള്ളത്. പുതുപ്പള്ളിയിൽ മുൻ മുഖ്യമന്ത്രി ഉമ്മൻചാണ്ടിയുടെ സ്വന്തം മണ്ഡലമാണ്. കോട്ടയത്ത് തിരുവഞ്ചൂർ രാധാകൃഷ്ണനാണ് നിലവിലെ എംഎൽഎ. ചങ്ങനാശേരിയിൽ ജോസഫ് വിഭാഗത്തിലെ സി എഫ് തോമസും, കടുത്തുരുത്തിയിൽ ഇതേ വിഭാഗത്തിലെ തന്നെ മോൻസ് ജോസഫുമാണ് എംഎൽഎമാർ. വൈക്കത്ത് സിപിഐയുടെ സി കെ ആശയും, ഏറ്റുമാനൂരിൽ സിപിഎം എംഎൽഎ കെ സുരേഷ് കുറുപ്പുമാണ് ഉള്ളത്. പൂഞ്ഞാറിൽ പി സി ജോർജാണ് എംഎൽഎ. കാഞ്ഞിരപ്പള്ളി മാത്രമാണ് നിലവിൽ ജോസ് വിഭാഗത്തിനൊപ്പമുള്ളത്. ഇവിടെ എൻ ജയരാജാണ് എംഎൽഎ.\nജോസ് കെ മാണി മുന്നണി വിട്ടതോടെ നിലവിൽ യുഡിഎഫിന്റെ ഭാഗമായ കേരള കോൺഗ്രസിനു കോട്ടയത്ത് രണ്ടു സീറ്റ് മാത്രമാണ് ഉണ്ടാകുക. ചങ്ങനാശേരിയും, കടുത്തുരുത്തിയും. ഏറ്റുമാനൂർ സീറ്റ് വേണമെങ്കിൽ ആവശ്യപ്പെടാമെങ്കിലും ഇവിടെ കഴിഞ്ഞ തവണ തോമസ് ചാഴികാടൻ സുരേഷ് കുറുപ്പിനോട് പരാജയപ്പെട്ടതാണ്. ജോസ് വിഭാഗത്തിന്റെ കൈയിലിരിക്കുന്ന കാഞ്ഞിരപ്പള്ളിയും, പൂഞ്ഞാറും ചോദിച്ചാലും കേരള കോൺഗ്രസ് ജോസഫ് വിഭാഗത്തിനു നൽകേണ്ടെന്നാണ് കോൺഗ്രസിൻ്റെ ശക്തമായ നിലപാട്.\nAlso Read: കാണാതായ രണ്ടുവയസുകാരി തോട്ടില് വീണ നിലയില്; ആശുപത്രിയിലെത്തിച്ചെങ്കിലും മരിച്ചു\nനിലവിൽ ചങ്ങനാശേരി, കടുത്തുരുത്തി, ഏറ്റുമാനൂർ, കാഞ്ഞിരപ്പള്ളി, പൂഞ്ഞാർ സീറ്റുകളിൽ കടുത്തുരുത്തി ഒഴികെ മറ്റൊരു സീറ്റും കേരള കോൺഗ്രസ് ജോസഫ് വിഭാഗത്തിനു കോട്ടയം ജില്ലയിൽ നിന്നും കിട്ടുമെന്ന് പ്രതീക്ഷിക്കുക വയ്യ. കടുത്തുരുത്തിയിൽ മോൻസ് ജോസഫ് തന്നെയാവും സ്ഥാനാർഥി. സി എഫ് തോമസ് മത്സര രംഗത്തേയ്ക്കില്ലെന്നു പ്രഖ്യാപിച്ച സാഹചര്യത്തിൽ ചങ്ങനാശേരി സീറ്റ് കോൺഗ്രസ് ഏറ്റെടുക്കാനുള്ള സാധ്യത ഏറെയാണ്. കെ എം മാണിയുടെ വിശ്വസ്തനായിരുന്ന ജോയി എബ്രഹാമിനു പാലാ സീറ്റിലും നോട്ടമുണ്ട്.\nഎന്നാൽ കോൺഗ്രസിലെ ഒരു പിടി നേതാക്കൾ ജില്ലയിലെ സീറ്റുകൾ ലക്ഷ്യമിട്ടു നിൽക്കുന്നതിനാൽ കാര്യമായ സ്വാധീനമില്ലാത്ത ജില്ലയിൽ ജോസഫ് വിഭാഗത്തിനു കടുത്തുരുത്തിയും, ഏറി വന്നാൽ ചങ്ങനാശേരിയും കഴിഞ്ഞൊരു സാധ്യത യുഡിഎഫ് നൽകുന്നില്ല. ചങ്ങനാശേരിയിൽ സി എഫ് തോമസിനെ മാറ്റി ഇരിക്കൂറിൽ നിന്നും കെ സി ജോസഫ് തന്നെ എത്താനുള്ള സാധ്യത ഏറെയാണ്. കെ സി ജോസഫ് മത്സരിക്കാൻ എത്തിയില്ലെങ്കിൽ നിലവിലെ ഡിസിസി പ്രസിഡൻ്റ് ജോഷി ഫിലിപ്പിനും സാധ്യതയുണ്ട്. ചങ്ങനാശേരിയുടെ ഭാഗമല്ലെങ്കിലും പുതുപ്പള്ളി നിയോജക മണ്ഡലത്തിൻ്റെ ഭാഗമായ വാകത്താനത്തെ മുൻ പഞ്ചായത്ത് പ്രസിഡൻ്റാണ് ജോഷി ഫിലിപ്പ്.\nAlso Read: തിരുവനന്തപുരം ജില്ല പൂര്‍ണമായും അടച്ചിടുമോ?; വ്യക്തത വരുത്തി മന്ത്രി കടകംപള്ളി സുരേന്ദ്രന്\nകാഞ്ഞിരപ്പള്ളിയോ പൂഞ്ഞാറോ കോൺഗ്രസിനു ലഭിച്ചാൽ മത്സരിക്കാൻ ഐ ഗ്രൂപ്പിൽ നിന്നും മുതിർന്ന നേതാവ് ജോസഫ് വാഴയ്ക്കൻ്റെയും, മുൻ ജില്ലാ പഞ്ചായത്ത് പ്രസിഡൻ്റ് ബിജു പുന്നത്താനത്തിൻ്റെയും പേരുകളും പരിഗണനയിലുണ്ട്. പി സി ജോർജിനെതിരെ ശക്തനായ സ്ഥാനാർഥിയെ പരിഗണിക്കുകയാണെങ്കിൽ ജോസഫ് വാഴയ്ക്കൻ്റെ പേര് പരിഗണിക്കും. പ്രാദേശിക വാദം ശക്തമായാൽ മുൻ ജില്ലാ പഞ്ചായത്ത് വൈസ് പ്രസിഡന്റും പ്രദേശവാസിയും കൂടിയായ ബിജു പുന്നത്താനത്തിൻ്റെ പേരും പൂഞ്ഞാറിൽ പരിഗണിക്കുന്നുണ്ട്. കാഞ്ഞിരപ്പള്ളി സീറ്റ് കോൺഗ്രസ് ഏറ്റെടുത്താലും, ബിജുവിനു തന്നെ സാധ്യത ഏറെയാണ്. ഏറ്റുമാനൂരിൽ സിപിഎം ജില്ലാ സെക്രട്ടറി വി എൻ വാസവൻ അടുത്ത തവണ മത്സരിച്ചേക്കുമെന്ന സൂചന ലഭിച്ചിട്ടുണ്ട്. ഇതിനുള്ള തയ്യാറെടുപ്പുകൾ സിപിഎം ആരംഭിച്ചിട്ടുമുണ്ട്. ഈ സാഹചര്യത്തിൽ ജോസഫ് വാഴയ്ക്കനോ, ഐ ഗ്രൂപ്പിന്റെ തന്നെ നേതാവ് ഫിലിപ്പ് ജോസഫോ ഏറ്റുമാനൂരിൽ മത്സരിക്കാനുള്ള സാധ്യതയും കുറവല്ല.\nസംവരണ മണ്ഡലമായ വൈക്കത്ത് സ്ഥാനാർത്ഥിയായി അടുത്ത തവണയും നിലവിലെ എംഎൽഎ സി കെ ആശ തന്നെയാവും സിപിഐ ടിക്കറ്റിൽ എത്തുക. ആശയെ നേരിടാൻ നിലവിൽ കെപിസിസി ഭാരവാഹിയായ കോട്ടയം നഗരസഭ അധ്യക്ഷ ഡോ പി ആർ സോനയെ പാർട്ടി പരിഗണിക്കുന്നുണ്ടെന്നാണ് കേൾക്കുന്നത്.\nകേരള കോൺഗ്രസിൻ്റെ പ്രസ്റ്റീജ് സീറ്റായ പാലാ ഒരു കാരണവശാലും ജോസ് വിഭാഗത്തിനും ജോസഫ് വിഭാഗത്തിനും കൊടുക്കരുതെന്ന വാശി കോൺഗ്രസ് നേതൃത്വത്തിലെ ഒരു വിഭാഗത്തിനുണ്ട്. ഈ സാഹചര്യത്തിൽ പാലായിൽ മത്സരിക്കാൻ ജില്ലയിലെ മുതിർന്ന നേതാക്കളിൽ പലരും രംഗത്തുണ്ട്. മുൻ ഡിസിസി പ്രസിഡന്റ് കൂടിയായ ടോമി കല്ലാനിയുടെ പേരിനാണ് പാലായിൽ പ്രഥമ പരിഗണന ലഭിക്കുന്നത്.\nതാഴത്തങ്ങാടി കൊലപാതകം: പ്രതി ബിലാലിന്‍റെ പെരുമാറ്റം പരിശോധിക്കാൻ കോടതി ഉത്തരവ്, ജുലൈ ആറിന് റിപ്പോര്‍ട്ട് സമര്‍പ്പിക്കണം! ആര്‍ട്ടിക്കിള് ഷോ\nകോൺഗ്രസ് കോട്ടയം വാർത്തകൾ കോട്ടയം കോൺഗ്രസ് കേരള കോൺഗ്രസ് UDF Kerala Congress Kottayam news Kottayam Congress News Kottayam Assembly Election Congress Assembly Election in Kottayam\nWeb Title : congress senior leaders targeting kerala congress seats ahead of assembly election


മഞ്ഞുമല ദുരന്തം: 150 പേര് അപകടത്തില് പെട്ടുവെന്നു സംശയം, കൂടുതല് മൃതദേഹങ്ങള് കണ്ടെടുത്തു | www.vyganews.com\nമഞ്ഞുമല ദുരന്തം: 150 പേര് അപകടത്തില് പെട്ടുവെന്നു സംശയം, കൂടുതല് മൃതദേഹങ്ങള് കണ്ടെടുത്തു\nഡറാഡൂണ്: ഉത്തര്‍ഖണ്ഡിലെ ചമോലിയില് മഞ്ഞുമല ഇടിഞ്ഞുണ്ടായ ദുരന്തത്തില് 150ല്‍പ്പരം പേര് മരിച്ചതായി സംശയിക്കുന്നു. ഇതുവരെ 10 മൃതദേഹങ്ങള് കണ...\nഡറാഡൂണ്: ഉത്തര്‍ഖണ്ഡിലെ ചമോലിയില് മഞ്ഞുമല ഇടിഞ്ഞുണ്ടായ ദുരന്തത്തില് 150ല്‍പ്പരം പേര് മരിച്ചതായി സംശയിക്കുന്നു. ഇതുവരെ 10 മൃതദേഹങ്ങള് കണ്ടെടുത്തു.\n150ല് ഏറെപ്പേര് മരിച്ചതായി സംശയിക്കുന്നതായി ഉത്തരാഖണ്ഡ് ചീഫ് സെക്രട്ടറി ഓം പ്രകാശാണ് അറിയിച്ചത്.\nമഞ്ഞുമല ഇടിഞ്ഞുവീണ് മിന്നല് പ്രളയം ഉണ്ടാവുകയായിരുന്നു. രക്ഷാപ്രവര്‍ത്തനത്തിന് വ്യോമസേയും കരസേനയും ഐടിബിപിയും ദുരന്തനിവാരണ സേനയും രംഗത്തിറങ്ങിയിട്ടുണ്ട്.\nവ്യോമസേനയുടെ മൂന്ന് ഹെലികോപ്റ്ററുകള് രംഗത്തുണ്ട്.\nഎന്‍ഡിആര്‍എഫിന്റെ നാല് സംഘവും ഉടന് ഉത്തരാഖണ്ഡിലേക്ക് എത്തുമെന്ന് അധികൃതര് അറിയിച്ചു.\n600 സൈനികര് ദുരന്ത സ്ഥലത്തേയ്ക്കു തിരിച്ചിട്ടുണ്ട്. വെള്ളപ്പൊക്കമുണ്ടായ തപോവന്, റെനി പ്രദേശങ്ങളില് ഐടിബിപി ഉദ്യോഗസ്ഥര് എത്തി രക്ഷാപ്രവര്‍ത്തനം ഏകോപിപ്പിക്കുന്നുണ്ട്.\nഅളകനന്ദാ നദിയുടെ തീരത്ത് താമസിക്കുന്നവര് ജാഗ്രത പാലിക്കണമെന്നും അദ്ദേഹം അറിയിച്ചു. ഇവിടെ നൂറോളം നിര്‍മാണ തൊഴിലാളികളെ കാണാതായതായിട്ടുണ്ടെന്ന് ഐടിബിപി ഡിജി എസ്.എസ്. ദേശ്വാള് പറഞ്ഞു.\nധൗളിഗംഗയുടെ തീരങ്ങളില് മിന്നല് പ്രളയത്തിന് സാധ്യയുണ്ടെന്ന് മുന്നറിയിപ്പുണ്ട്. ഗംഗാതടത്തില് നിന്ന് ആളുകളോട് ഒഴിഞ്ഞുപോകാന് നിര്‍ദ്ദേശം നല്‍കിയിരിക്കുകയാണ്.\nചമോലിയില് റെജി പ്രദേശത്തെ ഗ്രാമങ്ങളും ധൗളിഗംഗയുടെ തീരത്തെ ചില ഗ്രാമങ്ങളും ഒഴിപ്പിക്കുന്നു.\nതപോപവന് മേഖലയിലെ മഞ്ഞുമലയാണ് ഇടിഞ്ഞത്. ദുരന്തത്തിനിടെ അളകനന്ദാ നദിയിലെ അണക്കെട്ട് തകര്‍ന്നു. അപകടം മുന്നില്‍ക്കണ്ട് ശ്രീനഗര്, ഋഷികേശ് അണക്കെട്ടുകള് തുറന്നുവിട്ടു.\nKeywords: India, Chamoli, Uttarkhand, Glacier\nwww.vyganews.com: മഞ്ഞുമല ദുരന്തം: 150 പേര് അപകടത്തില് പെട്ടുവെന്നു സംശയം, കൂടുതല് മൃതദേഹങ്ങള് കണ്ടെടുത്തു


കാണാതായ മൂന്ന് യുവതികളെ കണ്ണൂരില് നിന്ന് കണ്ടെത്തി :: Janmabhumi Daily\nFriday 12 May 2017 9:36 pm IST\nകാഞ്ഞാര്: കാണാതായ അറക്കുളം സ്വദേശികളായ മൂന്ന് യുവതികളെ കണ്ടെത്തി. വീട്ടുകാരറിയാതെ ഗോവ കാണാന് തിരിച്ചതായിരുന്നു മൂവരും. കണ്ണൂരിലെത്തിയ ട്രെയിനില് നിന്നും ഇന്നലെ പുലര്‍ച്ചെ രണ്ടുമണിയോടെയാണ് ഇവരെ പോലീസ് കണ്ടെത്തിയത്. വ്യാഴാഴ്ച ഉച്ചയോടെയാണ് ഇവര് ഗോവക്ക് വണ്ടി കയറിയത്. രാവിലെ പരീക്ഷയെഴുതാനായി പോകുന്നതായി പറഞ്ഞാണ് ഇവരില് വിദ്യാര്‍ത്ഥിനികളായ രണ്ട് പേര് വീട്ടില് നിന്നും ഇറങ്ങിയത്. വൈകിട്ട് ആറ് മണി കഴിഞ്ഞിട്ടും ഇവരെ കാണാതായതോടെ രക്ഷിതാക്കള് പരാതിയുമായി കാഞ്ഞാര് സ്‌റ്റേഷനിലെത്തുകയായിരുന്നു. തുടര്‍ന്ന് മൊബൈല് ടവര് കേന്ദ്രീകരിച്ച് നടത്തിയ അന്വേഷണമാണ് രക്ഷയായത്. യുവതികളെ താക്കീത് ചെയ്ത ശേഷം മാതാപിതാക്കള്‍ക്കൊപ്പം വിട്ടയച്ചു.\nഅരുണാചലില് കാണാതായ ഹെലികോപ്ടറും മൂന്ന് മൃതദേഹങ്ങളും കണ്ടെത്തി